NITASVITAI IRAI SALM. 


SALM 1. 

1 Et mim ahes moij a natimi 
ineig, et eti ehradoaien im ilpu atimi 
auatatimi, un eti aiji an nefalaig o 
ilpu atimi ago nedo has, um eti 
ateuc an nitai tec o ilpu atimi imi- 
afak ahcil. 

2 Ja et imiacitak intas alep o 
Ihova aien; et lep aktaktai intas 
alep o un aien ira iji adiat im niji 
e P e g- 

3 Et idivaig nauincai aien eris 
ahoaig ui rai wai, et oho an naopan 
noho o un ; inyi ti imlai nerin ; et lep 
upene niji itai asega et ago aien. 

4 Era eti ucce a ilpu atimi aua- 
tatimi : ja era idivaig narasi itai ara 
et ahladaig nimtinjop. 

5 Va nitai ineigki eri eti amen 
akdt a ilpu atimi auatatimi uhuit 
asuptecnaig nimtan imi ra, im lep 
ilpu atimi ago nedo has an nasja- 
picnaig o ilpu atimi upene. 

6 Et idim ato nedo o ilpu atimi 
upene a Ihova, ja uhpu auahas 
ilpu atimi auatatimi an nefalaig has 
ura. 

SALM 2. 

1 Era auri a ilpu atimi aupat par 
etauoh, era lep auri a nup iran pece 
par aktaktai intakitai ? 

2 Era atidai a ilpu atimarid an 
nobohtan, era lep tastas jipe a ilpu 
atimi alupas vai Ihova, im lep yin 
is ati yin aien, um ika, 


3 Intumu atgeig yi amud inwau 
urau akaija, um erekhaig pan jaula 
urau. 

4 Etpu laav aien et amen an 
nohatag aien : etpu imiafak ahcil ra 
a Natimarid. 

5 Etpu lep tas tavaitaup ehele 
ra aien, erupu lep imtitaig ara va 
nedemda alupas o un. 

6 Ja kis ati natimarid imi nyak 
ainyak ijinies a Saion nedoon itaup 
unyak. 

7 Ekpu asuptecnaig intas alep 
ainyak : is ika ehelek a Ihova, Nai 
Hal unyak aiek ; ek mun apos euc 
ainyak an nadiat ineigki. 

8 Namu ugni nyak aiek, ekpu 
alupai euc nup ira iji pece ainyak 
mika unyum, im lep nobohtan asega 
mika an ohuun aiek. 

9 Napu auahas ra aiek an nelop 
hat ; napu auhoig yi agre ra aiek et 
idivaig nipjinitai er ago an nobob- 
tan apol. 

10 Va nitai ineigki akumu arapa- 
kau aijaua, ak ilpu atimarid : akumm 
ato itai aijaua, ak ilpu atimi alupas 
an nobohtan. 

11 Akumu imtitaig Ihova aijaua 
um aheca o un, akumu lep imiac- 
itak aijaua um ucjncjucaij. 

12 Akumu aijumni Inhal o un 
aijaua, va yi jim edemda aien, um 
auahas caua an nefalaig has unyimia 
et wat ere intaVaitaup o un. Era 
mun ahes moij ara asega era asgeig 
iran ara. 

SALM, 

SALM 3. 

1 Ak Ihova, era ahinag a ilpu 
atimi tak atimi irak ; era lep ahinag 
acen ara era atidai ara um amcel 
vai nyak. 

2 Era ahinag acen ara era tas 
vai nyak ara, um ika, Inyi ti imiata- 
maig yin a Atua. Sela. 

3 .fa na itai adahpoi nyak aiek, 
ak Ihova ; ek esjilid ainyak vai euc ; 
as lep imiatidai jai nidjinik aiek. 

4 Kis ahlaig vai Ihova ainyak 
an nohrak ; is atahaijeg intas unyak 
aien an nedoon itaup o un. Sela. 

5 Kis asjeuc ainyak um umjeg ; 
kis aiji lahlah ainyak : is idim amin- 
jinai nyak a Ihova. 

6 Eketi imtitaignatimiet ahinag 
acen ainyak, era aiji arahed irak 
ara. 

7 Namu atidai aiek, ak Ihova; 
imiatamaig nyak aiek, ak Atua 
unyak ; as auad neduon nahpa ilpu 
atimi tak atimi irak asega aiek ; as 
ahti nejei ilpu atimi auatatimi aiek. 

8 Etf ahes ehele Ihova nitai imia- 
tamaig atimi vaig : etmu amen intas 
aces yi aloai unyum ira ilpu atimi 
unyum. Sela. 

SALM 4. 

1 Namu atahaijeg intas unyak 
aiek im nahlaig unyak, ak Atua 
upene unyak : as imiatamaig nyak 
aiek an nohacred unyak ; namu 
aiheuc vai nyak aiek um atahaijeg 
nalaigaheni unyak. 

2 Ak ilpu atimi alupas, akupu 
imiasuol natimi alupas unyak aijaua, 
um yet pan an nahopan ? akupu 
aktaktai in tak itai aijaua, um ago 
nedo ahcil um yet pan an nahopan ? 
Sela. 

3 Akumu lep afco aijaua mika is 
ehtai imi yin a Ihova natimi ineig 
et upene aien: ekuit ahlaig vai 
Ihova ainyak etpu atahaijeg aien. 

3, 4, 5. 

4 Akumu imtitaig aijaua, um 
jim ago tah nedo has ; akumu 
aktaktai anliinmopomia aijaua an 
tinamia, um tup eclim amen. Sela. 

5 Akumu ahlap aijaua irai itai 
ahlap inivaijec, um asgeig irai 
Ihova. 

6 Era ika matimi et ahinag, 
Etpu eh vaig ehelaija tah nitai upene 
a di ? Ak Ihova, etmu lah nesgan- 
imtam aiek vai cama. 

7 As ati nimiacitak anliinmopok 
aiek, is esjilid iran ura is wat alupas 
sito im waina ura. 

8 Ekpu asjeuc ainyak jam eti 
imtitaig, um umjeg: aklhovah, ekpu 
amen upene ache ainyak vai euc. 

SALM 5. 

1 Ak Ihova, namu atgeig pam 
intikgam aiek vai intas unyak, um 
aktaktai nanaclelen unyak. 

2 Ak Natimarid unyak, in Atua 
unyak, atahaijeg nahlaig unyak : 
ekpu ago nalaigaheni vai euc ainyak. 

3 Ak Ihova, napu atahaijeg 
nohrak aiek an nuhialeg ; ekpu 
ati pan nalaigaheni unyak ainyak 
ehelum, um aijnai euc. 

4 Ak Atua, na esjum aiek vai 
nedo has : inyi ti amen ehelum tah 
nitai has. 

5 Eri ti amen a ilpu atimi ahnag 
an nuhup unyum : na amcel vai 
ilpu atimi ago nedo has asega aiek. 

6 Napu auahas ra sji eigki aiek 
era asai tas ahcil ara : etpu amcel 
vai natimi atgei atmas im natimi 
efaifa a Ihova. 

7 Ja inyi eche vai nyak, ekpu 
apam anli neom unyum ainyak va 
nedo aiheuc esjilid unyum ; inki 
lep imtitai euc ainyak um atpuse 
pan u neom ahlap itaup unyum. 

8 Ak Ihova,namu uhup irak aiek 
an nedo atoh unyum va ilpu atimi 
tak atimi irak ; namu ago atoh nefal- 
laig unyum aiek an nuhup unyak. 


SALM, 6, 7. 


9 Et eti tah intas inivaijec an 
nipjineucsera ; et tup has ache in- 
liinmopura ara ; et ehpanitai er eti 
athei inhujgopul ura ; era asan tas 
efaifa an nipjineucsera ara. 

10 Ak Atua, namu aru nedo has 
ura aiek ; etmu auahas ra naktaktai 
ura ; namu ahlo ra aiek va nedo has 
ura et ahinag; era ilpu atimi tak 
atimi irara ara. 

11 Ja erumu imiacitak ara asega 
era asgeig iram ara : erumu acesaces 
nohrai itai ara va nimiacitak ura 
ira iji adiat, na idim imicaho ra 
aiek : erumu lep imiacitak euc ara 
sji eigki et aiyu inliinmopura ara 
vai nidam. 

12 Ak Ihova, napu idim oes yi 
aloai natimi ineig aiek et atoh nedo 
o un ; napu arahed ra aiek an nedo 
aiheuc unyum et idivaig an nitai 
adahpoi. 

SALM 6 . 

1 Ak Ihova, namu jim ated nyak 
aiek an nedemda unyum, um jim 
arodei nyak an tavaitaup ere unyum. 

2 Ak Ihova, namu aiheuc vai 
nyak aiek ; ek auatialidi ainyak : 
Ak Ihova, namu ago cehcehe nyak 
aiek ; et emda niji eduok ainyak. 

3 Et lep ohacred alupas inliin- 
mopok ainyak : ak Ihova, napu ude 
nyak aiek um yet pan an nahopan ? 

4 Ak Ihova, namu adumoij pam 
aiek um aihiyi nyak ; namu imiata- 
maig nyak aiek va uaiheuc unyum. 

5 Era eti imiehva euc a ilpu 
atimi emesmas : inyi naaurineig vai 
euc a di uma atmas ? 

6 Et esvi nyak naauwe unyak ; 
et ahga intinak ainyak irai iji epeg 
asega ; et idin nitai ahled unyak ira 
idi imtak. 

7 Et aupat nesganimtak ainyak 
va intaig unyak ; et auroauro ipn 
aupat va ilpu atimi tak atimi irak 
asega. 


8 Akumu ude nyak aijaua asega, 
ak ilpu atimi ago nedo has ; et 
mun atahaijeg nohran taig unyak a 
Ihova. 

t Et mun atahaijeg intas ugni 
unyak a Ihova ; etpu adai intas alai- 
gaheni unyak a Ihova. 

10 Erumu ehcamai a ilpu atimi 
tak atimi irak asega um ohacred 
alupas ; erumu adumoij ara, um 
auroauro um ehcamai. 

SALM 7. 

1 Ak Ihova Atua unyak, ek 
asgeig iram ainyak : namu imicaho 
nyak aiek vai ra asega era atmas 
vai nyak ara, um aihiyi nyak. 

2 Va eri jim aces nyak ara et 
idivaig laion, um auahas nyak, 
etuiti eti eteuc tah par imiatamaig 
nyak. 

3 Ak Ihova Atua unyak, el k is 
ago nedo ineigki ainyak ; el et eteuc 
nedo has an nikmak ; 

4 El kis ago nedo has ainyak vai 
etoak ; (ja kis imialep yin ainyak 
is edemda vai nyak aien jam eti 
eteuc nohuun iran :) 

5 Etmu ahau nyak a natimi tak 
atimi irak, um arop irak ; maiya, 
etmu auahi se nyak aien an noboh- 
tan, um atipagki natimi alupas 
unyak. Sela. 

6 Ak Ihova, namu atidai aiek an 
nedemda unyum, um ahlaahos jai 
euc va int&vaitaup o ilpu atimi tak 
atimi irak : um aiji lahlah vai nyak, 
um ago neruvaig ira ra asasaig aiek. 

7 Erumu asjapicnaig natimi inyi 
ahinag um arahed iram : namu lep 
aridjai aiek vai ra. 

8 Etpu ago neruvaig ira atimi a 
Ihova ; etmu idivaig nedo atoh 
unyak nimtan imi nyak, ak Ihova, 
um lep idivaig inliinmopok inivaijec. 

9 Etmu ti nedo has o ilpu atimi 
auatatimi ; jam ikni aktit ilpu atimi 
upene: et idim ahilek inliinmopoi 

S ALM, 8, 9. 


atimi im naktaktai ura a Atua et 
atoh nedo o un. 

10 Et imicaho nyak a Atua ineig, 
et lep imiatamaig ilpu atimi inivaijec 
inliinmopura aien. 

11 Et aktaktai ilpu atimi upene a 
Atua, ja et edemda a Atua, vai 
ilpu atimi auatatimi ira iji adiat. 

12 El era eti adumoij an nefalaig 
has ura ara, etpu ati neijin nauitoga 
o un aien ; et mun aiyihi inceen 
nafana o un aien, um ahcatoh pan 
iran. 

13 Is lep amatata nij va atimi aien 
vai ra ; is ago upene nafana o un 
aien vai ilpu atimi atraas vai nyak. 

14 Era idim ohacred ara va nedo 
has, eris aktaktai intakitai ara, um 
ago nefaifa. 

15 Eris ago nehpanitai ara um 
ucji ubou, ja eris eduuje ara anli 
nehpanitai ineig eris ago ara. 

16 Etpu adumoij pam nedo has 
ura irai idjinira, etpu lep asuol 
nauatatiini ura ijinjinies irai ipji 
spek ura. 

17 Ekpu naaurineig vai Ihova 
ainyak va nedo atoh o un ; ekpu lep 
acesaces nohranitai ainyak vai nidai 
Ihova esjilid acen. 

SALM 8. 

1 Ak Ihova, natimarid unyima, 
et esjilid nidam an nobohtan asega ; 
et esjilid natimi alupas unyum an 
nohatag ijinies acen. 

2 As ati nemda aiek an nipjin- 
eucBe ilpu halav im ilpu hadi, va 
ilpu atimi tak atimi iram. 

3 Ekuit aijidcid nohatag unyum 
ainyak, nauritai ira upsikman, im 
inmohoc im inmoijev as ikni aktit 
aiek ; 

4 Ek ika ainyak, Era he natimi 
mika an aktaktai yin aiek ? im lep 
inhal o atimi mika an ateghe yin 
aiek? 


5 As ati yin aiek mikayi upoupo 
tintin aien irai ilpu agelo, um lep 
esjilid natimi alupas o un. 

6 As ati yin aiek mika yi esjilid 
aien ira iji auritai an nikman ; as 
ikni niji itai asega ithan neduon 
aiek: 

7 Siip im kurimatau asega, im 
lep niji itai eclim edo irai pece aleg ; 

8 Liman an nohatag, im numu 
an jop, im niji itai asega et athut 
irai li jop. 

9 Ak Ihova Natimarid unyima, 
et esjilid nidam an nobohtan asega ! 

SALM 9. 

1 Ak Ihova, ekpu imiahpas euc 
ainyak anliinmopok asega; ekpu 
asuptecnaig niji auritai asega unyum 
ainyak er imiali vaig. 

2 Ekpu cediai euc ainyak um 
imiacitak : ekpu acesaces nohrai 
itai ainyak vai nidam, ak Atua 
esjilid acen. 

3 Uhuit imiadumoij ilpu atimi 
tak atimi irak, erupu ebehtau ara, 
um emesmas an nuhup unyum. 

4 As tas alep upeue vai nyak 
aiek va nedo atoh unyak ; as ateuc 
aiek an nitai tec esjilid unyum, uip 
tas alep atoh. 

5 As ated ilpu atimi aupat aiek, 
as auahas ilpu atimi auatatimi aiek, 
asatipagki nidaraaiek ira iji meseae. 

6 Ak ilpu atimi tak atimi irak, 
er auahas ehni caua : as auahas niji 
uari pece aiek ; er eti lep imiehva 
ra. 

7 Ja etpu amen a Ihova ira iji 
mesese : is ati nitai tec o un aien 
mika yi tas alep iran. 

8 Etpu tas alep vai atimi aien an 
nedo atoh o un, etpu lep asuptec- 
naig nimtan atoh imi nup ira iji 
pece aien. 

9 Etpu lep aminjinaig ilpu ihki 
atimi a Ihova, etpu aminjinai ra 
aien an nohacred ura. 

10 Erupt* asgeig iram ara asega 
era ato nidam ara ; ak Ihova, na eti 
ude ra sji eigki aiek era ahilek euc 
ara. 

11 Akumu acesaces nohrai itai 
vai Ihova aijaua, et amen Saion 
aien : asuptecnaig nedo o un ehele 
nup ira iji pece. 

12 Etuit aru inja ira atimi aien, 
etpu imiehva ra aien : et imiehva 
intaig o ilpu atimi upoupo aien. 

13 Ak Ihova, namu aiheuc vai 
nyak aiek ; almoi nohacred unyak 
vai ra era amcel vai nyak ara, 
kis wat ubutpotet u inmas unyak 
ainyak as iminusjai nyak aiek. 

14 Ja ekpu asan tas imiahpas euc 
asega ainyak ira eucse athatahau o 
inhalav atahaig o Saion : ekpu 
imiacitak ainyak nitai imiatamaig 
atimi unyum. 

15 Er edjo se anli nehpan itai 
eng ucji a ilpu atimi aupat : et lep 
eccen neduora an nopoig ineig eris 
adinaig ara. 

16 Er ato Ihova va nedo ated 
atimi o un : era eccen a ilpu atimi 
auatatimi ira auritai irai ikmara. 
Hicaion. Sela. 

17 Uhpu erekhaig ilpu atimi aua- 
tatimi an pece has, im lep nup ira 
iji pece aupat era eti imiehva 
Atua ara. 

18 Eri ti ahnag irai ilpu ihki 
atimi ira iji adiat : eri ti aijnai itai 
a ilpu ikhi atimi ira iji mesese jam 
eti leh. 

19 Ak Ihova, namu atidai aiek; 
va yi jim esjilid tah natimi: uhpu 
asuptecnaig nimtan imi nup ira iji 
pece an nuhup unyum. 

20 Ak Ihova, namu alupai ra 
inliinmopura imtitai euc aiek; erumu 
lep ato a nup ira iji pece mika era 
tup takitai ache ara. Sela. 


M, 10. 

SALM 10. 

1 Ak Ihova, na auri aiek par 
amen itac acen ? na auri aiek par 
adinai euc ira aopan ohacred unyak ? 

2 Era atmas vai ilpu ihki atimi 
a ilpu atimi auatatimi anliinmopura 
ijinie8 ; ja erupu eccen ara an nedo 
efaifa eris aktaktai ara. 

3 Era tas emda va nitai merit u 
inliinmopura a ilpu atimi auatatimi, 
urn ces yi aloai ilpu atimi has ira 
ra itai, ja et amcel vai ra a Ihova. 

4 Era eti ahilek Atua a ilpu ati- 
mi auatatimi va nijinies u inliin- 
mopura, era idim eti aktaktai Atua 
ara. 

5 Et ipjin nedo ura ira iji adiat; 
et ehka vai ra nato vaig nedo un- 
yum ; era lep edemda ara vai ilpu 
atimi tak atimi ira ra asega. 

6 Era ika anliinmopura ara, in- 
tupu ti amaamai akaija : inyi ti yet 
pam iraija tah nohacred. 

7 Et ohua in tas ahlaijaig im 
in tas efaifa im in tas aJicil ira 
ipjieucsera: et eteuc nitai has im 
in tak itai ithai am ara. 

8 Era amen ara ira iji uarin 
atpuh iran ira iji uaii pece: era 
atgei ilpu atimi upene ara ira iji 
uarin adinaig : era imiiris ilpu ati- 
mi auatialidi ara. 

9 Era atpuh ara um imiiris atimi 
et idivaig laion a kakoai kuri o un: 
era atpoijinaig ilpu atimi auatialidi 
ara miki eri arop ira ra ; era aihiaig 
ilpu atimi auatialidi ara an nopoig 
ura um anai ra iran. 

10 Era atga auopauop ara um 
atpuse, va erupu eropso a ilpu 
atimi auatialidi va nemda ura. 

1 1 Et ika inliinmopura ara, et eti 
imiehva a Atua : et adinaig nesgan- 
imtan aien ; inyi ti lep ecetai aien. 

12 Ak Ihova, namu atidai aiek; ak 
Atua, namu adaig jai nikmam aiek: 
jim ahnag irai ilpu atimi upoupo 
aiek. 

13 Era auri a ilpu atimi auatatimi 
par amcel vai Atua ? et ika inliin- 
mopura ara, Napu eti alumaijidcid 
aiek. 

14 As ecetai aiek ; na mnn almoi 
nedo has ura aiek im nedemda ura, 
napu lep aru an nikmarn aiek : era 
asgeig iram a ilpu ihki atimi: na 
aiheuc vai ilpu umnij aiek. 

15 Namu asvi nikmai ilpu atimi 
auatatimi aiek im ilpu atimi ago ne- 
do has : namu ahilek nedo has ura 
aiek um yet pan u niti vaig o un. 

16 Et Atimarid a Ihova ira iji me- 
sese : era idim ti a ilpu atimi aupat 
an pece o un. 

17 Ak Ihova, as atahaije^ nitai 
merit o ilpu atimi upoupo aiek: ago 
emda inliinmopura aiek: atgeigpam 
intikgam aiek um atahaijeg intas 
ura: 

18 Um aktaktai ilpu umnij im ilpu 
atimi upoupo, va erupu eti lep ago 
nedo has natimi an nobohtan. 

SALM 11. 

1 Ek asgeig irai Ihova ainyak : 
eka auri aujaua par ika ehelek, Na- 
mu ahah pan aiek an nedoon unyum 
et idivaig imnan. 

2 Era aiyihi inceen nafana ura a 
ilpu atimi auatatimi, era ati upene 
nafana ura an ya ara, mika eri alicai 
ilpu atimi inivaijec ara an naupat 

3 El er auahas nohun itai upene, 
erupu ago inhe a ilpu atimi upene? 

4 Et amen a Ihova anli neom 
ahlap itaup o un, et eteuc dorona o 
Ihova an uohatag : et alum atimi an 
nesganimtan aieu, et alumaijidcid 
ra aien an nohosjin nesganimtan. 

5 Et ahilek inliinmopoi ilpu ati- 
mi upene a Ihova ; ja et amcel vai 
ilpu atimi auatatimi aien, im ilpu 
atimi ago nedo has. 

6 Etpu imiasuol nauainapit im 
incop im nerekwas irai ilpu atimi 

auatatimi aien, im lep nehio esjilid ; 
nimtan imi ra ineigki. 

7 Et merit va nedo atoh a Ihova 
upene ; et almoi ilpu atimi inivai- 
jec aien an nesganimtan. 

SALM 12. 

1 Ak Ihova, namu imiatamaig 
nyak aiek; erti ti a ilpu atimi 
upene ; era lep ti a ilpu atimi ini- 
vaijec ira atimi. 

2 Era asau tas ahnag natimi 
asega ehele ilpu etoara: et ero 
inliinmopura ara um lep efkifa intas 
ura. 

3 Etpu auahas ilpu atimi tas 
efaifa asega a Ihova, im lep ra era 
tas umrigumrig ara : 

4 Era ika ara, Intupu esjilid 
akaija va intas uja ; et uja nipjin- 
eucsaija : et atimarid uja a di ? 

5 Et ika a Ihova, ekpu atidai 
ainyak vanohacredo ilpu ikhi atimi, 
im lep intaigo ilpu atimi auatialidi: 
Ekpu imiatamaig ra ainyak vai yin 
et edemda vai ra aien. 

6 Et upene intas o Ihova : et idi- 
vaig silver er atho an cop an noboh- 
tan, um eceseven ago adicinadicin. 

7 Napu aminjinaig ra aiek, ak 
Ihova, napu imiatamaig ra aiek, an 
naopan ineig um yet pan ira iji 
mesese. 

8 Erupu atga a ilpu atimi auata- 
timi ira iji uarin asega, eruit 
esjilid a ilpu atimi ago nedo has. 

SALM 13. 

1 Ak Ihova, napu eti imiehva 
nyak aiek um yet pan an nahopan ? 
Inyi yet pan ira iji mesese, ka o’o? 
napu adinaig nesganiratam aiek vai 
nyak ura yet pan an nahopan ? 

2 Ekpu aktaktai itai ainyak um 
ohacred inliinmopok um yet pan an 
nahopan ? etpu esjilid irak a natimi 
auatatimi irak um yet pan an naho- 
pan? 


SALM, 14, 15, 16. 


8 Ak Ihova Ataa unyak, namu 
aktaktai nyak aielc, um atahaijog 
intas uuyak : namu ago lah nesgan- 
imtak aiek, va ki jim umjeg se 
ainyak um mas ; 

4 Vayijim ika a natimi tak atimi 
irak ek esjilid iran ainyak ; erupu 
lep imiacitak a ilpu atimi imiedo- 
halav nyak ekuit etehto ainyak. 

5 Ja kis asgeig an naiheuc un- 
yum ainyak ; etpu imiacitak inliin- 
mopok ainyak va nimiatamaig nyak 
unyum. 

6 Ekpu acesaces nohranitai vai 
Ihova ainyak, va nedo upene o un 
vai nyak. 

SALM 14. 

1 Et ika anliinmopon a natimi 
ahnag et eti eteuc tah Atua, Era 
has ara, eris ago nedo has ara, et 
eti ago nedo upene tah. 

2 Is ias sepam a Ihova an no- 
hatag ira atimi, par almoi kit eris 
ato itai tah ra, um ahilek Atua, ka 
o’o ? 

8 Eris ahnag ara asega, eris 
ehraa eheshas ara asega: et eti ago 
nedo upene tah, et idim ti. 

4 Era ato itai a ilpu atimi 
auatatimi, ka o’o? era auahas ilpu 
atimi unyak ara et idivaig era caig 
nareto ara, um eti ahlaig vai Ihova. 

5 Is esjilid acen nimtitaig ura ; 
et idim amen a Atua ehele ilpu 
atimi upene. 

6 Akis amcel vai naktaktai o 
ilpu ihki atimi aijaua, ja et imiata- 
maig ra a Ihova. 

7 Etmu ahes Saion nitai imiata- 
maig nupu Isreel ! etuit imiadu- 
moij ilpu atimi o un a Ihova eris 
leucse pan ra erupu imiacitak a 
ilpu mapoi Jekob, erupu iep cedi- 
aig a nupu Isreel. 


SALM IS. 

1 Ak Ihova, etpu amen a di 
anli neom atga unyum ? etpu amen 
se a di an nedoon itaup unyum ? 

2 Aien et ahced nefalaig upene 
aien, um ago nedo atoh, um as an 
tas inivaijec anliimopon. 

3 Aien et eti huis tas aien an 
nipjineucsen, um eti ago nedo has 
vai ilpu etoan, um eti atahaijeg 
intas has vai ilpu etoan. 

4 Et amcel vai natimi ineig 
aien et atimi auatatimi aien : ja et 
imiahpas ra sji eigki aien era imti- 
tai Ihova ara : et asan tas up yi 
asaig aien, ja et wat has vai yin et 
eti adumoij iran aien. 

5 Et eti ahtai mune o un aien 
mika yi Iep leh neruvaig alupas; et 
eti leh nimtan va ilpu atimi upene 
aien. Aien et ago nedo ineigki 
aien inyi ti etehto aien. 

SALM 16. 

1 Ak Atua, namu imiatamaig 
nyak aiek : ek asgeig iram ainyak. 

2 Kis ika ehele Ihova ainyak, 
na Atimarid unyak aiek : et eti yet 
pan ehelum nedo upene unyak ; 

3 Ja ehele ilpu atimi upene an 
nobohtan, im ilpu atimi esjilid, ek 
imiacitak alupas ra ainyak. 

4 Etpu ahinag nohacred ura 
era ahilek intak itai ara : inki ti 
ahlap ainyak ira iji itai ahlap 
ura er umni, um eti asa nidara an 
nipjineucsek. 

5 Et unyak a Ihova, et lep 
ohua nipjinitai unyak vai yih : na 
ago aktit namen unyak aiek. 

6 Er ikni niji itai upene vai 
nyak ; et lep upene namen uuyak. 

7 Ekpu ago naaurineig vai 
Ihova ainyak is tas ehelek aien : 
et lep ated nyak inliinmopok ira 
iji epeg. 

Salm, 

8 Ek ati Thova an nuhup un- 
yak ainyak ira iji adiat : et amen 
aien an matak, va nitai ineigki inki 
ti etehto ainyak. 

9 Et idim imiacitak inliinmo- 
pok ainyak, et lep cediaig nesgak : 
etpu lep atumop upene nohuk. 

10 Napu eti ude nyak aiek uma 
atmas inyi ti mutit a Nation Upene 
unyum vai euc. 

11 Napu ehvaig ehelek nefalaig 
umoh aiek: et eteuc nimiacitak 
esjilid an nuhup unyum ; uhpu lep 
cediaig an matam ira iji mesese. 

SALM 17. 

1 Ak Thova, namu aktaktai nedo 
atoh unyak aiek, um atahaijeg nah- 
laig unyak ; namu adai intas alaig- 
aheni unyak aiek, et eti efaifa intas 
unyak. 

2 Namu tas alep vai nyak aiek ; 
um almoi nedo atoh unyak an nes- 
ganimtam. 

3 Na ato nyak aiek ; as aieghe 
nyak aiek an nepeg ; as ahilek in- 
liinmopok aiek, jam eti ecetai tah 
nitai ; kis asaig ainyak mika inyi ti 
ahes intas ahnag an nipjineucsek. 

4 Era ago nedo has atimi, ja 
kis ude nefalaig o ilpu atimi auata- 
timi ainyak va intas unyum. 

5 Namu atau imi nyak aiek an 
nefalaig unyum va ki jim ebehtau 
ainyak. 

6 Kis ahlaig vai euc ainyak, ak 
Atua, napu lep atahaijeg intas un- 
yak aiek : namu atgeig pam ehelek 
intikgam aiek, um aktaktai iutas 
unyak. 

7 Namu ehvaig naiheuc esjilid 
unyum aiek, na imiatamaig ra sji 
eigki aiek era asgeig iram ara vai 
ilpu atimi tak atimi ira ra an nik- 
man emda. 

8 Namu aminjinaignyak aiek et 
idivaig nauanagapeg an nesganim- 

17, 18. 

tam ; um aibuthan nyak ithan naiyu 
an nehpam, 

9 Vai ilpu atimi auatatimi era 
ago nedo has vai nyak ara, im ilpu 
atimi atmas piv vai nyak, era ara- 
hed irak ara. 

10 Et ipjin inliinmopura ara: era 
asan tas ijinies ara an nipjineucsera. 

11 Era arahed irama ara an nedo 
asega unyima: era apakapak ara 
um amah irama; 

12 Et idivaig laion et merit aien 
natgei vaig itai, um lep idivaig 
iuhakli laion et atpuh aien ira iji 
uarin adinaig. 

13 Ak Iliova, namu atidai aiek, 
um atapanes ra, um imiasuol ra; 
namu imiatamaig nyak aiek vai 
ilpu atimi auatatimi an nauitoga 
unyum, 

14 Im lep ilpu atimi era ikmam 
ara, ak Ihova, im natimi an uoboh- 
tan era ohuun itai ara an naopan 
ineig, na alupai ra niji esjilid et 
ahinag aiek ; era ahinag a ilpu hal 
ura, era lep ude niji itai ura ara imi 
ilpu hal ura. 

15 Ja ekpu almoi nesganimtam 
ainyak anliinmopok upene : ekpu 
imiacitak ainyak ekuit nusjai ainyak 
um idivai euc. 

SALM 18. 

1 Et aiyu inliinmopok ainyak 
vai euc, ak Ihova, nemda unyak. 

2 Et hehteuc unyak a Ihova, im 
nathatahau unyak, et lep imiata- 
maig nyak aien ; et Atua uuyak 
aien, im nemda unyak, ek asgeig 
iran ainyak ; et itai aibuthan nyak 
aien, im nitai imiatamumoh emda 
nyak, im nuarin amen upene unyak. 

3 Ekpu ahlaig vai Ihova ainyak 
um imiahpas yin : ja uhpu imiata- 
maig nyak vai ilpu atimi tak atimi 
irak. 

4 Is arahed irak nohacred va 


SALM, 18. 


inraas, kis lep imtitaig ainyak vai 
ilpu atimi auatatimi is ahinag. 

5 Is arahed irak nohacred ira 
uma atmas ; is yet pam irak inwau 
an mas. 

6 Kis ahlaig vai Ihova ainyak 
an nohacred unyak, um ugni Atua 
unyak : is atahaijeg nohrak aien 
anli neom ahlap o un, is aridjai 
nahlaig unyak an nuhup o un um 
yet pan irai tikgan. 

7 Is ahcatina nobohtan um uc- 
rucraig; is lep amaamai nuhni se 
u iji edoon um ucjucjucaig, va inta- 
vaitaup o un. 

8 Is ahes nadran cop an mun 
gedjin, is lep cas incop an nipjin- 
eucsen : eris atni humla iran. 

9 Is lep imiade pam nohatag 
aien, um asuol se : is amen naupat 
ithan neduon. 

10 Is atga ijinies a jerub aien, um 
ae ; is idim ae aien ijinies an nehpan 
nimtinjop. 

11 Is uarin adinaig o un naupat; 
is aiyu iran nahpoi u incopda, im 
naupat an nohatag. 

12 Is ae naupat va naijoran lah 
an nuhup o un, hion im inmehlai 
cop. 

13 Is munuka an nohatag a Ihova, 
eris lep atahaijeg nohrai Atua es- 
jilid acen ; hion im inmehlai cop. 

14 Is idim aticijaig nafana o un 
aien um iraiterimterim ; is lep adia 
an nauainapit aien um auahas ra. 

15 Is ame injop, eris lep ecetai 
niji uarin uboubo va intas ated un- 
yum, ak Ihova, im nohran gedjum. 

16 Is arahpan va nikman an no- 
hatag aien, um arop irak, um 
aihiacse nyak irai wai is ahinag. 

17 Is imiatamaig nyak aien va 
natimi tak atimi irak emda, im lep 
▼ai ilpu atimi amcel vai nyak ; eris 
esjilid irak ara. 

18 Eris ah tag pam ehelek ara an 


naopan ohacred nnyak ; ja is atau 
imi nyak a Ihova. 

19 Is ati nyak an nuarin lah aien : 
is imiatamaig nyak aien va naiyu u 
inliinmopon vai nyak. 

20 Is aru irak a Ihova is idivaig 
nedo upene unyak ; is aiheuc vai 
nyak aien is idivaig nadicinadicin 
u nikmak. 

21 Kis ahced nefalaig o Ihova 
ainyak, um eti ago nedo has um 
ude Atua unyak. 

22 Is amen intas alep asega o un 
an nuhup unyak, kis eti aticijaig 
intas o un ainyak. 

23 Kis lep ago nedo atoh an nu- 
hup o un ainyak, um ude nedo has 
unyak. 

24 Va nitai ineigki is aru irak a 
Ihova is idivaig nedo upene unyak, 
is idivaig nadicinadicin u nikmak an 
nuhup o un. 

25 Namu ago nedo aiheuc aiek vai 
ra sji eigki era ago nedo aiheuc vai 
atimi ara ; namu ago nedo atoh aiek 
vai natimi ineig et ago nedo atoh 
aien. 

26 Namu ago nedo upene aiek 
vai ilpu atimi upene ; namu imiisjis 
aiek ehele ilpu atimi imiisjis itai. 

27 Napu imiatamaig ilpu atimi 
upoupo aiek, ja napu imiasuol ilpu 
atimi ijinies aiek. 

28 Napu atni lamp unyak aiek : 
etpu ago lah naupat unyak a Ihova 
Atua unyak. 

29 Kis ahau ilpu ucsupo ainyak 
vai euc; kis lep ahtalegaunyi nat- 
hatahau ainyak va Atua unyak. 

30 Et upene asega nedo o Atua : 
et adicinadicin intas o Ihova: et itai 
aibuthan ra asega aien era asgeig 
iran ara. 

31 Et Atua ache a Ihova ; et lep 
hehteuc a Atua uja ache. 

32 Et alupai nyak nemda a Atua 
ache: et lep atau irak aien an nefa- 
laig atoh. 

33 Et ago neduok aien mika yi 

idivaig nedui haint, et lep ati nyak 
aien ira iji uarin ijinies unyak. 

34 Et esege imi nyak aien par 
ago nedoa an nikmak, kis idim asvi 
inceen nafana bras ainyak an nik- 
mak. 

35 As lep adahpoi nyak aiek an 
nitai imiatamaig nyak : as ati aktit 
nyak aiek an matam, ek esjilid ain- 
yak va nedo aiheuc unyum. 

36 As ago alupas nefalaig imi 
nyak aiek, vayi jim uiyilyik neduok 
ainyak. 

37 Kis ahau ilpu atimi tak atimi 
irak ainyak, utn ubuin pan ra ; kis 
eti lep adumoij ainyak um irnibum 
pan an naopan yehki eris emesmas 
ara. 

38 Kis auad ra ainyak, eris lep 
auatialidi ara natidai vaig: eris 
eropropse ara ithan neduok. 

39 As alupai nyak nemda aiek 
par ago nedoa : as imiasuol ra sji 
ehki aiek eris atidai vai nyak ara. 

40 As lep ikni ehelek nauiwai 
ilpu atimi tak atimi irak aiek ; vai 
ekpu auahas ilpu atimi amcel vai 
nyak ainyak. 

41 Eris ahlaig ara, ja is eti eteuc 
tah par imiatamaig ra eris ahlaig 
vai Ihova marom, ja is eti atahaijeg 
ra aien. 

42 Kis auad ra ainyak, eris idi- 
vaig inraoh ara et ahladiag nimtin- 
jop : kis imiterimterira ra ainyak et 
idivaig nohok an nefalaig. 

43 As imiatamaig nyak aiek va 
nimiisjis itai o atimi ; as ati nyak 
aiek mika El esjilid ainyak irai ilpu 
atimi aupat : erupu aheca unyak a 
nup ira iji pece kis eti ato ra ainyak. 

44 Eruit atahaijeg vai nyak ara 
erupu imiaiji intas unyak ara : erupu 
atpuse an nuhup unyak a nup irai 
taka uarin. 

45 Erupu ti a ilpu atimi et eche, 
erupu lep imtitaig ara irai iji uarin 
amen ipjin ura. 

46 Et umoh a Ihova; naaurineig 

va inhehteuc unyak; uhmu lep. 
imiahpas Atua ineig et imiatamaig 
nyak aien. 

47 Et aru nedo has vai nyak a 
Atua, um auahas atimi vai nyak. 

48 Et imiatamaig nyak aien vai 
ilpu atimi tak atimi irak : maiya, 
na ati nyak aiek mika ki esjilid 
ainyak irai ra sji eigki era atidai 
vai nyak ara : as imiatamaig nyak 
aiek vai ilpu atimi auatatimi. 

49 Va nitai ineigki ekpu ago 
naaurineig vai euc ainyak, ak Ihova, 
an nuhup o ilpu atimi aupat, um 
acesaces nohranitai vai nidam. 

50 Et imiatamaig emda natima- 
rid o un aien ; um lep aiheuc vai 
yin is ati yin aien, Tevit marom, im 
lep ilpu mapon ira iji mesese. 

SALM 19. 

1 Er ecetai natimi alupas o Atua 
an nohatag ; er lep ecetai nauritai 
an nikman an nesganimtan nohatag. 

2 Er asan tas vaig ira iji adiat, 
er lep ehvaig narapakau o un ira 
iji epeg. 

3 Et ti namara um ti intas ura, 
er lep eti atahaijeg nohrara. 

4 Is apaahni nohrara an noboh- 
tan asega* im lep intas ura an tid an 
nobohtan. 

5 Is ati nem atga iran aien va 
nagesega, et idivaig natimi leh 
ehgan aien et ahes anli neom o un, 
et lep imiacitak aien et idivaig 
natimi esjilid et athut emda aien. 

6 Et ahes an nahaijen nohatag 
aien um yet pan an nahaijen : er 
eti adinaig tah nitai va nihlup iran. 

7 Et upene asega intas o Ihova, 
um ahidaig inliinmopja: et inivaijec 
nesege o Ihova, um ago arapakau 
ilpu atimi eti ato itai. 

8 Et atoh nedo et asuptecnaig a 
Ihova, um imiacitak inliinmopja: et 
adicinadicin intas alep o Ihova, um 
ago lah neeganimtaija. 


SALM, 20, 21. 


9 Et upene nimtitai Ihova vaig, 
urn yet pan ira iji mesese : et ini- 
vaijec intas alep o Ihova um upene 
asega. 

10 Et upene mika yi esjilid inme- 
rit o atimi vaig irai merit ura vai 
colt, colt upene marom um ahinag : 
et lep esjilid nadalei iran ira adalei 
irai idi hune im numehe et amen 
hune iron. 

1 1 Et lep lah inliinmopoi naheca 
unyum vaig: iuyi upene nimtan imi 
ra era imiaiji ara. 

12 Et ato nedo ahnag o un a di ? 
namu ago adiciuadicin nyak aiek va 
nedo hue adinaig unyak. 

13 Namu lep acaiji nyak aiek va 
ki jim ago nedo has esjilid ainyak ; 
etmu jim esjilid irak : va ekpu 
upene ainyak, um eti amen irak 
nedo has et ahinag. 

14 Etmu upene intas an nipjin- 
eucsek an nuhup unyum, im nak- 
takt&i u inliinmopok, ak Ihova, 
nemda unyak, im natimi imia ta- 
rn aig nyak. 


SALM 20. 

1 Etmu atahaijeg intas unyum a 
Ihova an naopan oh acred unyum ; 
uhmu imiatamaig euc va nidai Atua 
o Jekob. 

2 Etmu atau imi euc aien an 
nuarin it&up o un, etmu lep ahes 
nemda unyum Saion ; 

3 Etmu imiehva niji itai tup 
ahtai asega unyum a»en, um aktak- 
tai niji itai ahlap unyum er atnamud. 
Sela. 

4 Etmu alupai euc nitai merit u 
in li in mo pom aien, um imiaiji nak- 
taktai unyum. 

5 Ecrupu imiacitak aijama va 
nimiatamaig euc, intupu lep atijai 
nitahlaig uja akaija an nidai Atua 
uja ; etmu adai intas ugni asega 
unyum a Ihova. 


6 Ek idim ato ainyak mika et 
imiatamaig yin a Ihova is ati yin 
aien ; etpu atahaijeg intas o un aien 
an nohatag upene o un, um imiata- 
maig yin an matan emda. 

7 Era aktaktai itai atga ura 
nahaiji atimi, era lep aktaktai hors 
ura nahaiji ra : Ja ecrupu aktaktai 
nidai Ihova Atua uja akaija. 

8 Era eropropse ara um eraes- 
mas : Ja inta atidai akaija um aiji 
aktit, 

9 Ak Ihova, namu imiatamaig 
natimarid aiek : um atahaijeg intas 
unyima ecruit ahlaig vai euc aijama. 

SALM 21. 


1 Ak Ihova, etpu imiacitak nem- 
da unyum a natimarid; etpu lep 
cediaig alupas aien va nimiatamaig 
yin unyum. 

2 As alupai yin nitai merit u 
inliinmopon aiek, um eti imiaij nitai 
ineig is ugni an nipjineucsen aien. 
Sela. 


3 As auroauro aiek um alupai 
yin niji itai upene esjilid : as atijai 
an nidjinen aiek korona irai colt 
upene. 

4 Is ugni euc aien mika yi ahinag 
nadiat iran, ja as alupai yin nitai 
umoh iran aiek ira iji mesese. 

3 Et esjilid natimi alupas o un 
va nimiatamaig yin unyum: as 
alupai yin natimi alupas o un aiek 
im natimarid o un. 

6 As ati yin aiek mika yi esjilid 
aien ira iji mesese : etpu imiacitak 
alupas aien va nesganimtam, 

7 Et asgeig irai Ihova a natitaa- 
rid, Inyi ti etehto aien va naiheuc 
o Atua esjilid acen. 

8 Etpu yet pan nikmam irai ilpu 
atimi tak atimi iram asega: uhpu 
aru irai ilpu atimi amcel vai euc an 
matam. 

9 Napu ika aiek eri idivaig incop 
an netta ara an naopan u intavai- 

taup unyum : etpu auahas ra a Ihova 
an nedemda o un, etpu lep atnamud 
ra incop. 

10 Napu auahas ilpu hal ura an 
nobohtan aiek, im lep ilpu mapora 
ehele atimi. 

1 1 Kris aktaktai nedo has vai euc 
ara : oris lep anaclelra nitai has ara, 
ja eris eti emda ara nago vaig. 

12 Erupu itai asjaaicnaig ara vai 
nafana unyum, nauit ikni irai ya 
aiek an nuhup ura. 

1 5 Na esjilid aiek, ak Ihova, va 
nemda unyum: ecrupu acesaces 
nohranitai aijama um imiahpas 
nemda unyum. 

SALM 22. 

1 Ak Atua unyak, ak Atua un- 
yak, na auri aiek par ude nyak ? na 
auri aiek par amen itac acen um 
eti atau imi nyak, um eti atahaijeg 
naunyauaig unyak ? 

2 Ak Atua unyak, ek ahlaig 
ainyak an nadiat, ja na eti atahai- 
jeg aiek ; im lep an nepeg, um eti 
atumop. 

3 Ja na upene aiek, er lep imiah- 
pas euc a nupu Isreel. 

4 Eria asgeig iram a ilpu retpo- 
ma: eris asgeig iram ara, as lep 
imiatamaig ra aiek. 

5 Eria ahlaig vai euc ara, as 
imiicaho ra aiek : eris asgeig iram 
ara, jam eti ehcamai. 

6 Ja ek tup nimijan ainyak, um 
«ti atimi: era atuh nyak natimi, 
era lep amcel vai nyak a nup iran 
pece. 

7 Era imiafak ahcil nyak ara 
asega era alum nyak ara : era 
asalage nipjineucsera ara,um auhoig 
nidjinera, um ika, 

8 Is asgeig irai Ihova aien mika 
yi imiatamaig yin : etmu imiata- 
maig yin aien, el et imiacitak yin 
aien. 

9 As idim atipagki nyak aiek 

an nipjinetgai risik : as lep amin- 
jinaig nyak aiek is wat alidak a 
risik. 

10 Eria ude nyak ehelum an nao- 
pan yehki eris apos nyak: as Atua 
unyak aiek an naopan yehki eris 
eti fi apos nyak um imihum pam an 
naopan ineig. 

1 1 Jim amen itac acen vai nyak; et 
ubutpotet pam ehelek nohacred ; et 
lep eti eteuc tah par atau imi nyak. 

12 Era arahed irak kurimatau 
atamaig et ahinag : era lep ahtag 
irak kurimatau atamaig emda Besau. 

13 Era asalage nipjineucsera ara 
vai nyak et idivaig laiou et aleg um 
aunyauaig. 

14 Er atladoi nyak et idivaig in- 
wai, er lep esjiliek niji eduok asega : 
et idivaig nas&nicai iuliinmopok 
ainyak ; et ahga anli nipjinetgak. 

15 Et imlai nemda uuyak et idi- 
vaig nipjinitai obohtan ; et apol 
namak an nipjineucsek ; na mun ad 
nyak anli nehpanitai aiek. 

16 Era arahed irak kuri : era 
atakapidjin nyak a ilpu atimi aua- 
tatimi : era ahcai nikmak ara im 
neduok. 

17 Ek esvi niji eduok asega 
ainyak: era alum nyak ara um 
ahahtit irak. 

18 Era ahaig napelumai unyak 
ira ra ara, ura edaig 6jipe niji itai 
asjaaicnaig par ato natimi ineig 
etpu leh nitai aso nyak aien. 

19 Jim amen itac acen vai nyak 
ak Ihova ; namu auroauro aiek um 
atau imi nyak. 

20 Namu imiatamaig nyak aiek 
va nauitoga ; im Aeagak va nemda 
o kuri. 

21 Namu imiatamaig nyak aiek 
va nipjineucse laion: as lep imicaho 
nyak aiek va nibat o reraa. 

22 Ekpu asuptecnaig nidam ain- 
yak ehele ilpu etoak : ekpu imiahpas 
euc ainyak an nuhup o atimi. 

23 Akumu imiahpas Ihova aijaua 


SALM, 

eka imtitai yin aijaua ; aknmu imi- 
ahpas yin aijaua asega, ak ilpu 
mapoi Jekob ; akumu imtitai yin 
aijaua asega, ak ilpu mapoi IsreeL 

24 Is eti amcel vai nohacred o 
natimi ohacred aien, um atidjin 
iran ; is lep eti adinaig nesganimtan 
aien vai yin, ja is wat ahlaig vai 
yin aien is atahaijeg aien. 

25 Ekpu imiahpas euc ainyak an 
nuhup o natimi et akinag : ekpu 
ehneijid intas up yi asaig unyak - 
ainyak an nuhup ura era imtitai 
yin ara. 

26 Erupu hag a ilpu atimi upoupo 
um gaije: erupu imiahpas Ihova 
ara sji eigki era ahilek yin ara: 
etpu umumoh inliinmopomia aijaua 
ira iji mesese. 

27 Erupu aktaktai natimi asega 
an nobohtan um adumoij pan ehele 
Ihova: erupu lep ago nalaigaheni 
an nuhup unyum anup ira iji pece 
asega. 

28 Et ohuun nobohtan a Ihova : 
et lep atimarid aien ira iji pece. 

29 Erupu hag um ago nalaigaheni 
ara asega era esjilid an nobohtan 
ara : erupu atpuse an nuhup o un 
ara asega era asuol anli nobohtan 
ara : et eti ispan umoh tah va nem- 
da o nn. 

SO Erupu aheca o un natimi an 
tak aopan ; uhpu anvi nidara par 
ika ilpu atimi o Ihova. 

81 Erupu ehcohos ara um asup- 
tecnaig nedo upene o un ehele atimi 
an tak aopan, mika is ago nedo 
ineigki aien. 

SALM 23. 

1 Et aminjinag nyak a Ihova et 
idivaig natimi asgei 8iip : inki ti 
ihkin natimi ainyak. 

2 Et ika aien, ki asjeuc ainyak 
irai efelelicai upene: et atau irak 
aien ubutpotet pan u inwai eciim 
tup yah. 


23, 24. 

S Et imiatamumoh nyak aien; 
et atau irak aien irai efaiaig upene 
va nid&n. 

4 Ekuit atga ainyak an nihkanse 
aupat acen, inki ti imtitaig tah nitai 
has ainyak ; na idim amen ehelek 
aiek ; ek imiacitak inmopul unyum 
ainyak im nisec unyum. 

5 Na ago nitai caig incak aiek, 
an nuhup o ilpu atimi tak atimi 
irak, na aspi nipek unyak aiek un 
naraki ; et ohua nipjinitai unyak 
um elelse. 

6 Etpu idim apitac nyak nedo 
upene im nedo aiheuc unyum ira 
iji adiatan numoh unyak; ekpu lep 
amen ainyak anliin neom o Ihova 
ira iji mesese. 

SALM 24. 

1 Et ohuun nobohtan a Ihova, im 
niji itai asega iran ; im lep niji pece 
asega, in natimi amen iran : 

2 Is ati ijinies an jop aien, um 
lep ago aktit ijinies irai wai. 

3 Etpu aridjai an lolan nedoon 
o Ihova a di ? etpu lep aiji an 
nuarin itaup o un a di P 

4 Aien marom et upene nikman 
aien, um adicinadicin inliinmopon ; 
um eti merit vai intakitai, um eti 
asan tas efnifa. 

5 Etpu asan tas ces yi aloai yin 
a Ihova, etpu lep ago nedo aiheuc 
vai yin a Atua ineig et imiatamaig 
yin aien. 

6 Natimi sji eigki era ahilek yin 
ara, era ahilek nesganimtam ara, ak 
Atua o Jekob. Sela. 

7 Uhmu alcacse jai itai atapanes ; 
uhmu lep alcacse jai itai atapanas 
ira iji mesese ; etpu atga iran a 
Natimarid esjilid. 

8 Et Atimarid esjilid a di P 
Ihova marom et emda aien um 
esjilid, Ihova ineig et emda aien 
an nedoa. 

9 Uhmu alcacse jai itai atapanes; 

uhmn lep alcacse jai itai atapanes 
ira iji mesese ; etpu atga iran a 
Natimarid esjilid. 

10 Natimarid esjilid ineigki a di ? 
Ihova o ilpu agelo marom, et Ati- 
marid esjilid aien. Sela. 

SALM 25. 

1 Ak Ihova et aridjai inliinmo- 
pok ainyak ehelum. 

2 Ak Atua unyak, ek asgeig iram 
ainyak inki ti ehcamai ainyak, eri 
eti esjilid irak a ilpu atimi tak 
atimi irak. 

3 Erumu idim eti ehcamai ara 
eji eigki era asgeig iram ara : erumu 
ehcamai ara era ispara ago nedo has 
ara. 

4 Ak Ihova, namu asjaaicnaig 
ehelek aiek an nefalaig unyum ; 
esege iratak nedo unyum. 

5 Atau irak an nedo inivaijec 
unyum, um esege imtak ; ak Atua, 
na imiatamaig nyak aiek; ek as- 
geig iram ainyak an nadiat asega. 

6 Ak Ihova, namu imiehva nedo 
aiheuc esjilid unyum aiek, im nedo 
upene unyum ; as ago aiek itu acen 
um imihum para an naopan ineig. 

7 Jim imiehva nedo has an taku- 
ras unyak, ira nedo imipalea unyak, 
namu imiehva nyak aiek, ak Ihova 
an naiheuc unyum im nedo upene 
unyum. 

8 Et upene a Ihova um atoh nedo 
o un ; va nitai ineigki etpu esege 
imi ilpu atimi auatatimi aien an 
nefalaig o un. 

9 Etpu atau ira ilpu atimi qpo- 
upo aien an nedo atoh ; etpu lep 
asjaaicnaig an nefalaig o un aien 
imi ilpu atimi upoupo. 

10 Et upene um inivaijec nedo 
asega o Ihova vai ra, era apos iutas 
up yi asaig o un ara im iotas alep 
o un. 

11 Ak Ihova, namu iknipagki ne- ■ 

do has unyak aiek va nidam ; et 
idim esjilid. 

12 Et imtitai Ihova a di ? etpu 
atau iran aien an nefalaig ineig et 
merit vaig aien. 

13 Etpu amen upene nesgan ; eru- 
pu lep ohuun nobohtan a ilpu ma- 
pon. 

1 4 Et amen a Ihova ehele ra era 
imtitai yin ara, etpu asuptecnaig 
ehele ra aien intas up yi asaig o un. 

15 Ek aktaktai Ihova ainyak ira 
iji adiat ; etpu atipagki neduok aien 
an nopoig. 

16 Namu aihidai euc pam ehelek 
aiek, um aiheuc vai nyak ; ek ec- 
hem amen ainyak um ohacred. 

17 Et ahinag nohacred o inliim- 
mopok ainyak : namu imiatamaig 
nyak aiek va niji ohacred unyak. 

18 Namu almoi nohacred unyak 
aiek um iknipagki nedo has asega 
unyak. 

19 Namu aktaktai ilpu atimi tak 
atimi irak aiek ; era idim ahinag 
ara ; era lep aracel vai nyak ara an 
nedemda a] upas ura. 

20 Namu aminjinaig nyak aiek, 
um imiatamaig nyak ; inki ti ehcar 
mai ainyak : ek idim asgeig iram 
ainyak. 

21 Uhpu imiatamaig nyak va nedo 
inivaijec im nedo atoh unyak ; ek 
idim asgeig iram ainyak. 

22 Ak Atua, namu imiatamaig 
nupu Is reel aiek, va nohacred asega 
ura. 

SALM 26. 

1 Ak Ihova, namu aktaktai nyak 
aiek ; kis atga an nedo atoh unyak 
ainyak : kis lep asgeig irai Ihova 
ainyak ; inki ti ahnag ainyak. 

2 Ak Ihova, namu ahUek inliin- 
mopok aiek, um ato nyak; namu 
ago adicinadicin inliinmopok aiek 
im n aktaktai unyak. 

3 Et eteuc naiheuc unyum .an 


SALM 

nuhup unyak : kis lep atga ninyak 
is idivaig intas inivaijec unyum. 

4 Kis eti amen ainyak ehele ilpu 
atimi auatatimi, inki ti lep eliredo 
ainyak ini ilpu atimi efaifa. 

5 Ek amcel vai ilpu atimi ago 
nedo has asega ainyak ; inki ti lep 
amen ainyak ehele ilpu atimi aua- 
tatimi. 

C Ekpu yiri nikmak ainyak an- 
liinmopok upene : ja par apan u 
natau unyum, ak Ihova : 

7 Mika ki asan taa naaurineig 
ainyak, um asuptecnaig nauritai 
iraiali asega unyum. 

8 Ak Ihova, etaiyu inliinmopok 
ainyak vai nuarin ineig et amen 
iran neom unyum, im lep nuarin 
ineig et amen iran natimi alupas 
unyum. 

9 Jim ati nesgak ehele ilpu atimi 
auatatimi, im nitai umoh iran unyak 
ehele ilpu atimi atgei atmas : 

10 Era ago nedo has ira ikmara 
ara, et lep ohua inmatara an nimtan 
nedo efaifa ura. 

11 Ja ekpu idim atga an nedo 
atoh unyak ainyak : namu imiicaho 
nyak aiek, um aiheuc vai nyak. 

12 Et amen aktit neduok ainyak 
an* nuarin marara: ekpu imiahpas 
Ihova ainyak an nuhup o atimi. 

SALM 27. 

1 Et itai lah unyak a Ihova, um 
itai imiatamaig nyak ; ekpu imtitai 
di ainyak ? et imiatamumoh emda 
nyak a Ihova ; ekpu ucjucjucaij vai 
di ainyak ? 

2 Erie wat ahtag irak a ilpu 
atimi auatatimi, ilpu atimi edemda 
vai nyak, im ilpu atimi amcel vai 
nyak marom, par auahas nyak, eris 
ebehtau ara um eropse. 

3 El era asjapicnaig vai nyak a 
ilpu ucsupo et ahinag, inyi ti imti- 
taig inliinmopok ainyak : el er ati 

B 


, 27. 

nedoa vai nyak, ekpu amen upene 
ainyak va nitai ineigki. 

4 Kis ugni nitai et ethi ainyak 
ehele Ihova, ekpu lep ahilek ainyak ; 
mika ki amen ainyak anli neom o 
Ihova ira iji adiat an numoh unyak. 

5 Et wat eteuc nohacred etpu 
adinaig nyak aien an naiyu o un : 
etpu adinaig nyak aien an nuarin 
adinaig anli neom atga o un ; etpu 
ati nyak ijinies an hehteuc aien. 

6 Uhpu alcacse nidjinik mika- 
ki esjilid ainyak irai ilpu atimi tak 
atimi irak era arahed irak ara: 
va nitai ineigki ekpu ahlap ainyak 
an neon atga o un um imiacitak ; 
ekpu acesaces nohranitai ainyak vai 
Ihova. 

7 Ak Ihova, namu atahaijeg in- 
tas unyak aiek ekuit ahlaig vai euc 
ainyak an nohrak : namu lep aiheuc 
vai nyak aiek ura adai intas unyak. 

8 As wat ika aiek, Akumu ahilek 
nesganimtak aijaua ; is ika inliinmo- 
pok ainyak ehelum, Ak Ihova, ekpu 
ahilek nesganimtam ainyak. 

9 Namu jim adinaig nesganim- 
tam aiek vai nyak ; jim aticijaig pan 
naheca unyum an nedemda unyum : 
as atau imi nyak aiek ; jim ude 
nyak, um jim amen itac acen vai 
nyak, ak Atua imiatamaig nyak. 

10 Eruit ude nyak a etmak im 
risik, etpu idim aiheuc vai nyak a 
a Ihova. 

11 Ak Ihova, esege imtak nedo 
unyum, um atau irak an nefalaig 
atoh va ilpu atimi tak atimi irak. 

12 Jim aticijaig nyak imi ilpu 
atimi edemda vai nyak : era mun 
atidai vai nyak a ilpu atimi asuptec- 
naig intas ahcil, im ilpu atimi ahvig 
nedo has. 

13 El kis eti ika ainyak, ki almoi 
nedo aiheuc o Ihova ainyak an 
noboht&n, el kis auatialidi ain- 
yak. 

14 Namu asgeig irai Ihova aiek: 
etmu jim auatialidi inliinmopom 
aiek ; etpu ago emda inliinmopom 
aien : namu asgeig irai Ihova aiek. 

SALM 28. 

1 Ak Ihova inhehteuc unyak, 
ekpu ahlaig vai euc aiuyak ; jim 
ucsimrig vai nyak aiek ; el et ucsim- 
rig vai nyak aiek, ekpu idivaig ra 
sji eigki ainyak era asuol anli neh- 
panitai ara. 

2 Namu atahaijeg intas ugui 
unyak aiek, ekuit ahlaig vai euc 
ainyak, um adaig jai nikuiak an 
nuarin itaup unyum. 

3 Namu jim ahiaig pan nyak 
yi tup ethi pan irai ilpu atimi ago 
nedo has, era tas eigpa ebele ilpu 
etoara ara, ja et aktaktai has in- 
liinmopura ara. 

4 Namu alupai ra neruvaig aiek 
et idivaig nauritai ura, um lep 
idivaig nedo has ura : namu aru ira 
ra aiek et idivaig nauritai ira ik- 
mara ; inyi idivaig nedo ura nimtan 
imi ra. 

5 Era eti aktaktai nedo o Ihova 
ara im nauritai an nikman, va nitai 
ineigki etpu auahas ra aien, um eti 
imiatamaig ra. 

6 Naaurineig vai Ihova, is idim 
atahaijeg intas ugni unyak aien. 

7 Et nemda unyak a Ihova, um 
nitai atapen nyak ; is asgeig iran 
inliinmopok ainyak, is lep atau imi 
nyak aien : et idim imiacitak alupas 
inliiamopok ainyak ; ekpu lep imiah- 
pas yin ainyak an nohranitai unyak. 

8 Et nemda ura a Ihova, et lep 
imiatamaig yin aien is ati yin aien 
an nemda o un. 

9 Namu imiatamaig ilpu atimi 
unyum aiek, um asan tas ces yi aloai 
ilpu atimi unyum : namu lep amin- 
jinai ra aiek um imiaridjai ra ira 
ijt mesese. 


SALM 29. 

1 Akumu imiahpas Ihova aijaua, 
ak ilpu atimi alupas, akumu imiah- 
pas nemda esjilid o un aijaua. 

2 Akumu alupai Ihova nimiah- 
pas iueig aijaua et upene vai nidan : 
um atpuse an nuhup o Ihova an 
nuarin itaup esjilid o un. 

3 Et amen nohrai Ihova ijinies 
an jop ; et munuka a Atua esjilid : 
et amen a Ihova ijinies irai wai et 
ahinag. 

4 Et emda nohrai Ihova ; 2 t lep 
esjilid acen nohrai Ihova. 

5 Er ahtasvi nauicai sitar va noh- 
rai Ihova; et idim ahtasvi nauicai 
6itar Libanon a Ihova. 

6 Et lep aliaujai et idivaig in- 
hakli kurimatau vai yin ; um lep 
Libanon im Sirion et idivaig inhakli 
rema. 

7 Et atiakoai nalaume u incop 
nohrai Ihova. 

8 Et ucjucjaig namas acen va 
nohrai Ihova ; et amaamai namas 
acen Ketes vai Ihova. 

9 Era ahadhaintva nohrai Ihova, 
et lep rere nauicai an nese vaig : 
ja era tas va natimi alupas o un ara 
asega anli neom ahlap o un. 

10 Et eteuc a Ihova ijinies an wai 
alupas ; et idim eteuc a Ihova um 
Atimarid ira iji mesese. 

11 Etpu alupai ilpu atimi o un 
nemda a Ihova etpu lep asa neigpa 
a Ihova ehele ilpu atimi o un. 

SALM 30. 

1 Ekpu imiahpas euc ainyak, ak 
Ihova ; as imiatidai nyak aiek, era 
lep eti cediaig vai nyak a ilpu atimi 
tak atimi irak. 

2 Ak Ihova Atua unyak, kis ah- 
laig vai euc ainyak, as lep ago 
cehcehe nyak aiek. 

8 Ak Ihova, as atipagki nyak 


SALM, 31. 


aiek an nehpanitai : as iraiatamumoh 
nyak aiek, va ki jim asuol anli neh- 
panitai ainyak. 

4 Akurau acesaces nohoranitai vai 
Ihova aijaua ak ilpu atimi upene o 
un, um ago naaurineig akuit imiehva 
nedo upene o un aijaua. 

5 Et eti elv amen nedemda o un ; 
er umumoh va uaiheuc o un ; eh 
tigtaig an jupura, jam imiacitak an 
nuhialeg. 

6 Kis ika ainyak, an namen 
upene unyak, inki ti amaamai ainyak 
iri iji mesese. 

7 Ak Ihova, et amen aktitnedoon 
unyak va naiheuc unyum : as adi- 
naig nesganimtam aiek, kis lep 
ohacred ainyak. 

8 Ak Ihova, kis ahlaig vai euc 
ainyak ; kis lep ugni Ihova ainyak. 

9 Et eti upene inmas unyak, 
ekuit asuol an nehpanitai ainyak ; 
Inyi ti imiahpas euc nobohtan ; um 
eti asuptecnaig intas inivaijec un- 
yum. 

10 Ak Ihova, namu atahaijeg intas 
unyak aiek, um aiheuc vai nyak: 
ak Ihova, namu atau imi nyak aiek. 

11 Kis taigtaig ainyak jam lep 
imiacitak vai euc : as atipagki nape- 
lumai uhcai unyak aiek, um aso 
nyak an nimiacitak ; 

12 Va ekpu imiahpas euc ainyak 
anliinmopok, um eti ucsup. Ak 
Ihova Atua unyak, ekpu ago na- 
aurineig vai euc ainyak ira iji adiat. 

SALM 31. 

1 Ak Ihova, ek asgeig iram ain- 
yak ; ekmu jim lep ehcamai ainyak : 
namu imiatamaig nyak aiek an nedo 
upene unyum. 

2 Namu atahaijeg intas unyak 
aiek ; auroauro um imiatamaig nyak : 
namu hehteuc emda unyak aiek, im 
neom atpuh iran unyak par iraiata- 
maig nyak. 

3 Na idim hehteuc unyak aiek, 


im neom ipjin unyak ; namu aminji- 
naig nyak aiek um atau irak. 

4 Namu apijadi nyak aiek an 
nopoig eris ati vai nyak ara jam eti 
asaig : na idim nemda unyak aiek. 

5 Ek ati nesgak an nikmam ain- 
yak: as imiatamaig nyak aiek, ak 
Ihova Atua inivaijec. 

6 Ek amcel vai ra ainyak era 
aktaktai intakitai ara; ja ek asgeig 
irai Ihova ainyak. 

7 Ekpu imiacitak ainyak urn cedi- 
aig va naiheuc unyum : as aktaktai 
nerek inman irak aiek ; as lep ato 
nohacred u inliinmopok aiek ; 

8 As lep eti aticijaig nyak aiek 
imi ilpu atimi edemda vai nyak : as 
ati neduok aiek an nuarin lah. 

9 Ak Ihova, namu aiheuc vai 
nyak aiek, ek idim ohacred ainyak : 
et auatialidi neganimtak va noha- 
cred unyak, im lep inliinmopok, im 
nohuk. 

10 Ek ohacred ainyak ira iji adiat 
um taig ira iji mesese : et ti nemda 
unyak va nedo has unyak, et lep 
ohalohal niji eduok. 

1 1 Era asan tas has vai nyak a 
ilpu atimi edemda vai nyak asega, 
im lep ilpu etoak ; era lep imtitaig 
nyak a ilpu etoak : era aha vai nyak 
a ilpu atimi ecet nyak. 

12 Er eti imiehva nyak et idivaig 
natimi mas: ek idivaig nipjinitai 
ahtagre ainyak. 

13 Kis atahaijeg intas has o ati- 
mi is ahinag ainyak: is ahtag irak 
niji itai er imtitaig vaig: eris tastaa 
jipe vai nyak ara, um ika eri atgeL 
nyak. 

14 Ja kis asgeig iram ainyak, ak 
Ihova ; kis ika ainyak, na Atua* 
unyak aiek. 

15 Et amen nitai umoh iran un- 
yak an nikmam ; namu imiatamaig 
nyak aiek vai ilpu atimi tak atimi 
irak, im lep ra . era almas vai nyak. 
ara. 

16 Etmu naunau nesganimtam. 

aiek vai naheca unyum : um imiata- 
maig nyak va naiheuc unyum. 

17 Ak Ihova, ekmu jim ehcamai 
ainyak : kis ahlaig vai euc ainyak : 
crurau ehcamai a ilpu atimi auata- 
timi, erumu lep ucsup ara anli 
nehpanitai. 

18 Uhmu ucsup nipjineucse ilpu 
atimi ahcil ; era asan tas ahcil ara 
vai ilpu atimi upene, anliinmopura 
ijinies im inliinmopura edemda. 

19 Et esjilid acen nitai upene iji 
eigki as ikni aiek vai ra era imtitai 
euc ara; as ago aiek vai ra era 
asgeig iram ara an nuhup o atimi. 

20 Napu adinai ra aiek an nuarin 
adinaig an nuhup unyum va nedo 
ijinies o atimi: napu adinaig ra 
aiek anli neom atga unyum va nim- 
iisjis itai o atimi. 

2 1 Naaurineig vai Ihova: is ehvaig 
ehelek aien nedo aiheuc imiali o uu 
an nuarin pece emda. 

22 Kis auroauro ainyak um ika, 
as aticijaig nyak aiek : ja as ata- 
haijeg intas ngni unyak aiek an 
nahlaig unyak vai euc. 

23 Ak ilpu atimi upene o un asega 
etmu aiyu inliiumopomia aijaua vai 
Ihova: et aminjinaig ilpu atimi 
inivaijec a Ihova, jam aru alupas 
irai ilpu atimi ago nedo ijinies. 

24 Jim auatialidi, etpu ago emda 
inliinmopomia aien, ak ilpu atimi 
a^nai Ihova asega. 


ira adiat im nepeg: et ti nemda 
unyak va nihlup an lidija. Sela. 

5 Kis asuptecnaig nedo has un- 
yak ainyak ehelum, kis lep eti ateri 
nedo acalacal unyak ainyak. Kis 
ika ainyak, ekpu asuptecnaig nedo 
has unyak ehele Ihova ainyak, as 
eti lep imiehva nauatatimi unyak 
aiek. Sela. 

6 Va nitai ineigki erupu ago 
nalaigaheni vai euc a ilpu atimi 
upene asega an naopan ineig uhpu 
ecet euc : etuit abgarero alupas inyi 
idim eti uhum pan yin inwai. 

7 Na uarin adinaig unyak aiek ; 
napu imiicaho nyak aiek va noha- 
cred ; napu imiarahed nyak aiek 
irai tas naaurineig va nimiatamaig 
nyak. Sela. 

8 Ekpu esege imtam ainyak um 
asuptecnaig ehelum nefalaig ineig 
napu atga iran aiek : ekpu aminji- 
naig euc ainyak an nesganimtak. 

9 Akumu jim idivaig hors aijaua, 
im nifo, et ti lelra ara : er asjiraig 
nipjieucsera irai bit im braitel, va 
eri jim apan ubutpotet ehelum ara. 

10 Inyi ahinag nohacred o ilpa 
atimi auatatimi : ja etpu imiarahed 
natimi ineig et asgeig irai Ihova 
aien naihenc o un. 

11 Akumu imiacitak Ihova aijaua, 
um cediaig, ak ilpu atimi upene : 
akumu lep acesaces nohranitai aij- 
aua um imiacitak, ak ilpu atimi et 
inivaijec inliinmopomia aijaua. 


SALM 32. 

1 Et mun ahis moij a natimi 
ineig «ris iknipagki nedo has o un, 
um lep adahpoi nedo imiapal^a o un. 

2 Et mun ahis moij a natimi 
ineig et eti atijai iran nedo acalacal 
a Ihova, um eti efaifa inliinmopon. 

3 Kis wat eti tas ainyak, is ana- 
tifdidi siji eduok va naunyauaig 
unyak an nadiat asega. 

<4 Is opouc nikmam ijinies irak 


SALM 33. 

1 Aknmu imiacitak Ihova aijaua, 
ak ilpu atimi upene : et upene eri 
imiahpas yin a ilpu atimi upene. 

2 Akumu imiahpas Ihova aijaua 
irai harp, um acesaces nohranitai 
vai yin irai saltri et amen iran inya 
et ten. 

3 Akumu acesaces nohranitai 
aijaua an nohranitai mat ; um aticei 
upene um ahlaig ijinies. 

4 Et upene intas o Ihova ; et lep 
iniviajec niji auritai asega o un. 

5 Et merit va nedo upene aien 
in nedo atoh : et ohua nedo aiheuc 
o Ihova an nobohtan asega. 

6 Is ago nohatag a Ihova an tas 
o un ; im lep niji itai asega iran an 
nohran nipjineucsen. 

7 Is asjapicnaig injop an tup- 
oahau aien, et idivaig niji irai itai : 
is ati injop ubo aien irai uarin ikni 
itai iran. 

8 Erumu imtitai Ihova natimi 
asega an nobohtan: erumu ucjucju- 
caij vai yin a nup ira iji pece asega. 

9 Is tas aien, ja is par eteuc itai ; 
is tas alep aien, ja is par amen ak- 
tit itAi. 

10 Et auahas naktaktai u inliin- 
mopoi ilpu ati mi aupat a Ihova, et 
lep ika aien yi takitai nanaclelen 
ura. 

11 Et amen aktit intas o Ihova 
ira iji adiat, im naktaktai u inliin- 
mopon ira iji mesese. 

12 Era mun ahis moij a nup Iran 
pece ineig et Atua ura a Ihova ; im 
natimi iji eigki is ehtai ra aien 
mika eri ilpu atimi o un ara. 

13 Et eas an nohatag a Ihova ; et 
almoi atimi asega aien. 

14 Et eas pan ira atimi asega an 
nobohtan aien an nuarin amen o 
un. 

15 Et ago inliinmopura aien ache; 
et lep ato niji auritai asega ura 
aien. 

16 Er eti imiatamaig tah natima- 
rid va ilpu ucsupo et ahinag : er lep 
eti imialep tah natimi emda va 
nemda o un. 

17 Et takitai hors par imiatamaig 
atimi, inyi ti imiatamaig tah aien 
an nemda esjilid o un. 

18 Et alumaijicid ra a Ihova era 
imtitai yiu ara, im lep ra era aij- 
naig naiheuc o un ara : 

19 Um imialep ra va in mas, um 
imiatamaig ra va nauanadiat. 


20 Et aijnaig Ihova inliinmopja 
akaija : et atau imi caija aien, um 
adahpoi caija. 

21 Etmu imiacitak yin inliinmop- 
ja akaija; inta asgeig an nidan 
upene akaija. 

22 Ak Ihova, etmu amen naiheuc 
unyum irama, et idivaig ecra asgeig 
iram jiijama. 

SALM 34. 

1 Ekpu ago naaurineig vai Ihova 
ainyak irai iji adiat; inyi ti atumop 
nipjineucsek ainyak par imiahpas 
yin. 

2 Etpu imiacitak Ihova inliin- 
mopok ainyak : erupu atahaijeg vaig 
a ilpu atimi upoupo, um lep cediaig. 

3 Akumu ago nedo ecen vai 
Ihova aijaua et tup ethi ache pan 
irak, ti ehras imiahpas nidan akaija. 

4 Kis ahilek Ihova ainyak, is lep 
atahaijeg intas unyak aien, um imi- 
atamaig nyak va nimtitaig asega 
unyak. 

5 Eris aes pan yin ara um imi- 
acitak : is lep eti ehcamai nesgan- 
imtara ara. 

6 Is ahlaig a nihkin natimi in- 
eigki, is lep atahaijeg intas o un a 
Ihova, um imiatamaig yin va nohac- 
red asega o un. 

7 Et amen arahed irai ilpu atimi 
imtitai Ihova a nagelo o un um im- 
miatamaig ra. 

8 Akumu atemtem aijaua um ato 
mika et upene a Ihova : et mun 
ahis moij a natimi ineig et asgeig 
iran aien. 

9 Akilmu imtitaig Ihova aijaua, 
ak ilpu atimi upene o un : era eti 
ihkin natimi an tah nitai ara sji 
eigki era imtitai yin ara. 

10 Et ehtele ra inhakli laion, um 
ahvig nitai caig : ja eri eti ihkin 
natimi an tah nitai upene ara sji 
eigki era ahilek Ihova ara. 

11 Ak ilpu hal unyak, akumu 

apam aijaua um atah&ijeg intas 
unyak : ekpu esege imi caua ainyak 
nedo ecen vai Ihova. 

12 Nation ineig a di et merit aien 
numoh vaig, um merit vai nadiat 
inyi ahinng iran, mika yi ato nitai 
upene aien ? 

13 Etmu jimahes an nipjineucsem 
intas has, um jim nsan tas ahcil. 

14 Ude nedo has, um ago nedo 
upene ; ehilek neigpa um apol iran. 

15 Et alum ilpu atimi upene a 
Ihova, et lep atahaijeg nahlaig ura 
aien. 

16 Et edemda a Ihova vai ra era 
ago nedo has ara, uhpu idim eti 
imiehva ra an nobohtan. 

17 Era ahlaig a ilpu atimi upene, 
et lep atnhaijeg intas ura a Ihova, 
um imiatamaig ra va nohacred 
asega ura. 

18 Et amen ubutpotet ehele ra 
sji eigki a Ihova et ehtoplecoplec 
inliinmopura ara; um imiatamaig 
ra et upoupu inlinmopura. 

19 Et ahiuag nohacred o ilpu 
atimi upene : ja et imiatamaig ra 
vaig asega a Ihova. 

20 Et aminjinaigniji eduora asega 
aien ; er eti asvi tah et ethi. 

21 Etpu auahas ilpu atimi auata- 
timi nedo has ura : uhpu lep aru 
irai ra sji eigki era amcel vai ilpu 
atimi upene ara- 

22 Et imiatamaig ilpu atimi o un 
a Ihova; uhpu eti aru iran tah ra 
era asgeig iran ara. 

SALM 35. 

1 Ak Ihova, namu imiisjis aiek, 
namu imiisjis aiek ehele ra sji eigki 
era imiisjis ehelek ara: nm ago 
nedoa vai ra sji eigki era ago nedoa 
vai nyak ara. 

2 Namu asjiraig nitai atapen im 
nitai adahpoi aiek, um atidai par 
atari imi nyak. 

3 Namu lep lch inmopul aiek,um 

22 


atapanes nefalaig vai ra sji eigki era 
aheadi nyak ara: nm lep ika ehelek, 
ek imiatamaig euc ainyak. 

4 Erumu ehcamai um imtac ara 
sji eigki era ahilek nyak ara par 
auahas nyak: uhmu imiadumoij um 
auad yi apidai ra era aktaktai has 
vai nyak ara. 

5 Erumu idivaig narasi sito ara 
an nuhup o nimtinjop : etmu lep 
auad ra a nagelo o Ihova. 

6 Etmu aupat um las nefalaig 
ura: etmu lep ahlo ra a nagelo o 
Ihova. 

7 Eris ispara adinaig nopoig ara 
vai nyak ara anli nehpanitai eris 
ispara ucji vai nyak ara. 

8 Etmu yet pam iran nitai auahas 
yin ctuit eti ato aien ; etmu lep 
eccen aien an nopoig o un is adinaig 
aien : etmu idim erojise aien an nitai 
auahas yin yehki. 

9 Ja etpu imiacitak Ihova inliin- 
mopok ainyak : um cediaig va 
nimiatamaig nyak o un. 

10 Etpu ika nohuk asega, ak 
Ihova, et idivai euc a di, na imiata- 
maig ilpu atimi ohacred aiek vai yin 
et esjilid ira ra aien, ilpu atimi oha- 
cred im ilpu ihki atimi marom vai 
yin et ago nedo ipjin vai ra aien ? 

1 1 Eris atidai a ilpu atimi asup- 
tecnaig intas ahcil ; eris asai itai vai 
nyak ara kis eti ato ainyak. 

12 Eris aru nedo upene unyak ara 
an nedo has, et ihkin natimi inliin- 
mopok ainyak vai ra. 

13 Jaeris wat emehc ara kis aso 
nyak ainyak an napelumai uhcai : 
kis atoakum ainyak um ago nedo 
upoupo ; is lep iraivaijec nalaiga- 
heni unyak vai ra. 

14 Kis ago nedo vai yin ainyak 
et idiviaig nedo vai napah nnyak 
im etoak: kis atpuse erada ainyak, 
et idivaig tah et imitaig risin aien. 

15 Ja eris imiacitak nohacred un- 
yak ara, um asjapicnaig, eris idim 
asjapicnaig vai nyak a ilpu atimi 

atuh nyak, ja kis eti ato ainyak ; 
eris ahpati nyak ara, um eti atumop. 

16 Eris ataktit ijeira vai nyak ara, 
im lep ilpu atirai auyat ira akaro 
ura. 

17 Ak Ihova, napu alum ra aiek 
um yet pan an nahopan? Namu 
imiatamaig nyak aiek va nedo has 
ura, im uesgak va laion iji eigki. 

18 Ekpu ago naaurineig ainyak 
an nasjapicnaig esjilid o atimi: ekpu 
imiahpas euc ainyak an nuliup o 
atimi et ahiuag. 

19 Erumu jiin imiivcitak vai nyak 
ara sji eigki era ispara ederada vai 
nyak ara : erumu jim lep asvapnise 
nesgaimtara ara sji eigki era is- 
para amcel vai nyak ara. 

20 Era eti asa neigpa ara : ja era 
aktaktai intas ahcil ara vai ra sji 
eigki era amen upene ara an pcce. 

21 Eris idim asalage alupas nip- 
jineucsera vai nyak ara, um ika, 
Aha, aha, into mun ecetai akaija. 

22 Ak Ihova, na mun ecetai aiek: 
jim ucsup: ak Ihova, jim amen itac 
acen vai nyak. 

23 Namu atidai aiek, um aiji lah- 
lah par tas alep vai nyak, im lep 
nedo unyak, ak Atua unyak, im 
Natimarid unyak. 

24 Ak Ihova, Atua unyak, namu 
tas alep vai nyak aiek an nedo atoh 
unyura ; erumu jim imiacitak vai 
nyak ara. 

25 Erumu jim ika inliinmopura 
ara, Ah, nitai merit uja ineigki: 
erumu jim ika ara, Inta mun auahas 
yin akaija. 

26 Erumu ehcamni um imtac ara 
sji eigki era imiacitak ara va noha- 
cred unyak: erumu ehcamai um 
imtitaig ara et ijinies inliinmopura 
ara vai nyak. 

27 Erumu acesaces nohranitai va 
nimiacitak ura, um cediaig ara sji 
eigki era atau ara an nimiisjis itai 
upene unyak: erumu lep ika ara 
ira iji adiat, Uhmu imiahpas Ihova, 

et imiacitak namen upene o naheca 
o un aien. 

28 Ekpu tas ainyak vanedo upene 
unyum, im nimiahpas unyum ira 
iji adiat asega. 

SALM 36. 

1 Et ika a natimi ago nedo has 
anliinmopon, ek eti imtitai Atua 
ainyak. 

2 Et ago nefaifa vai yin aien, um 
imihum pan an naopan yehki eri 
amcel vai nedo has o un. 

3 Et has um efaifa intas an nip- 
jineucsen ; is ude nedo arapakau 
aien, im nedo upene. 

4 Et aktaktai nedo has aien an 
tinan ; et aiji aien an nefalaig has ; 
et eti amcel vai nedo has aien. 

5 Ak Ihova, et eteuc naiheuc 
unyum an nohatag ; et lep yet pan 
nedo inivaijec unyum an naupat an 
nohatag. 

6 Et idivaig nedoon alupas nedo 
atoh unyum ; et lep tupoahau esjilid 
nedo ated atimi unyum : ak Ihova, 
na imiatamaig natimi aiek im niji 
itai eclim edo irai pece. 

7 Et idim esjilid acen nedo ai- 
heuc unyum, ak Atua ! va nitai 
ineigki era atumop upene natimi 
ithan naiyu an nehpam. 

8 Erupu gaije alupas ara ira iji 
itai upene anli neom unyum ; napu 
lep ika aiek eri umwig ara an nofo- 
wai upene unyum. 

9 Et idim ahes ehelum nitai umoh 
iran : ecrupu lep ecetai inlah aijama 
va inlah unyum. 

10 Etmu amen naiheuc unyum vai 
ra sji eigki era ato euc ara; im lep 
nedo atoh unyum vai ilpu atimi 
inivaijec inliinmopura. 

11 Etmu jim ham ehelek nedui 
ilpu atimi ijinies inliinmopura, etmu 
jim lep ahlo nyak nikmai ilpu atimi 
auatatimi. 

12 Era mun idim eropse a ilpu 

atimi auat&timi : er auhaigse ra, cri 
ti lep emda ara par atidai. 

SALM 37. 

1 Jim edemda va nedo o ilpu 
atimi auatatimi, um jim auatitai vai 
ilpu atimi ago nedo has. 

2 Uhpu auroauro um eucse ra et 
idivaig nefelelicai, erupu imlai ara 
et idivaig nefelelicai emelmat. 

3 Asgeig irai Ihova, um ago nedo 
upene ; napu amen upene an pece 
aiek, uhpu idim alaam itai. 

4 Namu imiacitak Ihova aiek ; 
etpu lep alupai euc nitai merit u 
inliinmopom aien. 

5 Atijai nitai apos unyum irai 
Ihova, um lep asgeig iran ; etpu 
eheijid intas o un aien. 

6 Etpu ehvaig nedo atoh unyum 
aien et idivaig inlah, ira nedo upene 
unyum et idivaig nadiatadiat. 

7 Namu ucsup aiek vai Ihova, 
um tup dim aijnai yin : jim edemda 
vaig tah et tup ahinag nitai o un, 
im natimi ineig et aktaktai nedo 
has aien. 

8 Jim edemda, um jim atavai- 
taup: jim ehniv van jim ago tah 
nedo has aiek. 

9 Uhpu iknipagki ilpu atimi ago 
nedo has ; ja erupu ohuun uobohtan 
ara sji eigki era asgeig irai Ihova 
ara. 

10 Erupu auroauro um ti a 
ilpu atimi auatatimi ; napu aktaktai 
upene nuarin amen ura aiek, ja 
et ti. 

1 1 Ja erupu ohuun inpece a ilpu 
atimi upoupo ; um imiacitak niji 
itai upene et ahinag. 

12 Et aktaktai itai vai ilpu atimi 
upene a natimi auatatimi um ataktit 
neijen vai ra. 

13 Etpu imilaav yin a Ihova: et 
ato aien mika etpu yet pam nadiat 
o un. 

14 Eris aihiacse nauitoga a ilpu 

atimi auatatimi, um aiyihi inceen 
nefana ura par auhaigse ilpu atimi 
upoupo im ilpu ihki atimi, um lep 
atgei ilpu atimi et atoh nedo ura. 

15 Etpu yet pan nauitoga ura irai 
li mopura, uhpu lep asvi inceen 
nefana ura. 

1 6 Et upene nitai tintin o un tah 
natimi upene irai padiaig alupas o 
ilpu atimi auatatimi et ahinag. 

17 Uhpu asvi nikmai ilpu atimi 
auatatimi : ja et asjiraig ilpu atimi 
upene a Ihova. 

18 Et ato nadiat irai ilpu atimi 
upene a Ihova ; etpu lep amen niji 
itai ura ira iji mesese. 

19 Eri ti ehcamai ara an naopan 
has : erupu lep gaije ara an naopan 
umlaig has. 

20 Erupu emesmas a ilpu atimi 
auatatimi, erupu lep idivaig nagako 
irai hakli siip a ilpu atimi amcel vai 
Ihova ; uhpu atuamud ra ; erupu 
ti ara et idivaig nadran cop. 

21 Era ugni itai a ilpu atimi au- 
atatimi, jam eti aru : ja era aiheuc 
vai atimi a ilpu atimi upene um 
alupai ra itai. 

22 Erupu ohuun nobohtan ara sji 
eigki et asan tas ces yi aloai vai ra 
aien ; ja uhpu auahas ra sji eigki et 
asan tas ahlajaig vai ra aien. 

23 Et ago aktit nedo o natimi 
upene a Ihova: et lep imiacitak 
nedo o un aien. 

24 Etuit ebehtau aien inyi ti erop- 
se upene aien : et idim asjiraig jai 
yin a Ihova an nikman. 

25 Kis takuras ainyak, um lep 
afatimi ; ja kis eti ecet natimi upene 
namelga vaig ainyak im ilpu hal o 
un nugni vaig nitai caig. 

26 Et aiheuc vai atimi aien ira iji 
adiat um alupai ra itai ; era lep 
ahis moij a ilpu hal o un. 

27 Ude nedo has, um ago nedo 
upene ; um amen ira iji mesese. 

28 Et merit vai nedo atoh a Ihova, 
et lep eti ude ilpu atimi upene o un 

aien; et aminjinai ra aien ira iji 
mesese : ja etpu auahas ilpu hal o 
ilpu atimi auatatimi aien. 

29 Erupu ohuun inpece a ilpu 
atimi upene, um ameu iran ira iji 
meseee. 

30 Et ahes uarapakau an nipjin- 
eucse ilpu atimi upene, era lep tas 
ara vai nedo atoh. 

31 Et amen in tas alep o Atua un 
anliinmopon ; et lep eti ahnag aien. 

32 Era imiiris natimi upene a ilpu 
atimi auatatimi, um ika eri atgei 
yin. 

33 Inyi ti ude yin a Ihova an 
nikmara, um eti asaig Dim tan imi 
yin uhuit tas alep vai yin. 

34 Asgeig irai Ihova, um apos 
nedo o un, etpu lep imiatfidai euc 
aien par ohuun inpece : uhuit aua- 
has ilpu atimi auatatimi napu ecetai 
aiek. 

35 Kis ecet natimi auatatimi ain- 
yak im nemda alupas o un, is ranran 
aien et idivaig nauincai mat an 
nuarin amen o un. 

36 Ja is ti pan aien.maiya, et idim 
ti aien : kis idim ahilek yin ainyak, 
jam eti ecet yin. 

37 Aktaktai natimi upene, um 
almoi natimi inivaijec: inyi eigpa 
inmas o un. 

38 Ja uhpu ehras auahas ilpu 
atimi auatatimi : uhpu auahas ilpu 
atimi ago nedo has. 

39 Ja et imiatamaig ilpu atimi 
upene a Ihova : et nemda ura aien 
an naopan oh acred ura. 

40 Etpu atau imi ra a Ihova um 
imiatamaig ra : etpu imiatamaig ra 
aien va ilpu atimi auatatimig va 
nasgeig iran vaig ura. 

SALM 38. 

1 Ak Ihova, jim ated nyak an 
nedemda unyum, um jim arodei 
nyak an tavaitaup alupas unyum. 

2 Et mun ahcai nyak nefaua 


unyum, et lep opouc nikmam irak. 

3 Et eti cehcehe tah nuarin no- 
huk va nedemda unyum ; et lep eti 
eropse niji eduok vanedo has unyak. 

4 Ettaluopni pam nyak nedo 
has unyak : et opouc acen irak et 
idivaig nitai ahelue opouc. 

5 Et epiv um has inmocop irak 
va nedo ahnag unyak. 

6 Ek ohacred ainyak ; ek acva 
alupas ainyak ; ek taig ainyak ira 
adiat asega. 

7 Et esjilid acen nihlup an nip- 
jinetgak : et lep ti cehcehe tah 
nuarin nohuk. 

8 Ek arid ainyak um auatialidi 
alupas : kip aunyauaig ainyak va 
nohacred u inliinmopoK. 

9 Ak Ihova, na ato nitai merit 
asega unyak aiek ; er lep eti adi- 
naig vai euc naunyauaig unyak. 

10 Et mopmop inliinmopok ain- 
yak, et ti nemda unyak, et lep aupat 
neganimtak ainyak. 

11 Era eti aktaktai nemehe irak 
a ilpu etoak im ilpu apapa unyak ; 
era lep amen itac acen a ilpu atimi 
eh pan irak. 

12 Era lep ana ira opoig vai nyak 
ara sji eigki era ahilek inmas unyak 
ara: era lep asan tas has ara sji 
eigki era merit ara nago vaig nedo 
has vai nyak, um aktaktai nefaifa 
ira adiat asega. 

13 Ja ek idivaig natimi ucjipines 
intikgan ainyak um eti ahge itai ; 
ek lep idivaig natimi pop ainyak et 
eti asalage nipjineucsen aien. 

14 Ek idim idivaig natimi eti 
ahge itai ainyak, et lep eti ahes an 
nipjineucsen tah intas ated atimi. 

15 Ak Ihova, ek asgeig iram ain- 
yak : ak Ihova Atua unyak, napu 
atahaijeg intas unyak aiek. 

16 Kis ika ainyak, Erumu jim 
imiacitak ara vai nyak : et wat au- 
ohyiat neduok,, et ijinies inliin- 
mopura ara vai nyak. 

17 Ek ika ainyak ki ebehtau ain- 

yak, ek lep ohacred aiuyak ira iji 
adiat. 

18 Ekpu asuptecnaig nauatatimi 
unyak ainyak ; ekpu lep. taig va 
nedo has unyak ainyak. 

19 Era umumoh a ilpu atimi tak 
atimi irak um emda : era lep ahiuag 
ara sji eigki era ispara amcel vai 
nyak ara. 

20 Era lep edemda vai nyak ara 
sji eigki era aru nedo upene ara an 
nedo has ; va nedo unyak nikavaig 
ek apol an nitai upene ainyak. 

21 Ak Ihova, jim ude nyak: ak 
Atua unyak, jim amen itac acen vai 
nyak. 

22 Auroauro um atauimi nyak, 
ak Ihova, nitai umoh iran unyak. 

SALM 39. 

1 Kis ika ainyak, ekpu aminjin- 
aig nedo unyak ainyak, va ki jim 
ago nedo Inis ainyak an nipjineucsek: 
ekpu arainjinaig nipjineucsek ainyak 
an nitai atapanes eruit amen a ilpu 
atimi auatatimi an nuhup unyak. 

2 Kis idim ucsup ainyak, um eti 
tas va niji itai upene ; is lep esjilid 
nohacred unyak. 

3 Is ihlup inliinmopok ainyak ; 
kis wat aktaktai ainyak is ere incop: 
kis lep tas an nipjineucsek ainyak. 

4 Ak Ihova, ehvaig ehelek nao- 
pan mas unyak, im niji adiat irak, 
inyi ehed; va ekpu ato nauatialidi 
unyak ainyak. 

5 As ika aiek yi idiviaig nasjaaic- 
naig ira ikma atimi niji adiat irak ; 
et lep eti idivaig tah nitai niji 
mesese irak an nuhup unyum : era 
idim tak itai atimi asega an nemda 
ura. Sela. 

6 Era idivaig tup nalmui itai 
natimi asega : et ehioehio inliinmo- 
pura ara vai intak itai : era ikni 
itai ara, jam eti ato natimi ineig 
inyi ohuun aien. 

7 Ak Ihova, ek aijinaig inhe 
ainyak ? ek asgeig iram ainyak. 

8 Imiatamaig nyak va nedo has 
asega unyak : erumu jim atuh nyak 
a ilpu atimi ahnag. 

9 Kis ucsup aiuyak, um eti tas ; 
va nedo unyum nikavaig as ago 
aiek. 

10 Atipagki nitai ated nyak un- 
yum ; ek auatialidi ainyak va nauad 
nyako nikmam. 

11 Nauit ahugni atimi aiek an 
nedo ated unyum va nedo has, et 
lep ti inupene ura et idivaig inupene 
o inteijeg, era idim tak itai atimi 
asega. Sela. 

12 Ak Ihova, namu atahaijeg in- 
tasalaigaheni unyak aiek, um atgeig 
pam intikgam va nahlaig unyak, 
namu jim ucsup aiek ekuit taig 
ainyak ; ek tak atimi iram ainyak, 
ira natimi amen eheid et idivaig 
ilpu retpok asega. 

13 Etmu eropse inliinmopom aiek 
vai nyak, va ekpu leh nemda unyak 
ainyak, ja par apan, um lep ti. 

SALM 40. 

1 Kis aijnaig upene Ihova ainyak; 
is ahidaig pam yin ehelek aien, um 
atahaijeg nahlaig unyak. 

2 Is aiyihi jai nyak aien an neh- 
panitai has, im lep an nobohtan osal, 
um ati neduok ijinies an hehteuc, 
um ago aktit natga unyak. 

3 Is ati nohranitai mat an nip- 
jineucsek aien, nimiahpas vai Atua 
uja marom; erupu ecetai natimi et 
ahinag, um imtitaig, um asgeig irai 
Ihova. 

4 Et mun ahis moij a natimi ineig 
et asgeig ira Ihova aien; um eti 
apol irai ilpu atimi ijinies inliin- 
mopura, im lep ra era ahidaig pan 
ra u nedo ahcil ara. 

5 Ak Ihova Atua unyak, et ahi- 
nag niji auritai imiali unyum as ago 
aiek, im naktaktai unyum vai cama: 

et ehka par esvi upene ehelum ; 
ek ika ainyak ki asuptecnaig ainyak 
um tas vaig, ja ct ehka nesvi vuig 
va nahinag iran. 

6 As eti merit aiek va niji itai 
ahlap im niji itai ahtai : as ehtigre 
intikgak aiek : as eti ugui niji itai 
ahlap atnamud aiek nm niji itai 
ahlap va nedo has. 

7 Ja kis ika ainyak, Ek idim 
ham ainyak : eris aged intas vai 
nyak an nitasvitai ; 

8 Ek imiacitak ainyak nago vaig 
nitai merit unyum, ak Atua unyak, 
et idim amen intas alep unyum an- 
liinmopok. 

9 Kis asuptecnaig nedo upene 
ainyak an nuhupo atiini et ahinag: 
kis idim eti ucsup ainyak, ak lhova, 
na ato aiek. 

10 Kis eti adinaig nedo upene 
unyum ainyak anliinmopok ; kis 
asuptecnaig nedo inivaijeuc unyum 
ainyak, im nimiatamaig atimi un- 
yum: kis eti uteri naiheuc esjilid 
unyum ainyak im nedo inivaijec 
unyum an nuhup o atimi et ahinag. 

1 1 Ak lhova, jim imiaij vai nyak 
nedo aiheuc unyum : etrau aminji- 
nai nyak naiheuc unyum im nedo 
inivaijec unyum ira iji adiat. 

12 Et arahed irak niji itai has et 
ahinag: et mun uhum nyak nedo 
has unyak, et lep ehka vai nyak 
par ias jai : et idim ahinag nedo has 
unyak irai umri idjinek : va nitai 
ineigki et auatialidi inliinmopok 
ainyak. 

13 Ak lhova, el et upene iram, 
namu iraiatamaig nyak aiek: ak 
lhova, auroauro um atau imi nyak. 

14 Erumu ehras ehcamai um 
ohacred ara sji eigki era ahilek 
nyak ara par auahas nyak ; uhmu 
ahlo pan itac ra era aktaktai has 
vai nyak ara, erumu lep ehcamai 
ara. 

15 Erumu tup echem amen ara 


sji eigki era ika ehelek ara, Aha, 
aha, va nehcamai ura. 

16 Erumu imiacitak um cediaig 
vai euc ara asega era ahilek eucara: 
eruit merit vai nimiatamaig ra un- 
yum natimi, erumu ika ara ira iji 
adiat, Et esjilid a lhova. 

17 Ja ek upoupo ainyak um ihkin 
natimi ; ja et aktaktai nyak a lhova : 
na atau imi nyak aiek um imiata- 
maig nyak , ak Atua unyak, jim tup 
amen. 

SALM 41. 

1 Et mun ahes moij a natimi 
ineig et aktaktai natimi auatialidi 
aien ; etpu imiatamaig yin a lhova 
an naopan ohacred o un. 

2 Etpu aminjinai yin a lhova, 
um imiatamumoh yin ; etpu amen 
upene an nobohtan aien ; napu eti 
aticijai yin aiek imi ilpu atimi tak 
atimi iran. 

8 Etpu aiheuc vai yin a lhova 
etnit asjeuc aien va nemehe iran : 
napu aminjinai yin aiek etuit cmehe 
aien. 

4 Kis ika ainyak, ak lhova, ai- 
heuc vai nyak : ago cehcehe uyak ; 
kis idim ago nedo has vai euc ainyak. 

5 Era asan tas has vai nyak a 
ilpu atimi tak atimi irak, um ika, 
Etpu mas aien an nahopan, um lep 
ti nidan? 

G El et ham tah par ateghe nyak, 
et tas vai intakitai aien : et ikni itai 
has anliinmopon aien ; etuit atga o 
un aien, et asuptecnaig aien. 

7 Era ehras tas ehlohol vai nyak 
ara asega era edemda vai nyak ara : 
um ika, 

8 Et apol iran nemehe has : et 
asjeuc aien, ja inyi ti lep atidai aien. 

9 Is lep aha vai nyak a natimi 
ineig is etoak upene aien, kis asgeig 
iran ainyak, is lep asipiaig nitai caig 
unyak aien. 

10 Ja namu aiheuc vai nyak aiek, 

ak Thova, um imiatidai nyak, mika 
ki aru ira ra ainyak. 

11 Ek ato ainyak mika et upene 
inliinmopom aiek vai nyak, va nitai 
ineigki nikavaig inyi ti esjilid irak 
a natimi edemda vai nyak. 

12 As lep atau imi nyak aiek an 
nedo atoh unyak, napu lep ati nyak 
aiek an nuhup unyum ira iji mesese. 

13 Naaurineig vai Ihova Atua o 
nupu Isreel, ira iji mesese. Amen, 
im Amen. 

SALM 42. 

1 Ak Atua, et idivaig et ahvig 
inwai yah a natia, et um ucco et 
merit vai euc inliinmopok ainyak. 

2 Et merit emda inliinmopok 
ainyak vai Atua, vai Atua umoh ; 
ekpu apan ainyak um ehcohos an 
nuhup o Atua an nahopan ? 

3 Is itai caig unyak intaig unyak 
ira adiat im nepeg, eruit ika ehelek 
ara ira iji adiat, Atua unyum yuc 
eda ? 

4 Ekuit imiehva nitai iji eigki 
ainyak et auatialidi inliinmopok ain- 
yak, kis apan ainyak anli neom o 
Atua, um asan tas imiacitak im 
naaurineig, im lep natimi is ahinag 
eris apos nadiat asjapicnaig ara. 

5 Et auatialidi inliinmopok ain- 
yak vanhe? et lep ehioehio vanhe? 
etmu asgeig irai Atua inliinmopok 
ainyak : ekpu idim imiahpas yin 
ainyak va nedo atau imi nyak o un. 

6 Ak Atua unyak, et auatialidi 
inliinmopok ainyak : va nitai ineigki 
ekpu imiehva euc ainyak an pece 
Jortan, im inpece Hermon, im lep 
an lolan nedoon Maisar. 

7 Et ahlaig intupoahau et ethi 
vai intaka tupoahau va inmotjan 
wai unyum : is taluopni nyak nepeau 
asega unyum im netokai unyum. 

8 Etpu asaig naiheuc o un a 
Ihova iri iji adiat, etpu lep amen 

nohranitai vai yin ehelek niji epeg, 
ekpu lep ago nalaigaheni ainyak vai 
Atua ek umoh vai yin ainyak. 

9 Ekpu ika ainyak ehele Atua 
inhehteuc unyak, na auri aiek par 
eti imiehva nyak? ek auri ainyak 
par atga um taig va nedo ipj in o 
natimi edemda vai nyak ? 

10 Et idivaig nauitoga ira iji ed- 
uok intas has o ilpu atimi tak atimi 
irak ; era eti atumop ara ira iji adiat 
um ika, Atua unyum yuc eda ? 

1 1 Et auatialidi inliinmopok ain- 
yak vanhe? et lep ehioehio vanhe? 
etmu asgeig irai Atua inliinmopok 
ainyak ; ekpu idim iiniahpas yin 
ainyak, et Atua unyak aien, um atau 
imi nyak. 

SALM 43. 

1 Ak Atua, namu aktaktai nyak 
aiek, um imiisjis vai nyak ehele nup 
iran pece has : namu imiatamaig 
nyak aiek vai natimi efaifa im natimi 
has. 

2 Na Atua o nemda unyak aiek : 
na auri aiek par aticijaig nyak ? ek 
auri ainyak par atga um taig va 
nedo ipjin o nutimi edemda vai nyak. 

3 Etmu ahes ehelum inlah un- 
yum im intas inivaijec unyum, par 
utauirak; etmu lep imiapan nyak 
an nedoon itAup unyum, im lep ira 
iji neom atga unyum. 

4 Ja ekpu apan ainyak u natau 
o Atua, Atua ineig raarom ek imi- 
acitak alupas yin ainyak : ekpu 
imiahpas euc ainyak a harp, ak 
Atua, Atua unyak. 

5 Et auatialidi inliinmopok ain- 
yak vanhe? et lep ehioehio vanhe? 
etmu asgeig irai Atua inliinmopok 
ainyak : ekpu idim imiahpas yin 
ainyak, et Atua unyak aien, um 
atau imi nyak. 

SALM 44. 

1 Ak Atua, ecris atahaijeg irai 
tikgama aijama, eris asaig ehclema 
a ilpu retpoma, nauritai unyum an 
naopan amen lira, itu acen. 

2 Asahlo ilpu atimi aupnt aiek 
an nikmam, um ikni aktit ra, as ah- 
tagre natimi iji ehki aiek, um ahlo 
pan itac ra. 

3 Eris eti ohuun inpece ara va 
nij va atimi ura, is lep eti imiata- 
maig ra nikmara : inmatam ache, 
im nikmam, im inlah an ncsganim- 
tam, va naiheuc unyum vai ra. 

4 Ak Atua, na Atimarid unyak 
aiek : namu asaig aiek mika uhpu 
imiatHmsig Jekob. 

5 Ecrupu auad ilpu atimi tak 
atimi vai cama aijama vai euc : 
ecrupu lep atga ijinies ira ra nji 
eigki aijama era atidai vai cama 
ara va nidam. 

6 Inki ti asgeig an ceen nafjna 
unyak ainyak, inyi ti lep imiatamuig 
nyak nauitaga unyak. 

7 da as imiatamaig cama aiek vai 
ilpu atimi tak atimi irama, as lep 
ati nehcamai aiek irai ilpu atimi 
edemda vai cama. 

8 Era imiahpas Atua aijama ira 
adiat asega, ecrupu lep ago naauri- 
neig vai nidam aijama ira iji mesese. 
Sela. 

9 Ja as aticijaig cama aiek, um 
ati nehcamai irama ; um eti ahced 
ilpu uc8upo unyima. 

10 Na imiadumoij cama aiek va 
ilpu atimi tak atimi irama : era lep 
atoraliak itai a ilpu atimi amcel vai 
cama. 

11 As ikni cama aiek et idivaig 
aiip eh caig; um imiterimterim 
cama ehele ilpu atimi aupat. 

12 Na ahtai nup iran pece unyum 
aiek vai tskitai, um eti ikni itai va 
nimtara. 


13 Na ikni cama aiek mika eri 
asan tas has vai cama a ilpu atimi 
eblaam nem unyiroa, um lep amcel 
um imiafak ahcil cama ara aji 
eigki era arahed irama ara. 

14 Na ikni cama aiek mika eri tas 
auyat vai cama a ilpu atimi aupat, 
er lep auohaig nidjinera vai cama 
natimi. 

15 Et eteuc nerek inman irok an 
nuhup unyak ira iji adiat, et mun 
lep taluopni pam nyak nehcamai 
unyak. 

10 Va nohran et atuh nyak aien 
um asan tas has ; im lep natimi 
edemda, im natimi auatatimi. 

17 Et mun yet pam irama nitai 
iji eigki asega ; ja ecra imiehva euc 
aijama, ecra lep eti efaifa u in tas up 
yi asaig unyum aijama. 

18 Et eti adumoij inliinmopoma 
aijama, ecra lep eti ude nefalaig 
unyum aijama ; 

19 Ja as imiasuol cama aiek an 
nunrin amen iran nimyiv, um talu- 
opni pam cama an naupat o inmas. 

20 El ecra eti imiehva nidai Atua 
aijama, um adaig jai nikmama vai 
intak atua; 

21 Etpu ahilek nitai ineigki a 
Atua ; et idim ato aien niji itai adi- 
naig anliinmopoi atimi. 

22 Er auahas cama ira adiat asega 
vai euc ; Er ika vai cama ecra siip 
aijama eri atgei. 

23 Ak Ihova, namu aiji lahlah 
aiek ; na auri aiek par umjeg ? ati- 
dai aiek, um jim aticijaig cama ira 
iji mesese. 

24 Na auri aiek par adinaig nega- 
nimtam, um eti imiehva nohacred 
unyima im nerek inman irama ? 

25 Et asuol pan u nobohtan inli- 
inmopoma aijama ; et lep apol iran 
nohuma. 

26 Atidai aiek: um atau imicama, 
um imiatamumoh cama va naiheuc 
unyum. 

SALM 45. 

1 Et ehlohos iotas upene anliin- 
mopok : Ek tas ainyak va nitai iji 
eigki kis ago ainyak ehele Nati- 
marid: et idivaig nitai aged o natimi 
aged upene naraak. 

2 Na iklirn upene aiek um esjilid 
ira atimi ; er ati intas upene an 
nipjineucsum ; va nitai ineigki et 
asan tas upene vai euc a Atua ira 
iji mesese. 

3 Namu alicnijiraig nauitoga un- 
yun aiek an nahaijem, ak Atua 
emda, va inupene unyum iin natimi 
alupas unyum. 

4 Um athut upene irai hors an 
natimi alupas unyum va intas inivai- 
jec, im nedo eigpa, im nedo upene ; 
etpu ehvaig ehelum niji itai imiali 
inmatam. 

5 Et arig nafana unyum irai li 
mopoi ilpu atimi edemda vai nati- 
marid ; era eropse natimi an nuhup 
unyum. 

6 Ak Atua et eteuc dorona un- 
yum irai iji mesese : et mopul atoh 
inmopul an nelcau unyum. 

7 Na merit vai nedo upene aiek, 
jam amcel vai nedo has: va nitai 
ineigki is aspi euc an nar&ki imiaci- 
tak a Atua, Atua unyum marom, 
mika an esjilid aiek irai ilpu etoam. 

8 Et aua nipi mar a, im alos, im 
kisia napelumai asega unyum, ira 
iji emnem atimi aivore, na imiaci- 
tak vnig aiek. 

9 Era amen ehele ilpu takata 
esga atimi unyum a ilpu halav 
atahaig o ilpu atimarid : et amen 
natimarid takata An mat&m er aso 
yin a colt irai Ofir. 

10 Ak inhalav atahaig, namu ata- 
haijeg aiek, um nktaktai, um atgeig 
pam intikgam ehelek ; jim imiehva 
inpece unyum, im lep ra an nem- 
nera o etmam : 

11 Va nitai ineigki etpu merit 

alupas vai nupene unyum a nntima- 
rid : et idim Natimarid unyum aien; 
namu imiahpas yin aiek. 

12 Etpu amen eahki inhalav ata- 
haig iraiTairus, erupu lep imiahpas 
euc a ilpu atimi ikni itai ira iji pece. 

13 Et iklirn upene inhalav atahaig 
o natimarid ; er ago colt ira apelu- 
mai o un. 

14 Uhpu imiapam yin ehele nati- 
marid ira apelumai esjilid : uhpu 
lep imiapam ehelum ilpu atahaig 
era amen ehelen ara um apitac yin. 

15 Uhpu imiapam ra an nimiaci- 
tak um cedaig : erupu apan ara 
anli nemnem atimi o natimarid. 

16 Erupu esjipigraoig ilpu retpora 
a ilpu hal unyum ; napu lep ikni ra 
aiek mika eri ilpu atimi alupas ara 
an nobohtan asega. 

17 Ekpu ika ainyak eri imiehva 
nidara ira iji mesese: va nitai in- 
eigki erupu imiahpas euc natimi 
ira iji mesese. 

SALM 46. 

1 Et uarin adinaig uja a Atua 
im nemda uja, et lep atau upene 
imi caija aien an naopan ohacred 
uja. 

2 Va nitai ineigki intupu eti ira- 
titaig akaija, et wat amaaraai no- 
bohtan, um lep erekhaigse niji 
edoon anliin jop ; 

3 Um lep auoc alupas injop, Um 
lep ucjucjaig niji edoon va nepeau 
iran Sela. 

4 Et eteuc nofowai et ethi, er 
irniacitak vai rai wai iran an nuarin 
pece o Atua, nuarin itaup et amen 
iran niji eom atga o Atua esjilid acen 

5 Et amen iran a Atua; inyi 
idim eti ainaamai : etpu auroauro a 
Atua um atau iran. 

6 Erb ehniv a ilpu atimi aupat, 
eris lep ehioekie nup ira iji elcau: 
is efek tas aien, is lep updak 
nobohtan. 


SALM, 

7 Et amen ehelaija a Ihova o 
ilpu agelo ; et uarin adinaig uja a 
Atua o Jekob. Sela. 

8 Apam, urn almoi niji auritai o 
Ihova, et areas acen nobohtan vaig. 

9 Et ika aien eri ahni nedoa, an 
nobohtan asega ; et asvi inccen 
nafana aien, um acaldei inmopul ; 
et atnanmud nitai atga an cop aien. 

10 Akurau ucsup aijaua, um ato 
mikaek Atua ainyak ; ekpu esjilid 
ainyak an nuhup o ilpu atimi 
aupat, ekpu lep esjilid ainyak an 
nobohtan. 

11 Et amen ehelaija a Ihova o 
ilpu agelo ; et uarin adinaig uja & 
Atua o Jekob. Sela. 

SALM 47. 

1 Akumu ohpohpoi nikmamia 
aijaua, ak natiini asega ; um ahlaig 
vai Atua an nohramia imiacitak. 

2 Et upene eri imtitai Ihova 
ijinies acen ; et Atimarid ^esjilid 
aien an nobohtan asega. 

3 Etpu auahas atimi vai caija 
aien ira nup ira iji pece ithan ne- 
duaija. 

4 Etpu anvai nuarin amen uja 
aien, is imiacitak vaig a Jekob is 
aiyu inliinmopon aien vai yin. Sela. 

5 Is aridjai a Atua an nahlaig o 
atimi, im Ihova an nohran taho. 

6 Uhmu acesaces nohrai itai vai 
Atua, um imiahpas yin ; nhmu 
acesaces nohrai itai vai Natimarid, 
am imiahpas yin. 

7 Et Atimarid a Atua an noboh- 
tan asega: akumu acesaces nohrai 
itai aijaua irai li roopomia lah. 

8 Et atimarid o nup ira iji pece 
a Atua: et eteuc aien a dorona 
itaup o un. 

9 Era mun asjapicnaig a ilpu 
atimi alupas ira iji pece, ilpu 
atimi o Atua o Ebraham : et obuun 
ilpu atimi aminjinaig nobohtan a 
Atua: et esjilid acen aien. 

SALM 48. 

1 Et esjilid a Ihova, ct lep 
upene mika eri imiahpas alupas 
yin an nuarin pece o Atua uja, an 
lolan nedoon itaup o un. 

2 Et iklim upene nijinies u ne- 
doon Saion er imiacitak vaig an 
nobohtan asega ; et eteuc nuarin 
pece o Natimarid esjilid an nahai- 
jen nord. 

3 Er ato Ihova irai iji eom es- 
jilid iran mika et uarin adinaig 
uja aien. 

4 Eris idim asjapicnaig a ilpu 
atimand, eris lep ehras atga ura 
ara. 

5 Eris ecetai ara um imiali ; 
eris etelito ara um aha. 

6 Eris imtitaig ara um ohacred, 
et idivaig intakata ineig et apos 
inhal o un aien. 

7 Na auhoig yi agrei niji elcau 
Tarsis aiek an natoga. 

8 Inta mun ecetai akaija et 
idivaig intis atahaijeg akaija, an 
nuarin pece o Ihova o ilpu agelo, 
nuarin pece o Atua uja : etpu ati 
aktit a Atua iri iji mesese. Sela. 

9 Ak Atua, ecris aktaktai nai- 
heuc esjilid unyum aijaina, anli 
neom ahlap unyum. 

10 Ak Atua, er imiahpas euc an 
nobohtan asega va nidam : et ohua 
nedo atoh an matam. 

11 Et upene eri imiacitak an 
lolan nedoon Saion, erurnu lep 
cedtaig a nupu Jerusalem, va nedo 
ated atimi unyum. 

12 Akumu ahparahed Saion ai- 
jaua, um arahed iran; um esvi 
niji uarin amen o ilpu eucsupo. 

13 Akumu aktaktai upene nat- 
hatahau o un aijaua, um imiali 
niji eom esjilid o un ; va akupu 
asuptecnaig aijaua ehele atimi an 
tak aopan. 

14 Et Atua unyima a Atua ineig- 

ki ira iji mesese : etpu atau irama 
aien um yet pan an naopan mas 
unyima. 

SALM 49. 

1 Afeumu atahaijeg intas ineig- 
ki aijaua ak nnp ira iji pece asega : 
akumu atgeig para intikgaraia aij- 
aua, ak natirai asega an nobohtan ; 

2 Ilpu atimi upoupo ira ilpu 
atimi esjilid, ilpu atimi ikni itai 
im ilpu ihki atimi. 

3 Ekpu asan tas arapakau ain- 
yak : etpu lep amararo naktaktai 
u inliinmopok. 

4 Ekpu atahaijeg intas eucse 
pece an tikgak ainyak : ekpu 
aihiaupdicraig intas adinaig un- 
yak ainyak a harp. 

5 Ek auri ainyak par imtitaig 
an naopan ohacred unyak, etuit ar- 
ahed irak nedo has? 

6 Era asgeig irai padiag ura 
atimi, um imiacitak nikni itai es- 
jilid ura ; 

7 Ja et ehka vaig tah ra par 
imiatamaig etoan, ka alupai Atua 
nimtan vai yin. 

8 (Et idim ehka nimtan nu- 
mumoh vaig, ja inyi ti ira iji 
mesese :) 

9 Mika yi umoh aien ira iji me- 
sese, um eti asuol anli nehpanitai. 

10 Et ato aien mika era emesmas 
a ilpu atimi arapakau, era lep ti 
a ilpu atimi ahnag im ilpu atimi 
auatatimi, um aticijaig nikni itai 
ura imi tak atimi. 

1 1 Et aktaktai inliinmopura ara 
mika inyi ti lep ti niji eom ura, 
um ika, etpu amen nuarin amen 
ura ira iji mesese ; era anvi nidai 
niji uari obohtan ura par ika nil- 
pun nidara. 

12 Ja era eti amen aktit an nu- 
pene ura natimi : era idivaig niji 
itai eclim edo iral pece ara era 
emesmas ara. 

13 Et ahnag nedo incigki ura, 
ja era imiacitak intas ura a ilpu 
mapora. Sela. 

14 Er ikni ra anli nehpanitai et 
idivaig siip ; etpu caig ra inmas ; 
erupu lep anroauro a ilpu atimi 
upene um esjilid ira ra; etpu ti 
nemda ura : inyi uarin amen ura 
nehpanitai. 

15 Ja etpu imiatamaig nyak a 
Atua va nemda an nehpanitai etpu 
idim leh nyak aien. Sela. 

16 Namu jira imtitaig aiek etuit 
ikni itai tah, um lep esjilid natimi 
alupas o ilpu atimi ehpan iran ; 

17 Etuit mas aien inyi ti leucse 
pan tah nitai aien : inyi ti apitac 
yin natimi alupas o un. 

18 Is wat umoh aien is imiahpas 
yin aien : erupu lep imiahpas euc 
natimi, nauit ago nedo upene vai 
euc aiek. 

19 Etpu yet pan aien ehele ilpu 
retpon ; eri ti lep ecetai inlah ara. 

20 Era idivaig niji itai eclim edo 
irai pece er auahas ra natimi et 
upene namen ura, jam eti ato itai. 

SALM 60. 

1 Et tas a Atua emda, Ihova 
marom, um ahlaig vai nobohtan 
um ahes an ridjai o nagesega um 
yet pan an nette o un. 

2 Et naunau a Atua an nedoon 
Saion, nuarin esjilid acen. 

3 Etpu yet pam a Atua uja, 
um eti ucsup : etpu atnamud itai 
inoop an nuhup o un ; inyi esjilid 
acen um arahed iran. 

4 Etpu ahlaig aien vai nohatag 
ijinies, im lep nobohtan, ja par 
asuptecnaig nimtan imi ilpu atimi 
o un. 

5 Uhmu asjapicnaigpam ehelek 
ilpu atimi npene unyak; ra sji 
eigki marom eris asan tas up yi 
asaig ehelek ara um ahlap vaig. 

6 Er ehvaig nedo upene o un 
an nohatag : et idim atimi alupas 
a Atua. Sela. 

7 Ak ilpu atimi unyak, akumu 
atahaijeg aijaua, ekpu tas ainyak ; 
ak napu Isreel, ekpu lep tas vai 
caua ainyak: ek Atua ainyak, 
Atua unyimia marom. 

8 Inki ti ated euc ainyak va 
niji itai ahlap unyum, im niji itai 
ahlap atnamud unyum, an nuhup 
unyak ira iji adiat. 

9 Inki ti leh tah kurimatau ata- 
maig ainyak anli neom unyum, 
ka tah nanin ataipaig irai li irahed 
unyum. 

10 Et unyak niji itai eclim edo 
irai pece asega an nese, im kuri- 
matau irai lola edoon et ah i nag. 

11 Ek ato ainyak niji man asega 
irai lola edoon : et lep unyak niji 
itai eclim edo irai pece aleg. 

12 El et chtele nyak ainyak el 
ek eti asaig ehelum ainyak : et 
unyak nobohtan, im niji itai iran. 

13 Ja ek eti caig nohui kurima- 
tau atamaig ainyak, um eti iimni 
inja irai aniD. 

14 Ago naaurineig vai Atua; 
um ehgeijid intas up yi asaig un- 
yum vai Atua esjilid acen. 

15 Ahlaig vai nyak an naopan 
ohacred : ekpu imi atamaig euc 
ainyak, napu lep imiahpas nyak 
aiek. 

16 Jaetika a Atua ehele ilpu 
atimi auatatimi, Eka auri aijaua 
par asuptecnaig intas alep unyak, 
um lep tas va intas up yi asaig 
unyak? 

17 Eka idim amcel vai nesege 
aijaua, am erekhaig pan itac intas 
unyak. 

18 Nauit ecet natimi ehneg itai 
aiek, na ahced yin aiek ; um lep 
asipiaig nedo o ilpu atimi ago 
ingaijia. 

19 Et ahes intas has an nipjin- 

c 


eucsem, et lep aktaktai intas efai- 
fa namam. 

20 Na ateuc aiek um tas vai 
etoam ; na asan tas has aiek 
vai inhalav atamaig o risum. 

21 As agonitai iji eigki aiek, ja 
kis eti tas ainyak; as aktaktai 
aiek mika kis idivai euc ainyak : 
ja ekpu ated euc ainyak um ahug- 
ni lelum vaig. 

22 Akumu aktaktai nitai ineigki 
aijaua, eka eti imiehva Atua ai- 
jaua, va ki jim ahpati caua ainyak, 
ja inyi ti iraiatamaig caua tah. 

23 Aien et ago naaurineig aien 
et imiahpas nyak aien : etpu lep 
ato nitai imiatamaig atimi o Atua 
aien et ago nedo upene aien. 

SALM 51. 

1 Ak Atua unyak, namu aiheuc 
vai nyak aiek, et idivaig naiheuc 
unyum ; um jim imiehva nedo has 
unyak et idivaig naiheuc unyum. 

2 Namu yiri upene nyak aiek 
va nauatatimi unyak, um ago adi- 
cinadicin nyak va nedo has unyak. 

3 Ek ato nedo ahnag unyak 
ainyak ; et lep eteuc nedo has 
unyak an nuhup unyak irai iji. 
adiat. 

4 Kis ago nedo has ainyak vai 
euc, vai euc marom, um ago nitai 
has ineigki an nuhup unyum : etpu 
atoh nedo unyum nauit tas aiek, 
etpu lep upene nedo unyum nauit 
ated nyak aiek. 

5 Eris atupun nyak an nedo 
has ; is lep apos nyak a risik an 
nauatatimi unyak. 

6 Na merit va nedo inivaijec 
aiek anliinmopoi atimi : namu 
esege imtak narapakau aiek an 
nuarin adinaig. 

7 Namu ohoaig nyak aiek a 
hisop, va ekpu adicinadicin ain- 
yak ; um yiri nyak va etpu esjilidi 
nahi irak irai hion. 

8 Naina ika aiek mika ki ato 
niraiacitak ainyak ira incediaig; 
etpu lep imiacitak niji eduok as 
asvi aiek. 

9 Namu jim almoi nedo has un- 
yak aiek, urn jim imiehva nedo 
ahnag unyak. 

10 Ak Atua, namu ago upene 
inliinmopok aiek ; urn lep ati ehelek 
inliinmopok emda. 

1 1 Namu jim ahlo pan nyak eliel- 
um aiek, urn jim atipagki Nesgam 
Upene elielek. 

12 Namu lep alupai nyak nimiac- 
itak aiek va nimiatamaig nyak un- 
yum ; um atau imi nyak an Nesgam 
Upene. 

13 Ja ekpu esege nedo unyum 
ainyak imi ilpu atimi imipalea ; 
erupu lep adumoij pan ehelum a 
ilpu atimi auatatimi. 

14 Ak Atua, namu imiatamaig 
nyak aiek : ekpu lep acesaces noh- 
ranitai emda ainyak an nipjineuc- 
sek va nedo atoh unyum. 

15 Ak Ihova, namu asalage nip- 
jineucsek aiek, ekpu lep imiahpas 
euc ainyak an tas unyak. 

16 El et merit vai itai ahlap aiek 
el ek alupai euc ainyak : et eti upe- 
ne iram nitai ahlap er atnamud. 

17 Nitai ahlap vai Atua ineigki 
inliinmopja taigtaig va nedo has ; 
ak Atua, na eti esjum aiek va in- 
ljinmopja taigtaig va nedo has, im 
inliinmopja upoupo. 

18 Namu ago nedo upene vai 
Saion aiek an tup naiheuc unyum ; 
um uctaig nathatahau Jerusalem. 

19 Ja etpu upene iram niji itai 
ahlap upene, niji itai ahlap er atna- 
mud, im niji itai ahlap er atnamud 
ehni ; erupu idim ahlap ara irai ku- 
rimatau an nefata unyum. 

SALM 52. 

1 Ak natimi emda, na auri aiek 
par imiacitak nedo has ? et ago nedo 
aiheuc a Atua ira iji adiat. 

2 Et aktaktai nedo has namara ; 
et lep idivaig nauitoga arig, um 
efaifa nedo o un. 

3 Et aiyu iuliinmopom aiek vai 
nedo has, jam eti aiyu vai nedo 
upene : et lep aiyu inliinmopom aiek 
vai intas ahcil jam eti aiyu vai intas 
inivaijec. Sela. 

4 Et merit vai intas adinaig as- 
ega namam efaifa. 

5 Etpu auahas euc a Atua ira 
iji mesese, etpu atipagki euc aien, 
um atoraliak euc an nuarin amen 
iran unyum, um ehreuevan euc an 
nobohtan. 

6 Erupu lep ecetai a ilpu atimi 
upene, um imtitaig, um imilaavyin. 

7 Almoi natimi ineig et eti ahes 
ehcle Atua nemda o un ; ja et as- 
geig aien an nikni itai o un et ahi- 
nag ; et lep esjilid nedo has o un. 

8 Ek idivaig nauincai oliv emel- 
mat ainyak anli neom o Atua, ek 
asgeig ainyak an naiheuc o Atua 
ira iji mesese. 

9 Ekpu iraiahpas euc ainyak ira 
iji mesese, as idim ago nitai ineig 
aiek : ekpu asgeig an nidam ainyak ; 
et idim upene an nuhup o ilpu atimi 
upene unyum. 

SALM 53. 

1 Et ika anliinmpon natimi in- 
eig et ahnag aien, Et eti eteuc tah 
Atua. Era has ara, eris ago nedo 
has esjilid ara : et eti ago nedo 
upene tah. 

2 Is las sepam a Atua an noha- 
tag ira atimi, par almoi kit eris ato 
itai tah ra um ahilck Atua, ka o’o ? 

3 Eris ahnag ara asega, eris 

ehras ehes has ara asega : et eti ago 
nedo upene tah, et idim ti. 

4 Era ato itai a ilpa atimi aua- 
tatirai ka o’o ? era auahas ilpu atimi 
unyak ara et idivaig era caig nareto 
ara, urn eti ahlaig vai Atua. 

5 Is esjilid acen nimtitaig ura, is 
wat ti nitai imtitaig vaig : is idim 
imiterimterim nedui natimi iji eigki 
a Atua eris ati nedoa vai euc ara : 
erupu ehcamai ara, et idim amcel 
vai ra a Atua. 

6 Etmu akes Saion nitai imiatar 
maig nupu Isreel ! Etuit imiadumoij 
ilpu atimi o uu a Atua eris leucse 
pan ra, erupu imiacitak a ilpu ma- 
poi Jekob, erupu lep cediaig a nupu 
Isreel. 

SALM 54. 

1 Ak Atua, namu immiatamaig 
nyak aiek va nidam, um imialep 
nyak an nerada unytim. 

2 Ak Atua; atabaijeg nalaig- 
aheni unyak ; um aktaktai intas an 
nijineucsek. 

3 Eris atidai vai nyak a nup irai 
tak uarin, era lep ahilek inmas un- 
yak a ilpu atimi atmas vai nyak : 
era eti ati Atua an nuhup ura ara. 

4 Et idim atau imi nyak a Atua : 
et amen a Ihova ehele ra sji eigki 
era leh imi nyak ara. 

5 Etpu alupai ilpu atimi edemda 
vai nyak nimtan has aien, namu 
auahas ra aiek va intas inivaijec 
unyunj. 

6 Ekpu ahlap vai euc ainyak 
anliinmopok upene : ak Ihova, ekpu 
imiahpas nidam ainyak ; ,et idim 
upene. 

7 Is imiat&maig nyak aien va 
nohacred asega unyak: kis lep 
alumaijidcid ilpu a timi tak atimi 
irak ainyak. 

1 Ak Atua, namu atahaijeg na- 
laigaheni unyak aiek; um jim 
adinai euc va intas ugni unyak. 

2 Aktaktai nyak, um atahaijeg 
intas unyak ; ek taigtaig aiayak um 
ohacred um aunyauaig ; 

3 Va nohrai ilpu atimi tak atimi 
irak, im nedo ipjin o ilpu atimi 
auatatimi : era atijai nedo has irak 
ara, um amcel vai nyak an n edem- 
da ura. 

4 Et ohacred alupas inliinmopok 
ainyak : et mun yet pam irak nim- 
titaig va inmas. 

5 Ek imtitaig ainyak um ucjuc- 
jucaij, et mun lep taluopni pam 
nyak netehto. 

6 Kis ika ainyak, ah ! ek merit 
ainyak vai nehpak et idivaig nucip 
raika ki ae pan an tak aurin ainyak 
um atumop. 

7 Ekpu apan itac acen ainyak, 
um amen an namas acen. Sela. 

8 Ekpu aurqauro ainyak um aha 
va nimtinjop alupas im nehio. 

9 Ak Ihova, namu auahas ra 
aiek, um atiakoai jipe intas ura : 
kis idim ecetai nehtauo ainyak im 
nimiisjis itai an nuarin pece. 

10 Era arahed iran ara ijinies ira 
athatahau o un ira adiat im nepeg : 
et lep amen iran nedo ahnag im 
nohacred. 

11 Et amen nedo has iran : et lep 
ti nedo ahcil im nedo efaifa ira iji 
efalaig iran. 

12 El is atuh nyak a natimi tak 
atimi irak, el ek eti aktaktai ain- 
yak : ,gl is amcel vai nyak aien is 
atidai vai nyak aien, el ek atpuh 
vai in ainyak. 

13 Ja as ago aiek, ak napah un- 
yak, im nahaijek, im etoak. 

14 Intis tastas upene sjipe akaijau, 
um ehras apan an neom o Atua. 

15 Etmu yet pam inmas ira ra, 

erumu lep asuol uma atmas ara: 
et amen nedo has ehelera ira iji 
uariu amen ura. 

16 Ja ekpu idim ahlaig vai Atua 
ainyak ; etpa lep imiatAmaig nyak 
a Ihova. 

17 Ekpu ago nalaigaheni ainyak 
urn ahlaig ijinies an jupura, im 
nuhialeg, im nadiat adiat : etpu lep 
atahaijeg nohrak aien. 

18 Is imiatamaig Dyak aien va 
nedoa eris ati vai nyak, um asa 
neigpa, eris idim ahinag ara ehelek. 

19 Etpu atahaijeg a Atua, um 
aru ira ra, aien marom is eteuc men 
ira iji mesese. Sela Era eti ama- 
amai ara, era idim eti imtitaig 
Atua ara. 

20 Is atgeig yi apidi nikman aien 
vai ra eris tup echm amen ehelen 
ara : is eti ehgeijid intas up yi asaig 
o un aien. 

21 Is esjilid nupdak u intas o un 
irai butter, ja is amen nedoa anliin- 
mopon : is esjilid nupdak u intas o 
un ira araki, jam lep idivaig naui- 
toga arig. 

22 Atijai nitai ahelwei unyum irai 
Ihova, etpu lep atau imi euc aien : 
etpu idim aminjinaig ilpu atimi 
upene aien va eri jim amaamai ara. 

23 Ja napu imiasuol ra aiek, ak 
Atua, anli nehpanitai has: erupu 
umumoh ira ahiji adiat ira ra ache 
a ilpu atimi atgei atmas im ilpu 
atimi efaifa ; ja ekpu asgeig iram 
ainyak. 


SALM 56. 

1 Ak Atua, namu aikeuc vai 
nyak aiek: era merit atimipar atleg 
nyak era atmas vai nyak ara. ira iji 
adiat um ago nedo ipjin vai nyak. 

2 Era ika a ilpu atimi tak atimi 
irak eri atleg nyak ira iji adiat : ak 
Atua esjilid acen, era ahinag ara sji 
eigki era ago nedoa vai nyak ara. 

3 Ekuit imtitaig ainyak, ekpu 
asgeig iram ainyak. 

4 Ekpu imiahpas Atua ainyak va 
intas o un, ek asgeig irai Atua ain- 
yak ; inki ti imtitaig tah nitai ainyak 
era ago vai nyak atimi. 

5 Era asaig acal intas unyak ara 
ira iji adiat : et has naktaktai asega 
ura vai nyak. 

6 Era asjapicnaig ara, era atpuh 
ara, era alumaijidcid nedo unyak 
ara, era atpoijinaig nyak ara par 
atgei nyak. 

7 Era eclim amen ara va nedo 
has ura ; ak Atua, namu imiasuol 
natimi iji eigki aiek an tavaitaup 
unyum. 

8 Na esvi natga sjipe unyak aiek : 
ati nidi imtak an hubej unyum : et 
lep amen an nitasvitai unyum. 

9 Ekuit ahlaig vai euc ainyak, 
erupu adumoij a ilpu atimi tak atimi 
irak: ek ato nitai ineigki ainyak, 
et idim amen ehelek a Atua. 


10 Ekpu imiahpas Atua ainyak 
va intas o un : ekpu imiahpas Ihova 
ainyak va intas o un. 

1 1 Ek asgeig irai Atua ainyak ; 
inki ti imtitaig tah nitai ainyak era 
ago vai nyak atimi. 

12 Ak Atua et amen irak intas up 
yi asaig unyak ehelum : ekpu imi- 
ahpas euc ainyak. 

13 As imiatamaig nyak aiek va 
inmas : namu lep aminjinaig neduok 
aiek va ki jim ebehtau ainyak, va 
ekpu atga ainyak an nuhup o Ihova 
an lah an nobohtan. 


SALM 57. 

1 Aibeuc vai nyak, ak Atua, 
aiheuc vai nyak: et asgeig iram 
inliinmopok ainyak : ekpu amen 
upene ainyak ithan naiyu an neh- 
pam um imihum pan an naopan 
yehki etpu ti nohacred iji eigki. 

2 Ekpu ahlaig vai Atua esjilid 3 

acen ainyak y vai Atua ineig et ago 
itai vai uyak aien. 

8 Etpu ika aien an nohatag eri 
imiatamaig nyak va intas has o un 
et merit aien nauahas nyak vaig. 
Sela. Etpu ehvaig naiheuc o un a 
Atua im nedo inivaijec o uu. 

4 Ek amen ehele laion ainyak : 
ek asjeuc ainyak ehele ra sji eigki 
et ere intavaitaup ura, natimi iji 
eigki marom, et mopul um afona 
neijira, et lep auitoga arig namara. 

5 Namu esjilid aiek, ak Atua 
ijinies an nohatag ; etmu lep esjilid 
natimi alupas unyum an nobohtan 
asega. 

6 Eris ati nopoig va neduok ara ; 
et auatialidi inliinmopok ainyak: 
eris ucji uehpanitai an nuhup unyak 
ara, ja eris eropropse anliin ara. 
Sela. 

7 Et amen aktit inliinmopok 
ainyak, ak Atua, et ameu aktit in- 
liinmopok ainyak : ekpu acesaces 
nohranitai ainyak um imiahpas euc. 

8 Etmu aiji lalilah inliinmopok 
ainyak, etmu aiji lalilah salteri im 
harp : ekpu lep auroauro ainyak um 
aiji lahlah. 

9 Ak Ihova, ekpu imiahpas euc 
ainyak an nuhup o atimi : ekpu 
acesaces nohranitai vai euc ainyak 
an nuhup o nup ira iji pece. 

10 Et idim esjilid naiheuc unyum 
um yet pan an nohatag, et lep yet 
pan nedo inivaijec unyum an nau- 
pat an nohatag. 

11 Namu esjilid aiek, ak Atua, 
ijinies an nohatag, etmu lep esjilid 
natimi alupas unyum an nobohtan 
asega. 

SALM 58. 

1 Ak ilpu atamaig, eka idim eti 
asan tas atoh aijaua, ak ilpu hal o 
atimi eka eti tastas alep upene 
aijaua. 

2 Eka aktakt&i nedo has anliin- 

mopomia aijaua; eka ago nedo 
ipjin ira ikmamia aijaua an noboh- 
tan. 

3 Era ahnag a ilpu atimi auata- 
timi an naopan apos ra, era ahnag 
ara an halav ura, um asan tas ahcil. 

4 Etidivaig nitai acen an nimyiv 
nitai acen ura : era idivaig nimyiv 
ara et ucjipines intikgan um eti 
ahge itai. 

5 Era eti atahaijeg nohrai ilpu 
atimi alpai ra ara, eruit aipai upene 
ra ara. 

6 Ak Atua, namu ahti neiji ra 
aiek an nipjineucsera ; Ak Ihova, 
namu ahtasvi nibat esjilid o inhakli 
laion aiek. 

7 Erumu auroauro ara um ti et 
idivaig inwai et yah ira iji adiat ; 
etuit aiyihi nafana o un aien, uhmu 
esjelde sjipe ra. 

8 Erumu ernes mas ara asega et 
idivaig intikia et auroauro um up- 
dak, um lep idivaig inhalav et 
areuctikgan iran a risin, um eti 
almoi nagesega. 

9 Inyi ti fi ehri nipjura unyimia 
an cop irai rai cai, ja etpu ahladai 
ra aien an naaupyi atmas, an sum- 
umoh vaig ura, an tavaitaup o un. 

10 Erupu imiacitak a ilpu atimi 
upene eruit almoi neruvaig nedo 
has ura : etpu yiri neduon aien an 
ja irai ilpu atimi auatatimi. 

11 Erupu lep ika atimi, et idim 
eteuc nimtan imi ilpu atimi upene : 
et idim eteuc a Atua um tastas alep 
va atimi an nobohtan. 

SALM 59. 

1 Ak Atua unyak, namu imiata- 
maig nyak aiek vai ilpu atimi tak 
atimi irak : aminjinai nyak vai ra 
era atidai vai nyak ara. 

2 Namu imiatamaig nyak aiek 
vai ilpu atimi ago nedo has, um 
imiicaho nyak vai ilpu atimi atgei 
atmas. 

3 Era idim ahpoijinai nyak ara 
par atgei nyak ; eris asjapicnaig vai 
nyak a ilpu atimi emda ; ja is ti 
nedo imipalea unyak, um ti nedo 
has unyak, ak Ihova. 

4 Era athut jipe ara um atidai 
vai nyak ja et ti nedo has unyak : 
namu aiji lahlah aiek par ehtet irak, 
um almoi. 

5 Ak Ihova, Atua o ilpu agelo, 
im Atua o nupu Isreel, namu aiji 
lahlah aiek um ateghe ilpu atimi 


aupat asega: um jim aiheuc vaig tah 
natimi auatatimi. Sela. 

6 Era adumoij an jupura ara: 
era aunyauaig ara et idivaig kuri 
um arahed an naurin pece. 

7 Et ahinag intas ura ; et amen 
nauitoga irai ipjieucsera : era ika 
ara et atahaijeg a di ? 

8 Ja napu imilaav ra aiek, ak 
Ihova ; napu imiafak ahcil ilpu 
atimi aupat asega aiek. 

9 Ekpu apol iram ainyak va 
nemda o un : et idim itai atapanes 
va nyak a Atua. 

10 Etpu uhup irak a Atua ineig 
et aiheuc vai nyak aien ; etpu ika 
a Atua ki almoi nitai merit unyak 
ainyak irai ilpu atimi tak atimi irak. 

1 1 Namu jim atgei ra aiek, va eri 
jim eti iraiehva a nup iran pece un- 
yak: imiterimterim ra an nemda 
unyum : ak Ihova, nitai atapanes 
vai cama, nai*nu imiasuol ra aiek. 

12 Nedo has an nipjineucsera 
ineigki intas et ahes iran; uhmu 
anai ra inliinmopura ijinies:im lep 
intas has im intas ahcil era asaig ara. 

13 Namu auahas ra aiek an tavai- 
taup unyum, auahas ra mika eri 
atti ara: erumu ato ara an noboh- 
tan asega mika et atimarid o Jekob 
a Atua. 

14 Erumu adumoij pam injupura 
ara ; erumu lep aunyauaig ara et 
idivaig kuri, um arahed an nuarin 


pece. 

15 Erumu atga sjipe ara va nitai 

caig, erumu lep aunyauaig ara el 
era ti gaije ara. 

16 Ekpu acesaces nohranitai ain- 
yak va nemda unyum ; ekpu imiah- 
pas alupas naiheuc unyum ainyak 
an uuhialeg: as aminjinaig nyak 
aiek um imiatamaig nyak an naopan 
ohacred unyak. 

17 Ekpu acesaces nohranitai vai 
euc ainyak, ak nemda unyak: et 
itai atapaDes vai nyak a Atua, um 
lep Atua aiheuc vai nyak. 

SALM 60. 

1 Ak Atua, as aticijaig cama 
aiek, as imiterimterim cama aiek, 
is edeinda inliinmopom aiek : namu 
ahidaig pam euc ehelema aiek. 

2 As ika aiek yi ucjucjaig noboh- 
tan ; as ehtoplecoplec aiek ; asa 
neigpa iran : et idim amaamai. 

8 As ehvaig niji itai ehka ehele 
ilpu atimi unyum aiek : as alumama 
waina aiek er ahnag vaig. 

4 As alupai ilpu atimi imtitai 
euc nitahlaig aiek, va uhpu atijai, 
va intas inivaijec unyum. Sela. 

5 Va uhpu imiatamaig ilpu atimi 
unyum et aiyu inliinmopom aiek 
vai ra ; namu imiatamaig cama aiek 
an matam um atahaijeg intas unyak. 

6 Is tas a Atua an nuarin itaup 
o un : ekpu imiacitak ainyak, ekpu 
ahaig Sikem ainyak, um akaro sjipe 
nihkanse Sukkod. 

7 Ek ohuun Ciliet ainyak, et un- 
yak M&nasi ; et lep nemda esjilid 
unyak Ifreim; et ahes intas alep 
unyak Juta. 

8 Et elcau ereuc iran unyak 
Moab ; ekpu ethaig su unyak ain- 
yak ijinies irai Itom : etmu imiacitak 
vai nyak Filistia. 

9 Etpu imiapan nyak an nuarin 
pece esjilid a di? Etpu afku pan 
irak Itom a di ? 

10 Aiek marom, ak Atua, as ati- 
cijaig cama aiek ; aiek, ak Atua, as 
eti ahced cama aiek u nedoa. 


SALM, 61, 62, 63. 


1 1 Imiatamaig cama va nohacred : 
et tak itai nimiatamaig cama o atimi. 

1 2 Ecrupu emda aijama vai A tua ; 
etpu idirn atga ijiuies aien irai ilpu 
atimi tak atimi irama. 

SALM 61. 

1 Ak Atua, atahaijeg nahlaig 
unyak ; aktaktai nalaigaheni unyak. 

2 Etuit ohacred inliinmopok ain- 
yak ekpu ahlaig vai euc ainyak an 
tid an nobohtan: namu atau pan 
irak aiek u iukehteuc ct ijinies acen 
vai nyak. 

3 As aiyu vai nyak aiek, im 
nuarin amen upene unyak, va ilpu 
atimi tak atimi irak. 

4 Ekpu amen ainyak an neom 
atga unyum ira iji adiat; ekpu 
atpuh ainyak ithan naiyu an nehpam 
Sela. 

6 Ak Atua, as atahaijeg intas up 
yi asaig unyak aiek : as alupai 
nyak ilpu atimi imtitaig nidam aiek 
mika ki ohuun ra ainyak. 

6 Napu ika aiek yi ahinag na- 
diat irai natimarid : im lep ahinag 
niji mesese iran. 

7 Etpu amen aien an nuhup o 
Atua ira iji mesese : namu imiata- 
maig yin aiek an nedo aiheuc im 
nedo inivaijec unyum. 

8 Ja ekpu itniakpus nidam ain- 
yak ira iji mesese, um ehgeijid 
iutas up yi asaig unyak ira iji adiat. 

SALM 62. 


idivaig nirahed iji eejeuc aijaua, um 
lep idivaig nah mutit. 

4 Era idim tastas ara mika eri 
auahas natirni alupas o un ara: era 
imiacitak intas ahcil ara : era asan 
tas upene an nipjineucsera ara, ja 
era asan tas lias ara. Sela. 

5 Etmu aijnaig Atua ache inliin- 
mopok ainyak ; et ahes ehelen nitai 
iji eigki ek merit vaig ainyak. 

6 Et hehteuc unyak im nitai 
imiatamaig nyak aien ache ; et itai 
atapanes vai nyak aien; inki ti 
imtitaig ainyak. 

7 Et ahes ehele Atua nitai imi- 
atamaig nyak im natirni alupas 
unyak : et hehteuc esjilid unyak a 
Atua im naiyu unyak. 

8 Akumu asgeig iran aijaua, ira 
iji adiat ; ak ilpu atimi akumu asup- 
tecuaig inliinmopomia aijaua an 
nuhup o un : et aiyu vai caija a 
Atua. Sela. 

9 Era idim tak itai a ilpu ihki 
atimi, era lep ahcil a ilpu atimi alu- 
pas : uhuit ikni ra an nitai asjaaic- 
naig era idivaig tak itai ara. 

10 Jim asgeig an nedo ipjin, um 
jim ijinies inliinmopomia va nnto- 
raliak vaig itai : el et ahinag inpa- 
diaig unyimia etmu jim apol iran 
inliinmopomia aijaua. 

11 Is ec ethi tas a Atua; kis ec 
ero atahaijeg nitai ineigki ainyak ; 
mika et emda a Atua. 

1 2 Ak Atua, et lep amen naiheuc 
vai atimi ehelum : na idim aru ira 
atimi aiek et idivaig nauritai ura. 


1 Et idim aijnaig Atua inliinmo- 
pok ainyak, et ahes ehelen nitai 
imiatamaig nyak. 

2 Et hehteuc unyak aien ache 
im njtai imiatamaig nyak ; et itai 
atapanes vai nyak aien; hiki ti 
imtitaig alupas ainyak. 

3 Akupu aktaktai nedo has vai 
natirni aijaua um yet pan an naho- 
pan ? uhpu atgei caua asega : akupu 


SALM 63. 

1 Ak Atua,na Atua unyak aiek; 
ekpu auroauro ainyak um aliilek 
euc : et merit vai euc inliinmopok 
ainyak, et lep mas vai euc nohuk 
an pece mese um irnlai, et ti inwai 
iran: 

2 Par almoi nemda unyum im 
natirni alupas unyum, et idivaig kis 

alum euc ainyak an nuarin itaup. 

3 Et esjilid naiheuc unynm irai 
itai uraoh iran, va nitai ineigki, 
ekpu imiahpas euc ainyak an nip- 
jineucsek. 

4 Ekpu idim aaan tas upene vai 
euc ainyak an numoh unyak : ekpu 
adaigjai nikmak ainyak an nidam. 

5 Etpu gaije inliinmopok ainyak 
va nitai caig upene : ekpu imiahpas 
euc ainyak an nipjineucsek um 
cediaig : 

6 Ekuit imiehva euc ainyak an 
tinak, um aktaktai euc an nepeg 
asega. 

7 As atau imi nyak aiek, va nitai 
ineigki, ekpu imiacitak ainyak ithan 
naiyu an nehpam. 

8 Et apol emda iram inliinmopok 
ainyak: et asjiraig nyak inmatam. 

9 Ja erupu apan ira iji uarin 
ubou an nobohtan ara sji eigki era 
ahilek nesgak ara par auahas. 

10 Erupu emesmas va nauitoga 
ara : erupu itai alaai alope ara. 

1 1 Ja etpu imiacitak Atua a nati- 
marid, erupu cediaig ara asega era 
asan tas aktit ara vai yin : ja uhpu 
atapanes nipjineucse ra sji eigki era 
asan tas alicil ara. 

SALM 64. 

1 Ak Atua, atahaijeg nohrak an 
nalaigaheni unyak : aminjinaignyak 
va ki jim imtitaig natimi edemda 
vai nyak ainyak. 

2 Adinaig nyak va in tas efaifa o 
ilpu atimi auatatimi ; im lep nehtauo 
o ilpu atimi ago nedo has. 

3 Era ati neiji namara ara et 
idivaig nauitoga, um aiyihi nafana 
ura, intas acen marom. 

4 Mika eri aticijaig nafana ura 
ara an nuarin adinaig vai natimi 
upene ; era auroauro ara ura aticijaig 
nafana ura vai yin, um eti imtitaig. 

5 Era emda an nedo has ara: 
era tastas jipe ara mika eri ana irai 

opoig asa ; era ika ara, 
caija a di ? 

6 Era ahilek nedo has ara ; era 
ahilek emda ara ahilek emda ara 
um ago ehni ; et ubo naktaktai u 
inliinmopura ara asega. 

7 Ja etpu aticijaig nafana o un 
vai.ra a Atua; uhpu auroauro um 
ahcai ra. 

8 Et um ucco etpu yet pam ira 
ra intas ura : erupu aha ara asega 
era ecet ra ara. 

9 Erupu imtitaig natimi asega, 
um asuptec naig nauritai o Atua ; 
erupu lep aktaktai upene nedo o un 
ara. 

10 Erupu imiacitak Ihova a ilpu 
atimi upene, um asgeig iran ; erupu 
lep cediag a ilpu atimi inivaijec 
inliinmopura. 

SALM 65. 

1 Ak Atua, er imiahpas euc 
Saion ; uhpu lep ehgejid intas up 
yi asaig ehelum. 

2 Na atahaijeg intas alaigaheni 
aiek, erupu ahtag pam ehelum nati- 
mi asega. 

3 Et esjilid irak nedo has : ja 
napu adahpoi nedo has unyima aiek. 

4 Et mun ahes moij a natimi 
ineig na ehtai yin aiek, um ika yi 
apam ubutpotet ehelum, mika yi 
amen aien anli nekaro unynm : 
ecrupu gaije aijama an nupene an 
neom unyum, neom ahlap unyum 
marom. 

5 Ak Atua imiatamaig cama, 
napu adai intas unyima aiek an 
nedo imiali ; er asgeig iram an no- 
bohtan asega im lep ra itac acen an 
j°P- 

6 1 8 ikni aktit niji edoon aien an 
nemda o un, et esjilid nemda o un : 

7 Et ahpu neigpa an modjan jop 
aien, im inmodjan nepeau iran, im 
nehtauo o natimi. 

8 Era lep imtitaig niji itai asja- 


Etpu alum 


SALM, 66. 


aicnaig unyum ara sji eigki era 
amen ara an tid an nobohtan, na 
ika aiek eri imiacitak an ridjai o un 
um yet pan an nette o un. 

9 Na ateghe nobohtan aiek, um 
ohoaig ; na ago upene aiek an nofo- 
wai o Atua et amen iran inwai 
alupas : na auritai iran aiek ja par 
ika yi ededel sito incara. 

10 Na ohoaig alupas nacijitai 
aiek : na ika aiek yi aauol incopda 
ira aui wai : na ago updak aiek irai 
isjisji : na asan taa upene aiek va 
inji itai ededel iram. 

11 Et esjilid nedo upene unyum 
an lidija im inmesese ; et ahes niji 
itai upene an natga unyum. 

12 Er ecetai ira iji uarin an namas 
acen : er lep imiacitak irai lola 
edoon tintin ira iji uarin asega. 

13 Era ahinag acen siip an pece ; 
et lep adahpoi niji ihkanse sito; 
et etenc nimiacitak iran, um lep 
incediaig. 

SALM 66. 

1 Akumu ahlaig ijinies vai Atua 
aijaua, ak nup ira iji pece asega. 

2 Akumu acesaces nohranitai aij- 
aua vai nidan upene : um imiahpaa 
natimi alupas o un. 

3 Akumu ika ehele Atua aijaua, 
Er imtitaig alupas nauritai unyum ! 
erupu atpuse an nuhup unyum a 
ilpu atimi t&k atimi iram va nemda 
unyum. 

4 Erupu imiahpas euc a nup ira 
iji pece asega, um acesaces nohran- 
itai vai euc ; erupu acesaces noh- 
ranitai ara vai nidam. Sela. 

5 Apan um almoi nauritai o Atua; 
et itai imiali nedo o un vai atimi. 

6 Is ika aien yi ame iujop : eris 
atga ara an niblan jop ; intis imia- 
citak eahki akaija vai yin. 

7 Etatimarid aien va nemda oun 
ira iji mesese ; et almoi nup ira iji 
pece aien an nesganimtan ; etmu 


jim ijinies inliinmopoi ilpu atimi 
imipalea. 

8 Ak nup irai pece akumu ago 
naaurineig vai Atua uja aijaua, 
uhmu atahaijcn, nohran nimiahpas 
yin : 

9 Et atapanes inmas vai caija 
aien, um ika yi jim amaamai nedu- 
aija. 

10 Ak Atua, as alumaijidcid cama 
aiek : as ago upene cama aiek et 
idivaig er ago upene silver. 

11 As. imiapam cama aiek anli 
nopoig, as atijai nohacred aiek an 
cehema. 

12 As ika aiek eri atga ijinies 
iraija a ilpu atimi atga a hors ; ecris 
atga an jop aijama im lep an wai : 
ja as imiapam cama aiek an n uarin 
upene. 

13 Ekpu apan ainyak anli neom 
unyum nm apos niji itai ahlap 
atnamud: ekpu ehneijid intas up 
yi asaig unyak ehelum ainyak. 

14 Is ahes an nipjineucsek, kis 
lep asaig ainyak an naopan yehki 
kis ohacred ainyak. 

15 Ekpu ahlap vai euc ainyak ira 
iji itai ahlap atnamud upene, im lep 
nagako irai siip atamaig-; ekpu 
ahlap ainyak irai kurimatau ata- 
maig im lep nanin. Sela. 

16 Ak ilpu atimi imtitai Atua 
asega, apam um atahaijeg, ekpu 
asuptecnaig, nitai ineigki ainyak is 
ago vai nyak Ihova. 

17 Kis ahlaig vai yin ainyak an 
nipjineucsek, kis lep imiahpas yin 
ainyak. 

18 El ek apos tah nedo has an- 
liinmopok ainyak, inyi ti atahaijeg 
intas unyak a Ihova : 

19 Ja is idim atahaijeg intas un- 
yak a Atua : is aktaktai intas an 
nalaigaheni unyak aien. 

20 Naaurineig vai Atua, is eti 
esjum aien vai nalaigaheni unyak, 
um eti atipagki naiheuc o un vai 
nyak. 

SALM 67. 

1 Etma aiheuc vai cama a Atua, 
um asan tas ces yi aloai cama ; etmu 
lep upene nesganimtan vai cama. 
Sela. 

2 Va uhpu ato nefalaig unyum 
an nobohtan ; im nedo imiatamaig 
atimi unyum ira iji pece asega. 

3 A,k Atua, erumu iraiahpas euc 
natirni, erumu imi&lipas euc natimi 
asega. 

4 Erumu imiacitak a nup ira iji 
pece um acesaces nohranitai va 
nimiacitak ura : napu tas alep atoh 
aiek vai atimi, um atau irai nup ira 
iji pece an nobohtan. Sela. 

0 Ak Atua, erumu imiahpas euc 
natimi ; erumu imiahpas euc natimi 
asega. 

0 Ja etpu ohoai itai upene an 
nobohtan ; etpu lep asan tas ces yi 
aloai cama a Atua, Atua unyima 
marom. 

7 Etpu asan tas ces yi aloai cama 
a Atua ; erupu lep imtitai yin a nup 
ira iji pece asega. 

SALM 68. 

1 Etmu atidai a Atua, erumu 
terimterim a ilpu atimi tak atimi 
iran : erumu lep aha an nuhup o un 
a ilpu atimi amcel vai yin. 

2 Et idivaig et ahladaig nadran 
cop, et um ucco narnu ahlo ra aiek : 
et idivaig et updak nidinicai va 
incop, et um ucco erumu ati a ilpu 
atimi auatatimi an nuhup o Atua. 

3 Erumu imiacitak a ilpu atimi 
upene ; erumu imiacitak ara an nu- 
hup o Atua : erumu imiacitak alupas 
ara. 

4 Akumu acesaces nohranitai 
aijaua, um imiahpas nidan : akumu 
imiahpas yin aijaua et atga ijinies 
an nohatag aien an nidan Jah, um 

an nuhup o un. 

5 Et etmai ilpu umnij a Atua 
um aktaktai ilpu takata eris emes- 
mas a ilpu atumn ura an nuarin 
itaup o un. 

6 Et alupai ilpu atimi amen ehcid 
nuarin amen ura a Atua : et aihiyi 
ra sji eigki aien eris arore ra irai 
atau hat : ja era amen an pece mese 
a ilpu atimi auatatimi. 

7 Ak Atua as wat atga aiek an 
nuhup o ilpu atimi unyum, as wat 
atga aiek an namas acen. Sela. 

8 Is ucjucjucaij nobohtan, is lep 
toreliek nohatag an nuhup o Atua ; 
is idim amaamai Sainai an nuhup o 
Atua, Atua o nupu Isreel. 

9 Ak Atua, as atladoi incopda 
alupas aiek, as lep ago emda ilpu 
atimi unyum aiek an nauatialidi 
ura. 

10 Eris amen an pece a ilpu atimi 
unyum : ak Atua, as ikni itai aiek 
an naiheuc unyum vai ilpu ihki 
atimi. 

1 1 Is asan tas a Ihova : eris ahinag 
ara sji eigki eris imiapahni intas 
ara. 

12 Eris idim aha a ilpu atimarid 
o ilpu eucsupo ; eris lep ahaig sjipe 
inpadiaig eris atoraliak ara sji eigki 
eris amen irai emnem ura. 

13 Akuit asjeuc aijaua irai li ira- 
hed o siip, akupu idivaig nehpai 
nucip aijaua er adahpoi a silver, 
im nalau iran et naunau et idivaig 
colt. 

14 Is wat imiterimterim ilpu ati- 
raarid a Atua emda, is ahi et idi- 
vaig hion Salmon. 

15 Et idivaig nedoon Besan ne- 
doon o Atua ; nedoon ijinies et 
idivaig nedoon Besan. 

16 Eka imiisjis inhe aijaua, ak 
niji edoon ijinies ? et merit a Atua 
namen vaig an nedoon ineigki ; etpu 
idim amen iran a Ihova ira iji mesese. 

17 Et ahinag niji itai atgao Atua, 
era ahinag acen a ilpu agelo o un ; 

et amen ehele ra a Ihova, et idivaig 
an lolan nedoon Sainai an naurin 
itaup. 

18 As aridjai aiek, as atau ira 
atimi is ahinag aiek eris leucse ra 
an nedoa, as leucse niji itai tup ahtai 
aiek ehele atimi ; ilpu atimi auata- 
timi marom, va etpu amen ehele ra 
a Ihova Atua uja. 

19 Naaurineig vai Ihova ira iji 
adiat, er atijai nitai ahelwei iraija ; 
ja et Atua imiatamaig caija aien. 
Sela. 

20 Et Atua imiatamaig atimi a 
Atua uja; et atapanes inmas a Ihova 
Atua uja. 

21 Etpu ehtoplecoplecnidjini ilpu 
atimi tak atimi iran a Atua, im 
nipek o natimi ineig et imiisjis 
aien um ago nedo has. 

22 Is ika a Ihova, ekpu imiadu- 
moij ilpu atimi unyak Besan ainyak, 
im lep an niblan jop : 

23 Va etpu icop neduom an ja 
ir&i ilpu atimi tak atimi iram, um 
eluon iran kuri unyum. 

24 Eris almoi natga unyum ara, 
ak Atua ; natga o Atua unyak, 
Natimarid unyak, an nuarin itaup. 

25 Eris atga uhup a ilpu atimi 
acesaces nohrai itai, eris apitac a 
ilpu atimi ahlai itai: eris amen 
ehele ra a ilpu atahaig um aticei 
timbril. 

2G Akumu ago naaurineig vai 
Atua aijaua, Ihova marom, ira asja- 
picnaig unyimia, ak ilpu mapoi 
Isreel. 

27 Et amen eahki a Benjamin 
inharei natimi alupas ura, im lep 
ilpu atimi alupas Juta im ilpu 
dualep ura, im ilpu atimi alupas 
Nafiali. 

28 Is asaignemdaonyuma Atua : 
ak Atua, uamu ago aktit nitai ineig 
aiek as anritai vai cama. 

29 Erupu imiapan ehelum niji 
itai tup ahtai a ilpu atimarid va 
neom aklap unyum Jerusalem. 


80 Namu ated niji itai eclim edo 
irai pece aiek irai ieg, ilpu atimi 
alupas et ahinag im ilpu hal ura, va 
erupu atpuse ara um apos inuari 
silver : namu imiterimterim natimi 
iji eigki aiek era imiacitak nedoa 
ara. 

31 Erupu ahes Ijipt a ilpu atimi 
alupas esjilid ; erupu adaig jai nik- 
mara ehele Atua a nupu Idiopia. 

32 Akumu acesaces nohranitai vai 
Atua aijaua ak nup ira iji peoe an 
nobohtan ; akumu acesaces nohrai 
itai vai Ihova aijaua : 

33 Vai yin marom et atga aien an 
nohatag ijinies acen is eteuc ira iji 
mesese ; et tas aien, et lep emda 
nohran. 

34 Akumu ika aijaua et emda 
a Atua; et atimi alupas o nupu 
Isreel, aien, et lep amen nemda o un 
ijinies an nohatag. 

35 Ak Atua, na esjilid aiek ira iji 
uarin itaup unyum : et alupai ilpu 
atimi o un nemda im natimi alupas 
a Atua o nupu Isreel. Naaurineig 
vai Atua. 

SALM 69. 

1 Ak Atua, namu imiatamaig 
nyak aiek ; et mun yet pam inwai 
anliinmopok. 

2 Ek ette an nosal ubo ainyak, 
et ti tah nuarin naiji vaig iran : ek 
mun yet pam ainyak an wai ubo, et 
lep taluopni pam nyak inwai alupas. 

3 Ek auatialidi ainyak va intaig : 
et mese inhiygopul unyak : et^upat 
nesganimtak ainyak va naijgaig 
Atua unyak. 

4 Era ahinag irai numri nidjinik 
ara sji era ispara amcel vai nyak 
ara: era emda ara sji eigki era 
merit ara nauhas nyak vaig, era lep 
ispara edemda vai nyak ara : kis 
lep aru nitai iji eigki ainyak kis eti 
atoraliak ainyak. 

5 Ak Atua, na ato nedo ahnag 

unyak aiek ; er eti lep adinaig nedo 
has unyak vai euc. 

6 Ak Ihova, Atua o ilpu agelo, 
erurau jim ehcamai vai nyak ara sji 
eigki era aijnai euc ara : ak Atua o 
nupu Isreel, erumu jim ehcamai vai 
nyak ara sji eigki era ahilek euc 
ara. 

7 Er aaan tas has vai nyak va 
nidam ; er lep ecetai nehcamai an 
nesganimtak. 

8 Ek up an taka uarin ainyak, 
irai ilpu etoak, im intak atimi irai 
ilpu hal o risik. 

9 Ek mas ainyak va inmerit un- 
yak va neom unyum ; et mun lep 
yet pam irak intas has ura eris aaan 
tas has vai euc ara. 

10 Kis wat taig ainyak ura atoa- 
kam, eris lep imiafak ahcil ara. 

11 Kis aso nyak ainyak an nape- 
lumai ucai, eris lep imiafak ahcil 
nyak ara. 

12 Era tas vai nyak ara sji eigki 
era ateucara an neucse nathatahau ; 
eris lep acesaces nohranitai vai nyak 
a ilpu atimi umni kava. 

13 Ja ek ago nalaigaheni vai euc 
ainyak, ak Ihova, an naopan upene : 
ak Atua, atahaijeg intas unyak aiek 
an naiheuc esjilid unyum, va nedo 
inivaijec unyum. 

14 Atipagki nyak an nosal, va ki 
jim ette ainyak: imiatamaig nyak 
va ilpu atimi amcel vai nyak, im lep 
irai wai ubo. 

15 Etuit ahgarero etmu jim talu- 
opni pam unyak inwai, etmu jim lep 
atleg nyak inwai ubo, etmu jim 
atapanes neucsen nehpanitai irak. 

1 6 Ak Ihova, namu atahaijeg intas 
unyak aiek ; et esjilid naiheuc un- 
yum : aihidaig pam euc ehelek aiek 
et idivaig naiheuc upene unyum et 
ahinag. 

17 Jim adinaig nesganimtam vai 
naheca unyum ; ek ohacred ainyak ; 

auroauro um atahaijeg intas unyak. 

18 Apam ubutpotet ehelek, um 
imiatamumoh nyak : imiatamaig ny- 
ak va ilpu atimi edemda vai nyak. 

19 Na ato intas has vai nyak aiek, 
im nehcamai unyak, im nihkin na- 
timi unyak : era amen an nuhup. 
unyum a ilpu atimi edemda vai nyak 
asega. 

20 Et ohacred inliinmopok ain- 
yak ; et lep auatialdi acen : kis 
aijnaig ilpu atimi aiheuc vai nyak 
ainyak, ja is ti tah ; im ilpu atimi 
ago emda inliinmopok, jam eti ecet 
tah. 

21 Eris lep alupai nyak nohoan 
icai acen incak; kis wat ahvig wai 
ainyak eris alupai nyak vinecar 
lumak. 

22 Etmu itai oop ra nitai caig 
ura: etmu itai anai ra niji ahlap 
naaurineig ura. 

23 Etmu aupat nesganimtara va 
eri jim alum itai ara, etmu lep 
ucjucjucaij niji eduok ura ira iji 
adiat. 

24 Namu atladoi intavaitaup un- 
yum ira ra aiek, etmu lep asjirai 
ra nedemda esjilid unyum. 

25 Etmu aheyu neom esjilid ura ; 
erumu jim amen tali ira iji eom 
atga ura. 

26 Era edemda ara vai yin as 
ated yin aiek ; era lep tas ara vai 
yin as auad yin aiek. 

27 Etmu esjilid acen neruvaig 
imi ra ; erumu jim asipiaig inupene 
unyum ara. 

28 Uhmu atipagki ra an nitasvitai 
va ilpu atimi umumoh, um jim aged 
ra tup ethi pan irai ilpu atimi upene. 

29 Ek ihkin natimi ainyak um 
ohacred : ekmu amen upene ainyak, 
ak Atua, va nimiatamaig nyak 
unyum. 

SO Ekpu imiahpas nidai Atua 
ainyak an nohranitai, ekpu asan tas 
eccen vai yin ainyak an naaurineig. 


SALM, 

81 Inyi upene ineig an nnhup o 
Ihova irai kurimatau atamaig alu- 
pas ka haklin et eteuc nibato un im 
neduon. 

82 Empu almoi a ilpu atimi np- 
oupo inliinmopurn ura imiacitak : 
etpu lep umumoh inliinmopomia 
aijaua ak ilpu atimi ahilek Atua. 

83 Et atahaijeg intas o ilpu ihki 
atimi a Atua, um eti amcel vai ra 
sji eigki er arore ra. 

34 Etmu •imiahpas yin nohatag, 
im nobob tan, im injop im niji itai 
asega et umumoh iran. 

35 Etpu iraiatamaig Saion a Atua, 
um ago neom ira iji uari pece 
Jataia : va erupu amen eahki ara, 
um ohuun. 

36 Erupu lep ohuun a ilpu mapoi 
ilpu aheca unyum : erupu lep amen 
iran ara et aiyu inliinmopura ara 
vai nidam. 

SALM 70. 

1 Ak Atua, auroauro um imiata- 
maig nyak ; auroauro um atau imi 
nyak, ak Ihova. 

2 Erumu ehcamai um imtitaig 
ara sji eigki era ahilek nyak ara 
par atgei nyak: uhmu ahlo um 
auad yi apidai ra sji eigki era merit 
ara nauahas nyak vaig. 

8 Erumu adumoij va nehcamai 
ura ara sji eigki era ika ara, Aha, 
aha. 

4 Erumu imiacitak um cediag 
vai euc ara sji eigki asega era ahilek 
euc ara : erumu lep ika ara sji ei^ki 
era merit va nitai imiatamaig atimi 
unyum ira iji adiat, Etmu esjilid a 
Atua. 

5 Ja ek auatialidi ainyak im 
nihkin natimi : ak Atua, auroauro 
um apam ehelek : na atau imi nyak 
aiek im imiatamaig nyak ; ak Ihova, 
jjm atumop. 


70, 71. 

SALM 71. 

1 Ak Ihova, ek asgeig iram ain- 
yak ; ekmu jim ehcamai ainyak. 

2 Namu aihiyi nyak aiek an ne- 
do upene unyum um imiicaho nyak : 
atgeig pam intikgam ehelek um 
imiatamaig nyak. 

3 Namu hehteuc emda unyak 
aiek, ekpu apan o un ainyak ira iji 
adiat : as asaig aiek mika uhpu im- 
iatamaig nyak; na hehteuc unyak 
aiek im neom ipjin unyak. 

4 Ak Atua unyak, imiicaho ny- 
ak va nikmai natimi auatatimi, nik- 
mai natimi ineig et imipalea aien 
um edemda. 

5 Ak Ihova Atua unyak, ek 
asgeig iram ainyak ; kis asgeig iram 
ainyak an takuras unyak um imi 
hum pam an naopan ineig. 

6 As aminjin&ig nyak aiek an 
naopan yehki eris apos nyak um 
imihum pam an naopan ineig : as 
atipagki nyak aiek an nipjinetgai 
mik : ekpu imiahpas euc ainyak 
ira iji mesese. 

7 Era imiali nyak natimi et ahi- 
nag ; ja na uarin atpuh iran emda 
unyak aiek. 

8 Ekmu imiahpas alupas euc an 
nipjineucsek ainyak an nadiat asega. 

9 Namu jim aticijaig nyak aiek 
an nafatimi unyak ; jim ude nyak 
an nauatialkti unyak. 

10 Era tas vai nyak a ilpu atimi 
edemda vai nyak: era lep tas tas 
jipe ara sji eigki era atpoijinai nyak 
ara par atgei nyak, 

1 1 Ura ika, Is ude yin a Atua : 
ahau yin um arop iran ; et idim eti 
eteuc tah par imiatamaig yin. 

12 Ak Atua, jim amen itac acen 
vai nyak: Ak Atua unyak, namu 
auroauro aiek um atau imi nyak. 

13 Erumu ehcamai um emesmas 
ara sji eigki era edemda vai nyak 

ara ; erumu lep ehcamai alupas um 
akli atmas ara sji eigki era merit 
ara nauahas nyak vaig. 

14 Ja ekpu asgeig iram ainyak ira 
iji adiat, um lep imiahpas alupas euc. 

15 Ekpu asuptecnaig nedo upene 
unyum ainyak im nitai imiatamaig 
atimi unyum ; ja et ehka nesvi 
vaig. 

16 Ekpu ham ainyak an nemda o 
Ihova Atua unyak : ekpu asuptec- 
naig nedo upene unyum ainyak, 
unyum ache. 

17 Ak Atua, as esege imtak aiek 
an halav unyak um imihum pam an 
naopan inieg : kis idim asuptecnaig 
niji auritai irniali unyum ainyak. 

18 Ak Atua, ek afatimi ainyak 
um uhluco an naopan ineig jam j:m 
ude nyak ; ekpu lep ehvaig nemda 
unyum ainyak ehele atimi an nao- 
pan inieg, im nemda unyum ehele 
atimi an tak aopan. 

19 Ak Atua, as ago niji itai ehka 
aiek, et lep esjilid nedo atoh unyum : 
ak Atua, et idivai euc a di ! 

20 As atijai irak nohacred et 
ahinag um esjilid, ja napu lep imia- 
tamumoh nyak aiek, um imiatidai 
nyak va niji uarin ubo an nobohtan. 

21 Etpu lep esjilid natimi alupas 
unyak vai euc, napu lep asan tas 
upene vai nyak aiek ira iji itai asega. 

22 Ak Atua unyak, ekpu imiah- 
pas nedo inivaijec unyum ainyak 
irai salt&ri ; ak Atua upene ache o 
nupu Isreel, ekpu acesaces nohrau- 
itai vai euc ainyak irai harp. 

23 Etpu imiacitak alupas nipjin- 
eucsek ainyak ekuit acesaces noh- 
r an itai vai euc ainyak; im lep 
inliinmopok as imiatamaig aiek. 

24 Ekpu tas ainyak va nedo 
upene unyum an nadiat asega : era 
imtitaig um ehcamai ara sji eigki 
ero merit ara nauahas nyak vaig. 

SALM 72. 

1 Ak Atua, namu ati iutas alep 
unyum aiek ehele natimarid, im 
nedo upene unyum ehele inhal o 
natimarid. 

2 Etpu tas alep aien vai ilpu 
atimi unyum an nedo upene o un, 
im lep vai ilpu atimi ohacred un- 
yum an nedo atoh o un. 

3 Erupu amen eigpa natimi ira 
iji au, im lep ira iji edoon tintin, va 
nedo atoh o un. 

4 Etpu aktaktai ilpu atimi oha- 
cred aien ira atimi, etpu imiicaho 
ilpu ihki atimi aien, etpu lep ahtag- 
rei ilpu atimi aga has ira ra men. 

5 Erupu imtitai euc ara an na- 
men asega o nagesega im inmohoc, 
im lep ilpu mapora asega. 

6 Etpu asuol sepam aien et idi- 
vaig incopda irai efelelicai er eucse : 
um lep idivaig uisjisji et mulmul 
nobohtan vaig. 

7 Erupu esjilid a ilpu atimi upene 
an naopan umoh o un, etpu lep 
eteuc neigpa esjilid um yet pan an 
naopan yehki etpu ti inmohoc. 

8 Etpu ahes nelcau o un an jop 
um yet pan an jop, etpu lep ahes an 
nofowai um yet pan an tid an no- 
bohtan. 

9 Erupu atpuse an nuhup o un 
ara sji ehki era amen an namas 
acen ara ; erupu lep eluun noboh- 
tan a ilpu atimi tak atimi iran. 

10 Erupu imiapan ehelen niji itai 
tup aht&i a ilpu atimarid Tarsis, im 
lep niji pece an jop : erupu lep ikni 
niji itai tup ahtai imi yin a ilpu 
atimarid Seba im Siba. 

11 Erupu idim atpuse a nuhup o 
un a ilpu atimarid asega ; erupu lep 
aheca o un a nupu ira iji pece 
asega. 

12 Etpu imiatamaig ilpu ihki 
atimi aien eruit ahlaig vai yin ara: 

ira lep ilpu atimi ohacred etuifc eti 
atau imi ra tah. 

13 Etpu aiheuc vai ilpu atimi 
ohacred aien im ilpu ihki atimi, 
etpu lep imiatamaig ilpu ihki atimi 
aien. 

14 Etpu imiatamaig ra aien va 
nefaifa im nedo has ; et itai esjilid 
inja ira ra an nuhnp o un. 

15 Etpu umoh aien, uhpu lep 
alupai yin colt an pece Siha : uhpu 
lep ago nalaigaheni vai yin um eti 
atumop ; uhpu imiahpas yin ira iji 
adiat. 

16 Inyi eteuc sito an nahaijen 
nikma atimi et ethi an nobohtan 
ijinies irai lolo edoon ; inyi ama- 
amai nohoan et idivaig Lebanon ; 
erupu lep umumoh upene a nup an 
nuarin pece,et idivaig nefelelicai an 
nobohtan. 


17 Etpu amen nidan ira iji mes- 
ese : etpu amen nidan et idivaig 
namen o nagesega: erupu imiacitak 
natimi vai yin ; erupu ika a nupu 
ira iji pece asega, et mun ahes moij 
aien. 

18 Naaurineig vai Ihova Atua, 
Atua o nupu Isreel, et ago niji itai 
imiali aien ache. 

19 Uhmu imiahpas nidan esjilid 
ira iji mcsese ; uhmu imiahpas alupas 
nidan an nobohtan asega; Amen, 
im Amen. 

20 Et mun ti intas alaigaheni o 
Tevit inhal o Jesse. 


SALM 73. 

1 Et idim upene nedo o Atua 
vai nupu Isreel asega, va ra sji 
eigki marom et upene inliinmopura 
ara. 

2 Ja kis ubutpotet u nebehtau 
vaig ainyak ; kis ubutpotet u nata- 
lahas unyak ainyak. 

3 Kis auatitai ainyak vai ilpu 
atimi ahnag, kis wat ecetai namen 
upene o ilpu atimi auatatimi ainyak 


4 Era eti ato n ohacred ara an 
mas ura : ja et amen aktit nemda 
ura. 

5 Era eti ato noh acred ara et 
idivaig tak atimi ; era eti erekininan 
ira ra ara et idivaig tak atimi. 

6 Etahnai ra inliinmopura ijinies 
et idivaig nitahoaig: er aso ra an 
nauatatimi ura et idivaig napelumai. 

7 Et asjeuc asega nesganimtara: 
era esjilid ara irai itai merit u inliin- 
mopura. 

8 Era has ara um tas has va nedo 
auatatimi : et ijinies intas ura. 

9 Era tas vai nohatag ara, et lep 
atga intas ura an nobohtan asega. 

10 Va nitai ineigki era adumoij 
pam igcaki a ilpu atimi o un : et 
lep alupas inwai lumara. 

1 1 Era ika ara, Et ato a Atua nm 
auauo? et ato itai a Atua esjilid 
acen, ka o’o ? 

12 Era atimi auatatimi ara sji eigki 
era amen upene ara an nobohtan ; 
era lep ikni itai alupas ara. 

13 Kis ago adicinadicin inliinmo- 
pok ainyak vai intakitai, um yiri 
nikmak va nedo upene unyak. 

14 Kis ohacred ainyak an nadiat 
asega, er;s lep ated nyak ira iji 
uhialeg. 

15 El ek ika ainyak, inyi ucce 
intas unyak : ekpu idim auahas 
inliinmopoi ilpu hal unyum ainyak. 

16 Kis wat ika ainyak, ki ato 
nitai ineigki ainyak, is idim ehka 
vai nyak : 

17 Ja kis wat apan ainyak an 
nuarin itaup o Atua, kis ato nadiat 
apitac ura ainyak. 

18 As idim ikni ra aiek irai iji 
uarin umlas ; as imiasuol ra aiek 
um auahas ra. 

19 Et auroauro nerekinman ira ra 
et idivaig nasvopni nesganimta ati- 
mi : era emesmas ehni ara va nim- 
titaig nra. 

20 Et idivaig numjeg ahnag o un 
tah et wat aiji aien, et um uoco, ak 

Ihova, nauit aiji aiek napu amcel 
vai aalmura aiek. 

21 Is ijinics inliiumopok ainyak 
um has naktaktai unyak. 

22 Kis ah nag ainyak um eti ato 
itai : kis idivaig nitai eclim edo irai 
pece ainyak an nuhup unyum. 

23 Ja ek amen ehelum ainyak ira 
iji adiat: as asjiraig nyak aiek an 
matam. 

24 Napu atau irak aiek an tas un- 
yum, ja par npitac urn iraiapan nyak 
an nuarin esjilid unyum. 

25 Et amen an nohatag a di vai 
uyak, aiek ache ? ek lep eti merit 
vaig tah an nobohtan ainyak, vai 
euc ache. 

26 Et auatialidi nohuk ainyak im 
lep inliinmopok : et hehteuc va in- 
liinmopok a Atua, ira nuarin unyak 
ira iji mesese. 

27 Erupu emesmas a ilpu atimi 
amen itac acen vai euc : as auahas 
ra sji eigki asega aiek era ude euc 
ara. 

28 Ja et upene vai nyak par apan 
ubutpotet ehele Atua: kis asgeig 
irai Ihova Atua unyak ainyak, va 
ekpu asuptecnaig niji auritai asega 
unyum ainyak. 


SALM 74. 

1 Ak Atua, na auri aiek par ude 
cama ira iji adiat ? et ere intavaitaup 
unyum vai siip anli nirahed unyum. 

2 Aktaktai ilpu atimi unyum, as 
aua nimtara aiek itu acen ; natimi 
iji eigki as ikni aiek vai euc, um 
imiatamaig ra; nedoon Saion ineigki 
as amen iran aiek. 

8 Namu apara aiek an nuarin 
ineig et amas acen ; eris idim auahas 
niji itai asega an nuarin itaup unyum 
a ilpu atimi tak atimi iram. 

4 Era ehtauo ehele ilpu atimi 
unyum a ilpu atimi tak atimi iram ; 
era atijai niji itai asjaaicn&ig ura 
mika yi itai asjaaicnaig. 

5 Er ato ra et idivaig tah et 
alcacse inbas aien par acaldei nau- 
icai an nese. 

6 Era idim auahas niji itai eris 
aged iran irai bas im hammer. 

7 Eris ahli nauarin itaup unyum 
ara, eris auhas nuarin is amen ni- 
dam iran ara um alacopdicraig ehni. 

8 Eris ika inliinmopura ara, in- 
tumu auahas ehni akaija: eris ahli 
niji eom alaigaheni asega o Atua 
ara an pece. 

9 Inta eti ecetai niji itai asjaaic- 
naig uja akaija : et eti lep eteuc 
tah naprofeta : et lep eti ato tah 
ehelaija mika etpu ti an nahopan. 

10 Ak Atua, etpu assn tas has a 
natimi edemda vai caija um yet pan 
an nahopan ? etpu amcel vai nidam 
a natimi edemda vai caija ira iji 
mesese, ka o’o ? 

11 Na auri aiek par imiaij nik- 
raara, in matam marom? namu ati- 
pagki aiek an ritum. 

12 Is Atimarid unyak a Atua itu 
acen um imibum pam an naopan 
ineig, um auritai an nobohtan par 
imiatamaig atimi. 

13 As atiakoai injop aiek an nem- 
da unyum: as ahtagre nijini numu 
alupas aiek an jop. 

14 As ahtagre ehni nidjini livaie- 
dan aiek, um alupai nup an namas 
acen incara. 

15 As auad nimtan wai aiek im 
nofowai : as ika aiek yi ame nofowai 
esjilid. 

16 Et unyum nadiat, et lep unyum 
nepeg : as ago inlah aiek im nage- 
sega. 

17 As asjaaicnaig intid an noboh- 
tan asega aiek : as ati inlidija aiek 
im inmesese. 

18 Ak Ihova, namu imiehva aiek 
mika is asan tas has a natimi edemda 
vai euc, eris lep asan tas itaup vai 
nidam a ilpu atimi ahnag. 

19 Jim aticijaig nalopa unyum 
imi ilpu atimi auatatimi, im lep ilpu 


SALM, 

atimi ohacred unyum ira iji adiat. 

20 Aktaktai intas up yi asaig un- 
yum aiek : et idim ohua niji uarin 
aupat an nobob tan an nedo auata- 
timi. 

21 Erumu jira aduraoij urn ehca- 
mai a ilpu atimi er ago nedo ipjin 
vai ra: erumu imiahpas nidam a 
ilpu atimi ohacred im ilpu atimi 
auatatimi. 

22 Ak Atua, atidai aiek, um 
imiisjis niji itai unyum : aktaktai 
nedo o ilpu atimi ahnag nikavaig 
era asan tas has vai euc ara ira iji 
adiat. 

23 Jim eti imiehva nohrai ilpu 
atimi tak atimi iram : et esjilid acen 
nehtauo o ra sji eigki era atidai vai 
euc ara ira iji adiat. 

SALM 75. 

1 Ak Atua, ecra ago naaurineig 
vai euc aijama, ecra idim ago naau- 
rineig vai euc aijama : et ubutpotet 
nidam, er osuptecnaig niji aurit&i 
imiali unyum. 

2 Uhuit ati nyak ekpu tas alep 
atoh aiuyak. 

3 Et idivaig inwai nobohtan im 
lep natimi asega iran : ek ikni ipjin 
noboatau iran ainyak. Sela. 

4 Kis ika ainyak ehele ilpu atimi 
ahnag, Jim ago nedo ahnag: im lep 
ehele ilpu atimi auatatimi, Etmu 
jim ijinies nedo unyimia aijaua. 

5 Etmu jim ijinies nedo unyimia 
aijaua : um jim tas an nauinwamia 
ipjin. 

6 Et eti ahes nimiaridjai o atimi 
an ridjai o un, im lep nette o un, 
im lep namas acen. 

7 Ja et tas alep a Atua : et imi- 
asuol natimi et ethi aien, um imia- 
ridjai intak atimi. 

8 Et amen nipjinitai an nikmai 
Ihova, et icop waina iran ; er ahpi- 
laig alupas itai iran ; et atladoi aien : 
ja erupu ahtaijiraig nahren iran a 

ilpu atimi auatatimi asega an no- 
bohtan um umni. 

9 Ja ekpu tas ainyak ira iji adiat ; 
ekpu acesaces nohranitai ainyak vai 
Atua o Jekob. 

10 Ekpu lep acaldei niji bat asega 
o ilpu atimi auatatimi ainyak, ja 
uhpu imiaridjai niji bat o ilpu atimi 
upene. 

SALM 76. 

1 Er ato Atua Jutaia: et esjilid 
nidan an pece Isreel. 

2 Et lep eteuc neom atga o un 
Salem, im neom amen iran o un 
Saion. 

3 Is auahas nidjan nafana cahki 
aien, im nitai atapen, im nauitoga, 
im nedoa. Sela. 

4 Ak natimi alupas, na esjilid 
aiek irai iji edoon er ahrincai iran. 

5 Era emesmas a ilpu atimi emda 
inliinmopura, era umjeg se ara : era 
eti lep ecetai nikmara a ilpu atimi 
esjilid. 

6 Ak Atua o Jekob, era idim 
umjeg se hors im niji itai atga va 
nedo ated ra unyum. 

7 Et upene mika eri imtitai euc 
ache : nauit edemda aiek et emda a 
di par atidai an nuhup unyum. 

8 Eris atahaijeg nedo ated atimi 
unyum an nohatag; eris imtitaig 
atimi an nobohtan um tup amen, 

9 Is wat atidai a Atua par am 
ira atimi, um imiatamaig ilpu atimi 
upoupo asega an nobohtan. Sela.. 

10 Uhpu imiahpas euc va intavai- 
taup ura : napu atapanes nahaijen 
tavaitaup ura. 

11 Akumu asan tas up yi asaig 
unyimia aijaua ehele Ihova Atua 
unyimia um ehgeijid : erumu imi- 
apan niji itai tup ahtai imi yin et 
upene eri imtitai yin ara asega era 
arahed ehelen ara. 

12 Etpu imiasuol inliinmopoi ilpu 
atimi alupas aien : era imtitai yin a 
ilpu atimarid an nobohtan. 

SALM 77. 

1 Kis ahlaig vai Atua ainyak an 
nohrak, vai Atua marorn an nohrak ; 
is atahaijeg intas unyak aien. 

2 Kis akilek Ihova ainyak an 
naopan ohacred unyak: kis adaig 
jai nikmak ainyak an nepeg urn 
eti atumop : is ehka par ago eropse 
inliinmopok. 

3 Kis irniehva Atua ainyak um 
ucjucjucaij : kis aktaktai ainyak ja 
is auatialidi inliinmopok ainyak. 
Sela. 

4 As atapanes numjeg unyak 
aiek : et ehka vai nyak intas vaig 
va nohacred unyak. 

5 Kis aktaktai nadiat iji ehki itu 
acen ainyak, im inmesese iji ehki is 
ti pan itac. 

6 Ek imiehva nohranitai unyak 
ainyak an nepeg : et aktaktai inliin- 
mopok ainyak ; et lep ahilek emda 
inliinmopok ainyak. 

7 Etpu aticijaig nyak a Ihova ; 
um eti lep aiheuc vai nyak ira iji 
mesese, ka o’o ? 

8 Et mun ti naiheuc o un ka o’o? 
inyi auatiatili intas up yi asaig o 
un ira iji mesese, ka o’o? 

9 Et eti imiehva a Atua par 
aiheuc vai nyak ; et lep ti naiheuc 
o un va intavaitaup o un, ka o’o ? 
Sela. 

10 Kis ika ainyak, nohacred unyak 
Ineigki, ira iji mesese an matai Atua 
♦esjilid acen. 

11 Ekpu imiehva niji auritai o 
£hova ainyak ; ekpu idim imiehva 
nedo imiali unyum ainyak itu acen. 

12 Ekpu lep aktaktai nauritai 
a sega unyum ainyak, um taa va 
nedo unyum. 

13 Ak Atua, et upene nedo un- 
jum : et Atua esjilid a di et idivaig 
Atua uja? 

14 Na Atua ago nedo imiali aiek: 

as ehvaig nemda unyum aiek ehele 
atimi. 

15 As imiatamaig ilpu atimi un- 
yum aiek an nikmam, ilpu mapoi 
Jakob im Josef marorn. Sela. 

16 Eris ecet euc inwai, ak Atua, 
eris ecet euc inwai : eris imtitaig 
ara : is lep ehioehio intupoahau. 

17 Is ahes inwai an naupat : is 
aticiteuc inmunujca an nohatag : is 
lep ae nidjan nafaua unyum. 

18 Is eteuc inmodjan munuka un- 
yum an nohatag : is ucjucjucaij 
nobohtan um amaamai. 

19 Is eteuc nefalaig unyum an 
jop, im natga unyum irai wai alupas, 
er lep eti ecetai nugnam. 

20 As atau irai ilpu atimi unyum 
aiek b idivaig siip irai ikmai Moses 
im Eron. 

SALM 78. 

1 Ak ilpu atimi unyak, atahaijeg 
intas alep unyak ; atgeig pam in- 
tikgamia u intas an nipjineucsek. 

2 Ekpu asan tas eucse pece ain- 
yak : ekpu asan tas eti ahaijeg itu 
acen ainyak : 

3 Intis atahaijeg akaija um ato, 
erb lep asuptecnaig ehelaija a ilpu 
retpoja. 

4 Intupu eti adinaigvai ilpu ma- 
pora akaija, jam asuptecnaig ehele 
atimi an tak aopan, nimiahpas vai 
Ihova, im nemda o un, im nedo 
imiali is ago aien. 

5 Is alupai ilpu mapoi Jekob 
intas asuptecnaig o un aien, um ati 
intas alep o un ehele nupu Isreel, 
is lep asaig ehele ilpu retpoja aien, 
mika eri esege imi ilpu hal ura ara : 

6 Mika eri ato natimi an tak 
aopan, ilpu hal ura marorn eri apos 
ra ; um atidai um asuptecnaig ehele 
ilpu hal ura : 

7 Va erupu asgeig irai Atua ara, 
um imiehva niji auritai o Atua, um 
apos intas alep o un. 

8 Um eti idivaig ilpu retpora, 
eris ilpu atimi ipjin um imipalea 
ara: eris ilpu atimi eti yucre upene 
inliiumopura ara; is lep eti amen 
aktit inliinmopura ara ekele Atua. 

9 Eris apos nafana a ilpu mapoi 
Ifreim, jam aha an naopan ago 
nedoa. 

10 Eris eti apos intas asuptecnaig 
o Atua ara, eris lep esjym ara par 
imiaiji intas alep o un ; 

1 1 Um eti imiehva niji auritai o 
un, im nedo imiali o un is ehvaig 
ehele ra aien. 

12 Is ago nedo imiali aien an nu- 
hup o ilpu retpora an pece Ijipt an 
nuarin pece Soan. 

13 Is atiakoai injop aien, um imi- 
atga ra an niblan ; is ika aien yi 
aridjai injop et idivaig nedoon. 

14 Is lep atau ira ra aien an nau- 
pat an nadiat,im lep an cop alahala 
ah nepeg asega. 

15 Is auad inhehteuc aien an na- 
mas acen, is lep alumara inwai 
alupas acen aien. 

16 Is ika aien yi ahes inraiwai 
an hehteuc, um lep ika yi yah in- 
wai et idivaig nofowai. 

17 Ja eris lep ago nedo has vai 
yin ara,um auahas inliinmopoi Atua 
esjilid acen an namas acen. 

18 Eris oop Atua anliinmopura 
ara, um ugni nitai caig eris ahvig 
ara. 

19 Eris idim tas vai Atua ara: 
eris ika ara, et emda a Atua par 
ago nitai caig an namas aoen ka o’o ? 

20 Is idim auad inhehteuc aien, 
ja is ahlau ohua inwai iran, is lep 
alupas inraiwai ; Et lep emda aien 
par alupai caija nitai caig, um inki 
niji itai eclim edo irai pece incai 
ilpu atimi o un ka o’o? 

21 Ib atahaijeg a Ihova, um edem- 
da alupas, is ere incop vai ilpu mapoi 
Jekob, is lep yet pam intavaitaup 
o un irai upu Isreel ; 

22 Eris eti imiisjis ninivaijec Atua 


ara, um eti asgeig iran mika yi imi- 
atamaig ra aien. 

23 16 tas vai naupat ijinies aien, 
um asalage intapanes an noliatag, 

24 Is imiasuol inana ira ra aien 
incara, is lep alupai ra sito an noha- 
tag aien. 

25 Eris caig nitai caig o ilpu agelo 
natiini : is alupai ra nitai caig is 
ahinag aien. 

26 Is ika aien yi atoga ; is imia- 
pam nuari toga aien an nemda o un. 

27 Is lep imiasuol inman ira ra is 
idivaig inmoh an nobohtan, im in- 
man esjilid is idivaig nauanhavig 
an nohmun jop. r 

28 Is ika aien yi erop an nuarin 
amen ura, ira iji eom ura um ara- 
hed mihtag. 

29 Eris hag ara, um gaije ; is alu- 
pai ra nitai merit ura aien. 

30 Eris eti ude nitai merit ura 
ara : Ja is wat amen nitai caig an 


nipjmeucsera, 

31 Is yet pam ira ra intavaitaup 
o Atua, um auahas ilpu atimi emda 
ira ra, um auad ilpu atimi alupas o 
nupu Isreel. 

32 Ja eris lep imiisjis ara um ago 
nedo has, um eti imiisjis ninivaijec 
va nedo imiali o un. 

33 Ya nitai ineigki eris ago takitai 
ara ira iji adiat, eris lep ohacred ara 
ira iji mesese. 

34 Is wat atgei ra aien eris ahilek 
yin ara : eris ahidai ra ara um auro- 
auro um ahodai emda Atua. 

35 Eris imiehva ara mika is heh- 
teuc ura a Atua, um lep imiatamaig 
ra a Atua esjilid acen. 

36 Eris imiahpas yin ara an nip- 
jineucsera, eris lep asan tas ahcil 
ehelen ara ira amara. 

37 Is eti upene inliinmopura ara 
vai yin, eris lep eti apol aktit an tas 
o un ara. 

38 Ja is esjilid acen naiheuc o un, 
is eti imiehva nedo has ura aien, 
um eti auahas ra : is ecaliinag ata- 

panes intavaitaup o un aien, um eti 
edemda alupas. 

39 Is aktaktai aien mika eris tup 
atimi aclie ara ; nimtinjop et yet 
pan, um lep ti. 

40 Eris ecahinag imiipalea yin ara 
an namas acen, um auahas inliin- 
mopon an tup auun ! 

41 Eris idim adumoij ara um oop 
Atua, eris lep auahas inliinmopoi 
Atua upene o nupu Isreel ara. 

42 Eris eti imiehva nikraan ara, 
im lep nadiat yehki is imiatamaig 
ra aien vai nohacred ura. 

43 Is ago niji itai osjaaicnaig aien 
an pece Ijipt, im nedo imiali an 
nuarin pece Soan : 

44 Is ika aien yi ja niji ofowai 
ura ; im inwai ura va eri jim umni 
ara. 

45 Is ikni niji ubutpot lag ehelera 
aien eris aces ra ; im lep rane eris 
auahas ra. 

46 Is alupai nimyiv nohoaitai ura 
aien, im lep inheled nauritai ura. 

47 Is auahas vaine ura aien irai 
hion ipjin, im nauicai saikamor ura 
an nara. 

48 Is lep ikni kurimatau ura aien 
u hion ipjin, im siip ura ui nauainapit. 

49 Is abraig pan eheie ra ilpu 
agelo has aien, um atladoi ira ra 
intavaitaup, im nedemda, im nehniv, 
Im nohacred alupas o un. 

50 Is ago nefalaig va intavaitaup 
o un ; is eti imiatamaig ra aien va 
inmas, ja is ikni ra aien u inmas. 

51 Is auad inmetto asega aien an 
pece Ijipt ; ilpu atimi emda marom 
irai li eom atga o Ham. 

52 Is iknipagki ilpu atimi o un 
aien is idivaig siip, um atau ira ra 
an namas acen is idivaig niji itai 
eclim edo irai pece auata upene. 

53 Is atau ira ra upene aien, eris 
eti imtitaig ara : ja is taluopni ilpu 
atimi tak atimi ira ra injop. 

54 Is imiapan ra aien an nuarin 

itaup o un, is atoraliak aien an 
matan. 

55 Is ahlo ilpu atimi aupat aien 
an nuhnp ura, um ahaig sjipe inpece 
ira ra, um ika eri amen a ilpu mapoi 
Isreel irai li eom atga ura. 

56 Ja eris oop Atua esjilid acen 
ara rm auahas inliinmopon, um eti 
apos intas asuptecnaig o un : 

57 Jam adumoij, um ago nedo 
efaifa et idivaig ilpu retpora : eris 
ahidai ra ara et idivaig inceeu 
nafana ahcil. 

58 Eris imiapam intavaitaup o 
un ira ra ara va niji uarin ijinies ura. 
im nedemda o un va natamasimai 
ura. 

59 Is wat atahaijeg a Atua, is eh- 
niv aien um amcel vai nupu Isreel. 

60 Is lep ude natabernakel Sailo 
aien, neom atga yehki is ati eheie 
atimi aien. 

61 Is aticijaig nemda o un aien 
mika eri leucse pan ra, im natimi 
alupas o un an nikmai ilpu atimi 
tak atimi ira ra. 

62 Is aticijaig ilpu atimi o un 
aien an nedoa, is lep edemda aien 
vai ilpu atimi is ehtai ra imi yin 
aien. 

63 Is auahas ilpu takuras ura 
incop : eris lep eti asa natmehgan 
ura a ilpu atahaig. 

64 Eris emesmas a ilpu atimi 
ahlap ura va nauitoga ; eris lep eti 
imitaig ra a ilpu ehgara. 

65 Is aiji lahlah a Ihova et idivaig 
tah an numjeg o un, ura lep idivaig 
tah natimi emda et ahlaig ijinies 
aien va wain a. 

66 Um auad ilpu atimi tak atimi 
iran an cehera : is alupai ra nitai 
ehcamai vaig aien ira iji adiat. 

67 Is esjum aien vai natabernekel 
o Josef, um eti merit vai ilpu mapoi, 
Ifreim : 

68 Ja is ehtai ilpu mapoi Juta 
aien, nedoon Saion yehki is aiyu 
inliinmopon aien vaig. 

69 Is ago nuarin itaup o un aien 
is idivaig neom esjilid, um lep 
idivaig, nobohtan is ati aktit aien 
ira iji mesese. 

70 Is lep ehtai Tevit naheca o un 
aien, um atipagki yin an nuarin 
amen o siip : 

71 Is aminjinaig siip aien eris 
opouc ara, ja is atipagki yin aien 
par alaai ilpu mapoi Jekob, im lep 
nupu Isreel o un. 

72 Is idim alaa ra aien anliinmo- 
pon inivaijec : um atau ira ra an 
nikman arapakau. 

SALM 70. 

1 Ak Atna eris ham a ilpu ati- 
mi aupat an nuarin unyum; eris 
auahas neom ahlap itaup unyum 
ara; eris ulipoditai Jerusalem ara. 

2 Kris ikni nohui ilpu aheca 
unyum ara eris emesmas ara incai 
inman an nohatag, im nohui ilpu 
atimi upene unyum incai niji itai 
eclim edo irai pece. 

3 Eris atgei ra ara is idivaig in- 
wai in ja ira ra Jerusalem um arahed 
mihtag ; is eti etouc tali par atelmoi 
ra. 

4 Era asan (as auyat vai cama a 
ilpu atimi eblaam nem unyima, era 
lep aracel um imufak ahcil cama 
a ilpu atimi arahed irama. 

5 Ak Ihova, napu edemda vai 
cama aiek um yet pan an nahopan ? 
inyi ira iji mesese, ka o’o? ctpu ere 
intavaitaup unyum et idivaig incop, 
ka o’o ? 

6 Namu atladoi intavaitaup un- 
yum aiek irai ilpu atimi aupat era 
eti ato euc ara, im lep irai uup irai 
elcau iji eigki eris eti ahlaig vai 
euc ara. „ 

7 Eris caig ilpu mapoi Jekob 
ara, um auahas nuarin amen o un. 

8 Namu jim imiehva nedo has 
unyima itu acen aiek : etmu eh let 

ira ma naiheuc esjilid unyum ; ecra 
idim auatialidi aijama. 

9 Ak Atua, imiatamaig cama, 
namu atau imi cama aiek va nidam 
esjilid: um imiatamumoh cama, um 
adahpoi nedo has unyima va nidam. 

10 Era auri ilpu atimi aupat par 
ika, Atua ura yuc eda? erumu ato 
yin a ilpu atimi aupat an nuhup 
unyima an neruvaig inja irai ilpu 
aheca unyum eris atgei ra. 

1 1 Etmu aridjai an nuhup unyum 
intaig o ilpu atimi eris arora ra ; 
aminjinaig ra sji eigki aiek eris 
asaig inmas ura an nemda esjilid 
unyum ; 

12 Namu eceseven aru aiek irai 
ilpu atimi eblaam nem unyima va 
intas has ura eris asaig vai euc ara, 
ak Ihova. 

13 Ecrupu lep ago naaurineig vai 
euc aijama ilpu atimi unyum, im 
siip unyum na alaama aiek ira iji 
mesese : ecrupu asan tas imiahpas 
euc aijama ira iji mesese. 

SALM 80. 

1 Namu atahaijeg aiek, ak Atua 
aminjinaig nupu Isreel, um atau irai 
ilpu mapoi Josef et idivaig siip ; 
namu emehmina aiek, na amen aiek 
juju an niblai jerubim. 

2 Namu ahugni nemda unyum 
aiek an nuhup o Ifreim im Benja- 
min im Manasi, um apam um imi- 
atamaig cama. 

3 Ak Atua, namu imiadumoij 
cama aiek, etmu lep emehmina 
nesganimtam aiek: va uhpu imiata- 
maig cama. 

4 Ak Ihova Atua o ilpu agelo, 
napu edemda aiek va nalaigaheni o 
ilpu atimi unyum ura yet pan an 
nahopan. 

5 Na alaara nitai caig aiek an 
nidi imtara incara ; na lep alumara 
alupas aiek nidi imtara. 

6 Na ikni cama aiek mika eri 
ehtauo vai cama a ilpu atimi eblaam 
nem unyima : era lep imiafak ahcil 
a ilpu atimi edemda vai cama. 

7 Ak Atua o ilpu agelo, namu 
imiadumoij cama aiek, etmu lep 
emehmina nesganimtam aiek ; va 
ulipu imiatamaig cama. 

8 As atipagki vaine an pece Ijipt 
aiek : as ahlo ilpu atimi aupat aiek, 
um ahonig. 

9 As auorohos o un aiek, is eteuc 
nicvan upene, is lep ohua inpece 
vaig. 

10 Is taluopni niji edoon naiyu 
iran, is lep idivaig nauiucai sitar o 
Atua inran. 

11 Is atgeig sjipe inran um yet 
pan an jop, im lep an nofowai. 

12 As auri aiek par auahas ni ra- 
iled o un, mika eri aldei nohoan ara 
ascga era ahtaregde ara. 

13 Et atgairan picadalegan nese 
et lep caig niji itai eclim cdo irai pece 
aleg. 

14 Ak Atua o ilpu agelo, ecra 
ugni euc aijama mika an adumoij 
aiek; namu ias se pam an nohatag 
aiek, um almoi, um ateghe vaine 
ineigki ; 

15 Im nikaro vaine as aboaig 
aiek an matam, im inran as ago 
ipjin aiek. 

16 Eris acalde um atnamud an 
cop, era emesmas ara va nedo ated 
ra unyum an nuhup unyum. 

17 Etmu amen inmatam ijinies 
an natimi an matam, inhal o natimi 
as ago emda yin aiek imi euc. 

18 Ecrupu eti ude euc aijama: 
namu imiatamumoh cama aiek, 
ecrupu lep ahlaig vai nidam aijama. 

19 Ak Atua o ilpu agelo, namu 
imiadumoij cama aiek, etmu upene 
nesganimtam aiek va cama; va 
uhpu imiatamaig cama. 


SALM 81. 

1 Akumu acesaces noh ran itai 
ijinies vai Atua nemda uja aijaua : 
etmu lep cediag nohr&mia vai Atua 
o Jekob. 

2 Leh nohranitai, um aticei tim- 
brel, harp upene, im lep salteri. 

3 Ahlai intaho an nup yi ehet, 
an naopan yebki eris aniv, an nadiat 
asjapicnaig uja. 

4 Nedo o nupu Isreel ineigki, 
im intas alep o Atua o ilpu mapoi 
Jekob. 

5 Is ati nedo ineigki aien ehele 
ilpu mapoi Josef is wat atga aien 
an pece Ijipt: kis atahaijeg intas 
eahki ainyak kis eti ato ainyak. 

6 Kis atipagki nitai ahelwei 
ainyak an nuhlira; is lep aticijaig 
nabnrabura nikmara. 

7 As ahlaig aiek an nohacred 
unyum kis lep imiatamaig euc 
ainyak; kis adai intas unyum ainyak 
irai uarin adinaig is munuka iran : 
kis ahilek inliinmopomia ainyak ui 
wai Meriba. Sela. 

8 Akumu atahaijeg aijaua, ak 
ilpu atimi unyak, ekpu lep tas ehele- 
mia ainyak ; ak nupu Isreel, akumu 
atahaijeg intas unyak aijaua ; 

9 Etmu jitn amen ehelemia tali 
atua et eche ; um jim ago nalaig- 
aheni vaig tab atua et eche. 

10 Ek Ihova ainyak Atua unyum, 
kis iknipagki caua ainyak an pece 
Ijipt : asalege alupas nipjineucsem, 
ekpu nla&m alupas ainyak. 

1 1 Ja eris eti atahaijeg nohrak a 
ilpu atimi unyak ; eris lep esjum 
vai nyak a nupu Isreel. 

12 Va nitai ineigki kis atieijai ra 
ainyak mika eri ago nitai merit o 
inliinmopura ara : eris lep ago nedo 
ineig ara eris ispara aktaktai ara. 

13 El eris atahaijeg intas unyak 
a ilpu atimi unyak, el eris lep aheed 
nefalaig unyak a nupu Isreel ! 

14 El kis auroauro ainyak um 
imiasuol ilpu atimi tak atirai ira ra, 
um arahpan va nikmak ira ilpu 
atimi edemda v»i ra : 

15 El eris upoupo ira ra a ilpu 
atimi amcel vai Ihova ; el era lep 
amen upene ara ira iji mesese. 

16 El is alaa ra sito esjilid aceu 
aien : el ek lep alupai euc hune an 
hehteuc ainyak. 

SALM 82. 

1 Et amen a Atua an nasjapic- 
naig o ilpu atimi o Atua, ct tas alep 
aien ehele ilpu atua. 

2 Akupu tas alep has aijaua um 
yet pan an nahopan, um aiheuc vai 
ilpu atimi auatatimi ? Sela. 

3 Ago nedo upene vai ilpu atimi 
auatialidi im ilpu umnij : um ago 
nedo atoh vai ilpu atimi ohacred 
im ilpu ihki atimi. 

4 Imiatamaig ilpu atimi auati- 
alidi im ilpu ihki atimi : um iknipag- 
ki ra an nikmai ilpu atimi auatatimi. 

5 Era eti ato itui ara, um eti 
aktaktai ; era atga an naupat ara : 
et amaamai intinai nobohtan asega. 

6 Kis ika ainyak, Eka ilpu atua 
aijaua ; eka lep ilpu hal o Atua 
esjilid acen aijaua asega. 

7 Ja akupu emesmas aijaua et 
idivaig natirai, um asuol et idivaig 
tab irai ilpu atimarid. 

8 Ak Atua, namu atidai aiek, 
um tas alep vai atimi an nobohtan : 
napu idim ohuun niji pece asega 
aiek. 

SALM 83. 

1 Ak Atua, namu jim ucsup 
aiek: urn jim ucsumrig, um jim tup 
amen,,ak Atua. 

2 Era idim ehtauo a ilpu atimi 
tak atimi iram : et lep ijinies nidjini 
natimi iji eigki era amcel vai euc 
ara. 

3 Eris aktaktai nedo efaifa ara 
vai ilpu atimi unyum, um tastas 
jipe vai ilpu atimi adinaig unyum. 

4 Eris ika ara, Apam, um auahas 
ra, va eri jim amen an pece ara ; 
va uhpu eti lep imiehva nidai nupu 
Isreel. 

5 Eris ehras tastas jipe ara ; et 
tup ethi ache iniiinmopura ara vai 
euc: 

6 Natimi amen irai li eom atga 
Itom, im ilpu mapoi Ismael ; nupu 
Moab, im ilpu mapoi Hecar ; 

7 Nupu <Jebal,im nupu Ammon, 
im nupu Amalek ; nupu Filistia im 
lep nupu Tairus ; 

8 Eris lep apol ira ra a nupu 
Assur : eris atau imi ilpu mapoi Lot 
ara. Sela. 

0 Namu ago ira ra aiek et idivaig 
ira upu Mitian ; im lep irai Sisera, 
im lep irai Jebin an ran wui Kison: 

10 Eris auahas ra Entor : eris 
idivaig nohok ara an nobohtan. 

11 Erumu lep idivaig Oreb im lep 
Siib a ilpu atimi alupas ura: um 
lep idivaig Siba im Salmuna ilpu 
atimarid ura : 

12 Eris ika ara, Intumu atoraliak 
niji eom o Atua akaija um ohuun. 

13 Ak Atua, erumu idivaig nitai 
arahed ara ; um lep idivaig narasi 
itai an nuhup o nimtiujop. 

14 Et idivaig et atnamud inicai 
incop, um lep cas niji edoon nala- 
ume u incop ; 

15 Et um ucco, namu ahau ra aiek 
an nehio unyum, erumu lep imtitaig 
ara va naup yi atmas unyum. 

16 Erumu ehcamai alupas ara ; 
va erupu ahilek nidam ara, ak Ihova. 

17 Erumu ehcamai ara um oha- 
cred ira iji mesese ; erumu idim 
ehcamai ara um emesmas : 

18 Va uhpu ato, mika an esjilid 
acen aiek va nidam Ihova an no- 
bohtan asega. 

SALM 84. 

1 Ak Ihova o ilpu agelo, et upene 
acen nuarin amen unyum ! 

2 Et merit vai nikaro o Ihova 
inliinmopok ainyak, et idim mas 
vaig : et ahlaig vai Atua umoh in- 
liinmopok ainyak im lep nohuk. 

3 Is ecetai neom imi yin nalopa, 
is lcp ago nasieom imi yin nalioop- 
cop mika yi ahad iran, nat.au unyum 
marom, ak Ihova o ilpu agelo, 
Natimarid unyak, im Atua uuyak. 

4 Era mun ahes moij ara sji eigki 
era amen anli neom unyum ara : 
erupu imiahpa8 e .ic ara. Sela. 

5 Era mun ahes moij ara et 
amen ehelera nemda unyum: era 
lep merit vai nefalaig unyum ara. 

6 Era atga ara an nihkanse 
Beka, um ago nehpanwai iran : et 
lep ahga netpen va incopda. 

7 Era atga ara et lep esjilid 
nemda ura, era ehcohos Saion ara 
an nuhup o Atua. 

8 Ak Atua o ilpu agelo, namu 
atahaijeg intas alaigaheni unyak 
aiek ; ak Atua o Jekob, namu ak- 
taktai nyak aiek. Sela. 

9 Ak Atua imiatamaig cama, 
namu almoi aiek um aktaktai yin 
as ati yin aiek. 

10 Et esjilid nadiat et ethi anli 
nikaro unyum ira adiat et ahinag. 
Ek merit alupas ainyak naiji vaig 
an neucse neom o Atua unyak, jam 
eti merit naraen va ; g anli neom o 
ilpu atimi auatatimi. 

11 Et agesega a Ihova Atua uja 
im nitai aibuthan ; et ahes ehele 
Ihova naiheuc vai atimi im natimi 
alupas ura : inyi ti imiaij tah nitai 
upene vai ra sji eigki a»en era ago 
nedo atoh ara. 

1 2 Ak Ihova o ilpu agelo, et mun 
ahes moij a natimi ineig et asgeig 
iram aien. 


SALM 85. 

1 Ak Ihova, is upene inliinmo- 
pom aiek vai nup iran pece unyum : 
as lep imiadumoij pam ilpu mapoi 
Jekob aiek eris leucse pan ra. 

2 As iknipagki nedo has o ilpu 
atimi unyum aiek, as adohpoi nedo 
has ura aiek. Sela. 

3 As iknipagki nedemda asega 
unyum aiek : et lep ti intavaitaup 
esjilid unyum. 

4 Ak Atua imiatamaig cama, 
namu imiadumoij cama aiek, etmu 
lep ti nedemda unyum vai cama. 

5 Napu edemda vai cama aiek 
ira iji raesese ka o’o ? etpu lep yet 
pan nedemda unyum ira atimi ira 
iji mesese ka o’o ? 

6 Namu lep imiatamumoh cama 
aiek, va erupu imiacitak euc a ilpu 
atimi unyum. 

7 Ak Ihova, ehvaig ehelema 
naiheuc unyum, um imiatamaig 
cama. 

8 Ekpu atahaijeg ainyak intas 
ineig etpu asaig a Ihova Atua 
unyima : etpu asan tas eigpa aien 
ehele ilpu atimi o un aien, im lep 
ehele ilpu atimi upene o un:ja 
erumu jim adumoij pan u nedo 
ahnag ara. 

9 Et idim ubutpotet nitai imiata- 
maig o un ehele ra sji eigki era 
imtitai yin ara ; va etpu amen inlah 
o un an pece. 

10 Eh mun ehtet sjipe naiheuc im 
intas inivaijec o un, ehmun aijumni 
sjipe nedo atoh im neigpa o un. 

11 Etpu ahes nedo inivaijec an 
nobohtan : etpu lep amen nedo atoh 
an nohatag um ias separa. 

12 Etpu alupai caija niji itai 
upene a Ihova, etpu lep ededel 
upene itai an nobohtan. 

13 Etpu atga um ulmp iran nedo 
atoh ; um asjaaicnaig an nefalaig o 
un imi caija. 

SALM 86. 

1 Ak Ihova, namu atgeig pam 
intikgam aiek um atabaijeig intas 
unyak; ek auatialidi ainyak um 
ihkin natimi. 

2 Namu aminjinaig nyak aiek, 
ek upene ainyak : Ak Atua uny&k 
namu imiatamaig nahecA unyum 
aiek, et asgeig iram aien. 

3 Air Ihova, namu aiheuc vai 
nyak aiek ; ek ahlaig vai euc ainyak 
ira iji adiat. 

4 Namu ati nimiacit&k anliin- 
mopoi naheca unyum aiek : et aktak- 
tai euc inliinmopok ainyak, ak 
Ihova. 

5 Ak Ihova, na upene aiek, um 
eti fi aru nedo has ; et lep esjilid 
naiheuc unyum vai ra asega era 
ahlaig vai euc ara. 

6 Ak Ihova, namu atahaijeg in- 
tas alaigaheni unyak aiek ; im intas 
ugni unyak. 

7 Ekpu ahlaig vai enc ainyak an 
naopan ohacred unyak ; napu lep 
adai intas unyak aiek. 

8 Ak Ihova, et eti eteue tah et 
idivai euc irni ilpu atua ; et lep 
eti idivaig niji auritai unyum tah 
nauritai. 

9 Ak Ihova, erupu ahtag pam a 
nupu irai iji pece as ago ra aiek um 
atpuse an nukup unyum ; um imiah- 
pas nidatn. 

10 Na esjilid aiek, um ago niji 
auritai imiali : na Atua aiek ache. 

11 Ak Ihova, namu esege imtak 
nedo unyum aiek ; ekpu atga an 
tas inivaijec unyum ainyak : ekmu 
imtitaig nidam ainyak anliinraopok 
ethi ache. 

12 Ekpu ago naaurineig vai euc 
ainyak, ak Ihova Atua unyak an- 
liinmopok asega ; ekpu lep imiah- 
pas nidam ainyak ira iji mesese. 

13 Et esjilid naiheuc unyum vai 


86, 87. 

nyak : as imiatamaig nyak aiek va 
nuarin has ubou acen. 

14 Ak Atua, eris atidai vai 
nyak a ilpu atimi ijinies, eris lep 
ehras aliilek nyak a ilpu atimi 
auatatimi mika eri atgei nyak ; era 
eti aktaktai euc ara. 

15 Ak Ihova, na Atua aiheuc vai 
atimi aiek um tak eris ira ra : um 
eti auatiemda nedo unyum: et 
esjilid naiheuc unyum im nedo ini- 
vaijec unyum. 

16 Namu ahidaig pam euc ehelek 
aiek, um aiheuc vai nyak ; namu 
alupai naheca unyum nemda un- 
yum aiek, um imiatamaig inhal o 
naheca atahaig unyum. 

17 Namu ehvaig ehelek aiek, tah 
nitai asjaaicnaig upene mika eri 
almoi a ilpu atimi amcel vai nyak 
um ehcamai : ak Ihova, as atau imi 
nyak aiek, um ago emda nyak. 

SALM 87. 

1 Et eteue intinai Saion irai Ida 
edoon itaup. 

2 Et esjilid naiyu o inliinmopoi 
Ihova vai neucse nathatahau Saion 
irai naiyu u inliinmopon vai iji 
eom asega o ilpu mapoi Jekob. 

3 Er asan tas upene vai euc, ak 
nuarin pece o Atua. Sela. 

4 Ekpu aniv Rehab ainyak in 
Babulon ehele ra era ato nyak ara : 
almoi Filistia, im Tairus, im lep 
Idiopia ; eris apos natimi ineigki 
eahki. 

5 Uhpu tas vai Saion um ika. 
eris apos niji atimi iran : etpu lep 
ati aktit Saion a Atua esjilid acen. 

6 Etpu esvi a Ihova etuit aged 
atimi aien mika eris apos natimi 
ineigki eahki. Sela. 

7 Erupu lep amen eahki a ilpu 
atimi acesaces nohrai itai im ilpu 
atimi imiacitak ; et amen iran in- 
wai ahlau ohua jai asega unyak. 

SALM 88. 

1 Ak Ihova Atua imiatamaig 
nyak, kis ahlaig ainyak an nuhup 
unyum ira adiat im nepeg. 

2 Etmu yet pan ehelum nalaig- 
aheni unyak : atgeig para intikgara 
u nahlaig unyak. 

3 Et ohacred alupas inliinmopok 
ainyak : ek ubutpotet u inmas unyak 
ainyak. 

4 Er esvi nyak et tup ethi pan 
ehele ra era asuol anli nehpanitai 
ara : ek idivaig tah natimi ainyak 
et ti nerada o un : 

5 Um tup amen ehele ilpu atimi 
emeamas, um idivaig ilpu atimi as- 
jeuc irai li ehpai itai, an eti lep 
imiehva ra aiek : as lep aualias ra 
aiek an nikmam. 

6 As ati nyak aiek anli nehpan- 
itai ubo acen, an naupat, an namil- 
ivai ubo. 

7 Et amen alupas intavaitaup 
unyum irak, ek lep ohacred ainyak 
va nepeau asega unyum. Sela. 

8 As ikni ilpu etoak itac acen 
vai nyak aiek : as ati nyak aiek 
mika eri aracel vai nyak ara : er 
idim atapanes nyak, et lep ehka 
vai nyak par alau ijo. 

9 Et aupat neganimtak ainyak 
va nohacred unyak : ak Ihova kis 
ahlaig vai euc ainyak ira iji adiat, 
kis adaig jai pan nikmak ainyak 
ehelum. 

10 Napu ago nedo imiali aiek vai 
ilpu atimi emesmas ka o’o ? erupu 
nusjai a ilpu atimi emesmas um 
imiahpas euc, ka o’o ? 

11 Uhpu asuptecnaig nedo aihcuc 
unyum an nehpan itai, ka o’o ? im 
nedo aiheuc unyum an pece er eti 
imiehva itai iran. 

1 2 Uhpu ecetai nedo imiali unyum 
an naupat, ka o’o ? im nedo aiheuc 
unyum an pece er eti imiehva itai 
iran. 

13 Ak Ihova, kis ahlaig vai euc 
ainyak ; etpu lep aridjai nalaigabeni 
unyak an nuhup unyum an nuhialeg. 

14 Ak Ihova, na auri aiek par 
amcel vai nyak ? na auri aiek par 
adiuaig nesganimtam vai nyak ? 

15 Ek ohacred ainyak, kis lep 
ubutpotet u inmas unyak ainyak an 
takuras unyak um imihum pam an 
naopan ineig: ek leucse nohacred 
esjilid ainyak um erek inman irak 
vai g. 

16 Et mun yet pam irak intavai- 
taup esjilid unyum ; et mun lep 
auahas nyak nedo imiali unyum. 

17 Is arahed nyak is idivaig inwai 
an nadiat asega; is lep taluopni pam 
nyak. 

18 As ikni ilpu atimi aiheuc vai 
nyak im ilpu etoak itac acen vai 
nyak, im ilpu atimi imjijeuc vai 
nyak an naupat. 

SALM 89. 

1 Ekpu acesaces nohranitai ain- 
yak va naiheuc o Ihova ira iji 
mesese ekpu lep asuptecnaig nedo 
inivaijec unyum ainyak an nipjin- 
eucsek ehele atimi an tak aopan. 

2 Kis ika ainyak, Etpu amen 
naiheuc unyum ira iji mesese : napu 
ati aktit nedo inivaijec unyum an 
nohatag. 

3 Kis asan tas up yi asaig unyak 
ainyak ehelen kis ehtai yin ainyak, 
kis lep asan tas aktit unyak ainyak 
ehele Tevit naheca unyak. 

4 Ekpu ikni aktit ilpu mapom 
ainyak ira iji mesese, um uctai do- 
rona unyum ira iji mesese. Sela. 

5 Ak Ihova, uhpu imiahpas nedo 
imiali unyum an nohatag; ira nedo 
inivaijec unyum an nasjapicnaig o 
ilpu atimi upene. 

6 Et eti idivaig Ihova tah an 
nohatag ; et lep eti idivaig Ihova 
tah ira ilpu atimi emda. 

7 Et upene mika eri imtitaig 

alupas Atua an nasjapicnaig o ilpu 
atimi upene ; et lep upene mika eri 
ago nedo ecen vai yin ara asega 
ehelen. 

8 Ak Ihova Atua o ilpu agelo, 
et idivaig euc a di? na emda aiek, 
ak Ihova, et arahed irara nedo ini- 
vaijec unyum. 

9 Na tas alep aiek va nijinies u 
injop ; etuit elege nepeau iran, na 
ika aiek yi esjaigso. 

10 As ahtagre Rehab aiek is idi- 
vaig tah eris atgei yin : as imiterim- 
terim ilpu atimi tak atimi iram aiek 
an nikman emda. 

1 1 Et unyum nohatag, et lep un- 
yum nohohtan: as lep ati aktit 
nobohtan aiek im niji itai asega iran. 

1 2 As ago nord im saud aiek : 
uhpu imiacitak nidam Tebor im 
Herman. 

13 Et emdanikmam : et idim em- 
da nikmam, et lep esjilid inmatam. 

14 Et eteuc dorona unyum an 
nedo atoh im nedo upene : etpu lep 
amen nedo aiheuc in nedo inivaijec 
an nuhup unyum. 

15 Era mun ahes moij natimi iji 
eigki era ato intas upene ara : ak 
Ihova, erupu atga ara an lah on nes- 
ganimtam. 

16 Erupu imiacitak ara va nidam 
an nadiat asega: erupu lep aridjai 
ara va nedo atoh unyum. 

17 Uhpu imiahpas euc va nemda 
asega ura : uhpu lep imiaridjai nem- 
da unyima va naiheuc unyum. 

18 Et itai atapanes cama a Ihova; 
et lep atimarid unyima a Atua 
upene o nupu Isreel. 

19 As tas aiek ehele natimi upene 
unyum an numjeg ahnag o un, um 
ika, kis ati tah ainyak et emda aien 
par atau imi atimi ; kis ehtai tah et 
ethi ehele atimi ainyak um imi- 
aridjai yin. 

20 Kis ecet Tevit ainyak naheca 
unyak ; kis aspi yin ainyak an 
naraki itaup unyak : 


21 Etpu amen aktit ehelen nik- 
mak ainyak : etpu lep emda aien va 
nikmak. 

22 Inyi ti imiedohalav yin a na- 
timi tak atimi iran ; inyi ti lep 
auahas yin a natimi auatatimi. 

23 Ekpu auad ilpu atimi tak atimi 
iran ainyak an nuhup o un, um 
auahas ra era amcel vai yin ara. 

24 Ja ekpu ago nedo inivaijec im 
nedo aiheuc vai yin ainyak : uhpu 
lep imiaridjai nemda o un va nidak. 

25 Ekpu lep ati nikman an jop 
ainyak, im lep iumatan ira ofowai. 

26 Etpu ahlaig vai nyak aien um 
ika, Na etmak aiek, Atua unyak, im 
inhehtec par imiatamaig nyak. 

27 Ekpu ati yin ainyak mika yi 
metto aien um esjilid ira ilpu ati- 
marid an nobohtan. 

28 Ekpu aiheuc vai yin ainyak 
ira iji mesese, etpu lep amen aktit 
ehelen intas up yi asaig unyak. 

29 Erupu amen a ilpu mapon ira 
iji mesese, im lep dorona o un et 
idivaig namen o nohatag. 

30 El era ude intas alep unyak a 
ilpu hal o un, um eti atga an nedo 
atoh unyak ; 

31 El era auahas intas alep unyak 
ara, um eti apos intas unyak ; 

32 Ekpu ated ra ainyak va nedo 
imipalea ura, um arodei ra va nedo 
has ura. 

33 Ja inki ti atipagki naiheuc 
unyak ehelen ainyak, inyi ti lep 
ahcil nedo inivaijec uuyum. 

34 Inki ti auahas intas up yi 
asaig unyak ainyak, inyi ti lep eche 
intas is ahes an nipjineucsek. 

35 Kis ecethi asan tas aktit un- 
yak ainyak an nedo upene unyak, 
mika inki ti ahcil ehele Tevit ain- 
yak. 

36 Erupu amen a ilpu mapon ira 
iji mesese, im lep dorona o un et 
idivaig nagesega an nuhup unyak. 

37 Etpu amen aktit et idivaig 
inmokouc ira iji mesese, um lep 

idivaig itai asuptecnaig inivaijec an 
nohatag. Sela. 

38 Ja as ude nyak aiek um amcel 
vai nyak, na edemda aiek vai yin 
as aspi yin aiek. 

39 As eti ehgeijid intas up yi 
asaig unyum aiek ehele naheca un- 
yum ; as auahas korona o uu an 
nobohtan. 

40 As auahas nirahed asega o un 
aiek; as lep echedeliekse niji eora 
ipjin asega o un aiek. 

41 Era atoraliak niji itai o un ara 
asega era atga an nefalaig ara : era 
lep imiafak ahcil yin a ilpu atimi 
eblaam nem o un. 

42 As imiaridjai inmatai ilpu ati- 
mi tak atimi irau aiek : as ikni ilpu 
atimi edemda vai yin aiek mika eri 
imiacitak ara. 

43 As lep ahidaig nidjan nauitoga 
o un aiek : is eti aiji aktit aien an 
nedoa. 

44 As atipagki natimi alupas o un 
aiek, uni ethaigsc dorona o un an 
nobohtan. 

45 As ika aiek yi ipjidipjid intak- 
uras o un, is taluopni pam yin 
nehcamai o un. Sela. 

46 Ak Ihova, napu adinai euc aiek 
um yet pan an nahopan ? etpu ere 
intavaitaup unyum et idivaig incop, 
ka o’o ? 

47 Namu aktaktai aiek mika et 
ipjidipjid uumoh unyak : et takitai 
nagovaig natimi asega unyum. 

48 Natimi ineig yeuc eda etpu 
umoh aien um eti ato inmas, etpu 
imiataraaig yiu aien va nehpanitai, 
ka o’o ? Sela. 

49 Ak Ihova, naiheuc unyum itu 
acen eda as up yi asaig ehele Tevit 
aiek an nedo inivaijec unyum. 

50 Ak Ihova, namu aktaktai aiek 
intas has vai ilpu aheca unyum ; ek 
apos auliinmopok ainyak intas has 
o natimi et ahinag : 

51 Eris atuh nyak iran a ilpu 

atimi tak atimi iram, ak Ihova ; eris 
lep apitac Mes&ia unyum ara um 
atuh yin iran. 

52 Naaurineig vai Ihova ira iji 
mesese. Amen, im Amen. 

SALM 90. 

1 Ak Ihova, as uarin amen un- 
yiraa aiek ira iji mesese asega. 

2 An naopan yehki is pam eti 
eteuc niji edoon, um eti eteuc no- 
bohtan im inpece, as Atua aiek ira 
tji mesese um yet pan ira iji mesese. 

3 Na lep imiiulumoij pan natimi 
u nobohtan ; um ika, akumu adu- 
moij pan o un aijaua, ak ilpu hal o 
atimi. 

4 Et idivaig ianiv is ti pan it&c 
inmesese et dausant et ethi an nuhup 
unyum, um lep idivaig nuarin nepeg 
et ethi er aiji iran. 

5 Na ahro ra aiek et idivaig an 
wai alupas ; era urnjeg ara ; era 
idivaig nefelelicai et ededel an nuh- 
ialeg ara. 

G Et umoh um ededel an nuhia- 
leg; ja er elde an jupura et lep 
imlai. 

7 Ecra emesmas ehni aijama va 
nedemda unyum, ecra lep ohacred 
aijama va intavaitaup unyum. 

8 As ikni nedo has unyima aiek 
an nuhup unyum. im nedo has 
adinaig unyima an lah an nesg&n- 
imtarn. 

9 Et idim ti pan itac niji adiat 
asega irama an tavaitaup unyum : 
et lep ti pan itac niji mesese irama 
et idivaig tup intas. 

10 Et yet pan irai mesese et 
sevente niji adiat ira ma ; ja el et yet 
pan irai mesese et eete va nemda o 
atimi, et idim ohacred im intakitai 
nemda ura ; et auroauro um ti, ecra 
lep ae pan aijama. 

11 Et ato nemda u intavaitaup 
unyum a di? et idivaig er imitai 
euc et um ucco nedemda unyum. 


SALM, 

12 Esege imi cama par esvi niji 
adiat irama, va crupu leh narapakau 
aijama anliinmopoma. 

Id Ak Ihova, namu adumoij pam 
aiek, um yet pan nahopan? etmulep 
eche inliiumopom aiek vai ilpu aheca 
unyum. 

14 Ecrumu auroauro aijama um 
gaije va naiheuc unyum ; va crupu 
imiacitak aijama um cediaig ira iji 
adiat. 

15 Ecrumu imiacitak aijama um 
idivaig nndiat iji ehki as ati noha- 
cred irama aiek, im niji mesese 
ecris ato itai has iran aijama. 

16 Ehvaig nauritai unyum aiek 
ehele ilpu aheca unyum, im natimi 
alupas unyum ehele ilpu hal ura. 

17 Etmu amen irama fiaiheuc o 
Ihova Atua unyima; namu lep ago 
aktit nauritai ira ikmama; maiya, 
namu ago aktit nauritai ira ikmama 
aiek. 

SALM 91. 

1 Aien et eteuc aien an nuarin 
adinaig o Atua esjilid acen, etpu 
amen aien ithan naiyu o un et emda 
aien. 

2 Ekpu ika vai Ihova ainyak, 
et uarin adinaig unyak aien, im neom 
ipjin unyak : Atua unyak ; ekpu 
asgeig ir an ainyak. 

8 Etpu idim imiatamaig euc aien 
va nopoig o natimi ahilek man, im 
lep nemehe has. 

4 Etpu aibuthan euc aien an 
nalau iran, napu amen upene aiek 
ithan nehpan : inyi itai atapen im 
nitai ahid unyum intas inivaijec o 
un. 

5 Napu eti imtitaig aiek nitai er 
imtitaig vaig an nepeg ; im lep 
nidjan nafana et ae an nadiat ; . 

6 Im lep nemehe et atga an nau- 
pat ; im lep inmaa et auahas atimi 
an nadiat adiat. 


91, 92. 

7 Erupu eropse natimi inyi ahi- 
nag an nahaijum, im lep natimi inyi 
ahinng acen an matam. 

8 Napu almoi an nesganimtam 
aiek um ato nimtan imi ilpu atimi 
auatatimi. 

9 Na idim uarin adinaig unyak 
aiek, ak Ihova ; as lep ika aiek, et 
uarin amen unyum a Atua esjilid 
acen. 

10 Inyi ti yet pam iram tah nitai 
has, inyi ti lep yet pam tah nitai 
auahas atimi an nuarin amen un- 
yum. 

1 1 Etpu tas alep ehele ilpu agelo 
o un aien vai euc, mika eri amin- 
jinai euc an nedo asega unyum. 

12 Erupu apos jai euc ara ira 
ikmara van jim atgeig yi oplec ne- 
duom aiek an hat. 

13 Napu atga aiek irai laion im 
nimyiv ; napu lep atga aiek irai 
inhakli laion im trekon. 

14 Et aiyu inliinmopon aien vai 
nyak va nitai ineigki ekpu imiata- 
maig yin ainyak: ekpu imiaridjai 
yin ainyak, et idim ato nidak aien. 

15 Etpu ahlaig vai nyak aien, 
ekpu lep adai intas o un ainyak : 
ekpu amen ehelen ainyak an noha- 
cred o un ; ekpu imiatamaig yin 
ainyak um ika eri ago nedo ecen vai 
yin. 

16 Inyi ahinag acen nadiat iran, 
ekpu lep ehvaig ehelen ainyak 
nitai imiatamaig atimi unyak. 

SALM 92. 

1 Et upene par ago naaurineig 
vai Ihova, um acesaces nohranitai 
vai nidam, ak Atua esjilid acen ; 

2 Um asuptecnaig naiheuc un- 
yum an nuhialeg, im nedo invaijec 
unyum ira iji epeg. 

3 An nitai et amen inya et ten 
iran, im salteri, im harp an nohran 
upene. 

4 As idim ati nimiacitak anliin- 

mopok aiek, ak Ihova, va nauritai 
unyum : ekpu imiacitak ainyak va 
nauritai an nikmarn. 

5 Ak Ihova, et esjilid acen nau- 
ritai unyum : et lep ubo acen oak- 
taktai unyum. 

6 Et eti ato a natimi aleg ; et lep 
eti ahaijeg natai iueig a natimi 
ahnag. 

7 Era ededel et idivaig nefeleli- 
cai a ilpu atimi ago nedo has ; ja 
uhpu auahas ra ira iji mesese : 

8 Ja na esjilid aiek, ak Ihova, 
ira iji mesese. 

9 Ak Ihova, erupu emesmas a 
ilpu atimi tak atimi iram, erupu 
idim emesmas a ilpu atimi tak atimi 
iram ; uhpu interimterim ilpu atimi 
ago nedo has asega. 

10 Ja napu imiaridjai nibat un- 
yak aiek et idivaig yehkiirai rema; 
uhpu aspi nyak an naraki upene. 

11 Ekpu almoi nitai merit unyak 
ainyak an nesganimtak ira ilpu 
atimi tak atimi irak, ek lep atahai- 
jeg nitai merit unyak ainyak an 
tikgak ira ilpu atimi auatatimi era 
atidai vai nyak ara. 

12 Erupu umumoh upene a ilpu 
atimi upene et idivaig nauincai 
paam : erupu ededel ara et idivaig 
nauincai sitar Lebanon. 

13 Ara eris ahoai ra anli neom o 
Ihova erupu ededel ara an nimnim 
o Atua uja. 

14 Erupu ohoai itai ara an nafa- 
timi ura ; erupu emda ara um um- 
umoh ; 

15 Uhpu ato mika et upene a 
Ihova: et hehteuc unyak aien, et 
lep ti nedo has ehelen. 

SALM 93. 

1 Et atimarid a Ihova, et aso yin 
aien an natimi alnpas o un ; et aso 
yin a Ihova an nemda o un et idi- 
vaig nitai ah id ; et lep amen aktit 
nobohtan, et eti amaam&i. 

62 


, 93, 94. 

2 Eris ati aktit dorona unyum 
itu acen : as eteuc aiek ira iji mesese. 

3 Is ijinies inmodjan wai, ak 
Ihova, is ijinies acen inmodjan wai 
alupas ; et lep elege nepeau an jop. 

4 Et esjilid a Ihova ijinies acen 
irai modjan wai et ahinag, im lep 
nepeau alnpas an jop. 

5 Et ipjin intas asuptecnaig un- 
yum ; ak Ihova, et upene nedo 
upene, an neom unyum ira iji me- 
sese. 

SALM 94. 

1 Ak Ihova, na Atua aru nedo 
has aiek ; ak Atua aru nedo has, 
namu ehvai euc aiek. 

2 Namu atidai aiek, um tas alep 
va nobohtan : aru ira ilpu atimi 
ijinies inliinmopura. 

3 Ak Ihova, erupu imiacitak a 
ilpu atimi auatatimi um yet pan an 
nahopan, erupu imiacitak a ilpu 
atimi auatatimi um yet pan an 
nahopan ? 

4 Era tas ara umasan tas ijinies; 
era lep imiacitak a ilpu atimi aua- 
tatimi asega. 

5 Era ehtoplecoplec Ilpu atimi 
unyum ara, ak Ihova, um ehcercai 
nup iran pece unyum. 

6 Era atgei ilpu takata ara eri 
emesmas a ilpu atumu ura, im ilpu 
atimi et eche, era lep atgei ilpu 
umnij ara. 

7 Ja era ika ara, Inyi ti ato a 
Ihova, inyi ti lep aktaktai a Atua o 
ilpu mapoi Jekob. 

8 Akumu ato itai aijaua, ak ilpu 
atimi aleg ira atimi : akupu arapakau 
aijaua an nahopan, ak ilpu atimi 
ahnag ? 

9 Et idim ahge itai aien Is 
ago intikgaija aien ; et idim alum 
itai aien is ago nesganimtaija aien. 

10 Aien et arodei ilpu atimi au- 
pat aien, etpu idim ated caua aten ; 

aien et esege imi atimi narapakau et 
ato itai aien. 

11 Et ato naktaktai o atimi a 
Ihova, mika et takitai. 

12 Ak Ihova, et mun ahis moij a 
natimi ineig na ated yin aiek um 
esege imi yin intaa alep unyum : 

13 Va etpu atumop aien va nadiat 
ohacred o un, um yet pan an nao- 
pan yehki eri ucji neh pan itai va 
ilpu atimi auatatimi. 

14 Inyi idim eti aticijaig ilpu ati- 
mi o un a Ihova, inyi ti lep ude nup 
iran pece o un aien. 

15 Inyi idim atoh nedo o un ; etpu 
lep apitac iram a ilpu atimi inivaijec 
inliinmopura asega. 

16 Etpu atidai ehelek a di vai 
ilpu atimi auatatimi? etpu atau imi 
nyak a di vai ilpu atimi ago nedo 
has ? 

17 El is eti atau imi nyak a 
Ihova, el kis suroauro ainyak um 
amen an nuarin u inmas. 

18 Kis wat ika ainyak, et alahAs 
neduok ainyak; as asjiraig jai nyak 
aiek, ak Ihova, an naiheuc un- 
yum. 

19 Et ahinag naktaktai u inliin- 
mopok ainyak ; ja et imiacitak in- 
liinmopok ainyak va niji itai upene 
unyum. 

20 Etpu amen ehelum donora o 
ilpu atimi auatatimi, era tastas alep 
ha3 ara ka o’o ? 

21 Era ehteloehtelo pan ara irai 
ilpu atimi et ti nedo has ura um 
asaig inmas o ilpu atimi upene. 

22 Ja et imiatamaig nyak a Ihova ; 
et lep hehteuc aiyu unyak a Atua 
unyak. 

23 Etpu lep atijai ira ra aien nedo 
has ura ; etpu auahas ra an nedo 
has ura ; etpu auahas ra a Ihova 
Atua uja. 

SALM 05. 

1 Ti apan akaija, um acesaces 
noh ran itai vai Ihova: intumuahlaig 
akaija vai inhehteuc imiatamaig 
caija. 

2 Intumu apan akaija an nuhup 
o un um ago naaurineig, um aces- 
aces nohranitai vai yiu irai Salm. 

3 Et Atua esjilid a Ihova, um 
Atimarid esjilid irai ilpu atua asega. 

4 Et amen an nikman niji uarin 
ubo an nobohtan : et lep ohuun niji 
uarin ijinies irai lola edoon aien. 

5 Et o un injop, is idim ago aien : 
is lep ago nobohtan aien an nikman. 

6 Ti apan akaija um ago nalaig- 
aheni um atpuse : intumu atpuse an 
nuhup o Ihova akaija is ago caija 
aien. 

7 Et Atua uja aien ; inta lep 
ilpu atimi iji eigki akaija et alaai 
caija aien, im lep siip an nikman. 
El eka atahaijeg noiiran inpeig 
aijaua, 

8 Etmu jim ipjin inliinmopomia 
aijaua, et idivaig Meriba, um lep 
idivaig Massa an naopan yehki an 
namas acen : 

9 Eris wat imisjis ehelek a ilpu 
retpomia, um oop nyak, um almoi 
nauritai unyak. 

■10 Eris auahas inliinmopok natimi 
an naopan yehki irai mesese is forte, 
um ika, Et ahnag inliinmopoi natimi 
iji ehki, era lep eti ato nedo unyak 
ara : 

11 Kis asan tas up yi asaig ehele 
ra ainyak an tavitaup unyak mika 
eri ti apan ara an nuarin atumop 
unyak. 

SALM 96. 

1 Akumu acesaces nohranitai vai 
Ihova aijaua an nohranitai mat: 
akumu acesaces nohranitai vai Ihova 
aijaua asega an nobohtan. 

2 Akumu acesaces nohrauitai vai 
Ihova aijaua, um imiahpas nidan: 
akumu asuptecnaig nitai umoh iran 
ineig aijaua et ahes ekelen ira iji 
adiat. 

3 Akumu Hsuptecnaig natimi 
alupas o un aijaua ehele ilpu atimi 
aupat, im nedo imiali o un ehele 
atimi asega. 

4 Et esjilid a Ihova, et upene 
par imiahpas alupas yin: et lep 
upene eri imtitai yin jam eti imtitai 
ilpu atua asega. 

5 Era tak itai ilpu atua asega o 
nup ira iji pece aupat : ja is ago 
nohatag a Ihova. 

6 Et uhup iran natimi alupas 
o un : et lep amen nemda o un im 
inupene o un an nuarin itaup o un. 

7 Ak atimi an nobohtan, akumu 
imiahpas natimi alupas o Ihova 
aijaua im nemda o un. 

8 Akumu imiahpas nidai Ihova 
aijaua; akumu apos nitai ahlap 
aijaua um apam anli nikaro o un. 

• Akumu atpuse an nuhup o 
Ihova aijaua an nuarin itaup upene: 
akumu imtitai yin aijaua asega an 
nobohtan. 

10 Akumu asaig aijaua ehele ilpu 
atimi aupat mika et atimarid a 
Ihova; etpu lep amen aktit noboh- 
tan um eti amaamai; etpu asuptec- 
naig nimtan imi atimi aien an nedo 
atoli o un. 

11 Etmu imiacitak nohatag, um 
lep cediaig nobohtan; etmu yia in- 
jop im niji itai asega iran. 

12 Etmu imiacitak nobohtan im 
niji itai asega iran : etpu lep cediaig 
nauicai asega ira esc, 

13 An nuhup o Ihova: et idim 
ham aien, et ham aien par asuptec- 
naig nimtan an nobohtan: etpu 
asuptecnaig nimtan imi atimi an 
nobohtan aien an nedo atoh o un, 
im nedo inivaijec o un. 

1 Et atimarid a Ihova ; etmu 
imiacitak nobohtan ; etmu lep cedi- 
aig niji pece ahinag an jop. 

2 Et arahed iran ncpeg ira nau- 
pat ; et amen aktit dorona o un an 
nedo atoh im nedo upene. 

3 Et atga um uhup iran incop, 
um atnamud arahed irai ilpu atimi 
tak atimi iran. 

4 Is lah nobohtan va nauainapit 
o un, eris ecetai an nobohtan um 
ucjucjucaij. 

5 Is updak um idivaig nidin- 
icai niji edoon an nuhup o Ihova, 
an nuhup o Natimarid an nobohtan 
asega. 

6 Er ecetai nedo atoh o un an 
nohatag, era lep almoi natimi alupas 
o un natimi asega. 

7 Erumu ehcamai ara asega era 
aheca u natmasimai er ucse ara, 
um imiacitak intakitai, akumu aheca 
o un aijaua, ak ilpu atua asega. 

8 Eris atahaijeg Saion um irai- 
acitak ; eris lep cediaig a ilpu halav 
atahaig Jataia, ak Ihova, va nedo 
a ted atimi unyum. 

9 Ak Ihova, na esjilid aoeu aiek 
an nobohtan asega ; na esjilid acen 
aiek irai ilpu atua asega. 

10 Akumu amcel vai nedo has 
aijaua et aiyu inliinmopomia vai 
Ihova : et aminjinaig nesgai ilpu 
atimi upene o un aien ; et imiata- 
maig ra aien va nikmai ilpu atimi 
auatatimi. 

11 Er ahoaig inlahvai ilpu atimi 
upene, im nimiacitak vai ilpu atimi 
et inivaijec inliinmopura ara. 

12 Akumu imiacitak Ihova aijaua 
ak ilpu atimi upene ; um ago naau- 
rineig va nimiehva nedo upene 
o un. 

SALM 98. 

1 Akumu acesaces nohranitai vai 
Ihova aijaua un nohranitai mat; is 
idim ago niji itai imiali aien: et 
esjilid aien vai ilpu atimi tak atimi 
iran va inmatan, im nikman upeue. 

2 Is ehvaig nedo imiatamaig 
atimi o un a Ihova, is asuptecnaig 
upeue nedo atoh o un aien an nu- 
hup o nup ira iji pece. 

3 Is iiuiehva naiheuc o un aien 
im intas inivaijec o un ehele nupu 
Isreel : eris almoi nitai imiatamaig 
atimi o Atua uja an nobohtan 
asega. 

4 Uhmu ahhug vai Ihova an no- 
bohtau asega: alilaig ijinies um 
iiuiacilak, um acesaces nohranitai. 

5 Acesaces nohranitai vai Ihova 
irai harp ; irai harp marora, im noh- 
ranitai an nohramia. 

G Akumu imiacitak aijaua an 
nuhup o Ihova natimarid an noh- 
ran taho, im nohrai kornet. 

7 Etmu yia injop, im niji itai 
asega iran; im lep nobohtan, im 
natimi amen irau. 

8 Etmu imiacitak niji ofo wai ; 
etmu lep ehras ceding niji edoon, 

9 An nuhup o Ihova: et ham 
aien par tas alep vai ‘nobohtan : 
etpu ms alep aien vai nobohtan an 
nedo atoh o un, im lep va atimi an 
nedo upene o un. 

SALM 99. 

1 Et Atimarid a Ihova ; erumu 
ucjucjucaij atimi : et eteuc juju an 
niblai jerubim aien ; etmu amaamai 
nobohtan. 

2 Et esjilid an lolan nedoon Saion 
a Ihova : et lep esjilid aien ira atimi 
asega. 

3 Erumu imiahpas nidam esjilid 
er imtitaig vaig ; et idim upene. 

4 Et lep merit vai nedo atoh 
nemda o natimarid ; na ika aiek yi 
amen aktit nedo atoh, na ago nedo 
atoh aiek im nedo upene vai ilpu 
raapoi Jekob. 

5 Akumu imiahpas Ihova Atua 
uja aijaua um atpuse u nitai atijai 
neduon iran ; et idim upene aien. 

6 Erus amen a Moses im Eron 
ehele ilpu atimi ahlap o uu, im lep 
Samuel ehele ra eris ahlaig vai 
nidan ara; eris ahlaig vai Ihova 
ara, is odai intas ura aien. 

7 Is tas ehele ra aien an noboa- 
tau aupat : eris apos intas asuptec- 
naig o un ara, im lep intas alep is 
alupai ra aieu. 

8 Ak Ihova Atua nnyima as 
adai intas ura aiek : as Atua ikni- 
pagki nedo has ura aiek ; ja as ago 
neruvaijj nedo has ura aiek. 

9 Akumu imiahpas Ihova Atua 
uja aijaua, um ago nalaigahcni an 
nedoon itaup o un; et idim upene a 
Ihova Atua uja. 

SALM 100. 

1 Akumu ahlaig ijinies vai Ihova 
aijaua an nobohtan asega. 

2 Akumu aheca o Ihova aijaua 
um imiacitak : apam an nuhup o un 
um acesaces nohranitai. 

3 Akumu ato Ihova aijaua mika 
et Atua aien : is ago caija aien, um 
ohuun caija: inta ilpu atimi o un 
akaija, im siip anli nikaro o un. 

4 Akumu atga aijaua an neucse 
nirahed o un um ago naaurineig, 
im lep anli nikaro o un um imiah- 
pas yin : ago naaurineig vai yin, um 
asan tas upene vai nidan. 

5 Et upene a Ihova; et eteuc 
naiheue o un ira iji mesese; im intas 
inivaijec o uu irai iji taka aonan 
asega. 

SALM 101. 

1 Ekpu acesaces nohranitai ain- 
yak vai nedo aiheuc im nedo atoh : 
ekpu acesaces nohranitai ainyak vai 
euc, ak Ihova. 

2 Ekpu ago nedo arapakau ain- 
yak an nefalaig upene. Napu apam 
ehelek aiek an nahopan ? ekpu atga 
ainyak anliinmopok upene an nuhup 
o ilpu hal unyak. 

3 Inki ti ati tah nitai has ainyak 
an nuhup unyak : ek nmcel vai nau- 
ritai ura ainyak era ahnag ara ; inyi 
ti apol irak. 

4 Etpu amen itac acen vai nyak 
natirai ineig et acalacal inliinmopou 
aien : inki ti ato natimi ineig ainyak 
et atimi auatatimi aien. 

5 Ekpu auahas natimi ineig ain- 
yak et asan tas has vai etoan aien : 
ek esjum ainyak vai natimi ineig et 
ijinies nedo o uu, um lep ijiuies in- 
liinmopon. 

G Etpu amen nesganimtak irai 
ilpu atimi inivaijec an pece, va eru- 
pu amen ehelek ara: etpu aheca 
unyak aien et atga aien an nefalaig 
upene. 

7 Inyi ti amen anli neom unyak 
aien et ago nedo efaifa aien : inyi ti 
amen aktit an nuhup unyak aien et 
asan tas ahcil aien : 

8 Ekpu auroauro ainyak um aua- 
has ilpu atimi auatatimi asega an 
pece ; ekpu auahas ilpu atimi ago 
nedo has asega -ainyak an nuarin 
pece o Ihova. 

SALM 102. 

1 Ak Ihova namu atahaijeg intas 
alaigaheni unyak aiek, etmu lep yet 
pan ehelum nahlaig unyak. 

2 Namu jim adinaig nesganim- 
tam vai nyak aiek an naopan o 
nohacred unyak : atgeig pam intik- 
ganj ehelek ; namu auroauro aiek 

um adai intas unyak an nadiat ineig 
ekpu ahlaig vai euc ainyak. 

3 et yet pan itac nadiat irak et 
idivaig nadran cop, er cas niji eduok 
et idivaig inmunam. 

4 Er auad inliinmopok, et imlai 
et idivaig nefelelicai ; ek lep eti 
imiehva ainyak inhag vaig. 

5 Et apol an narasik niji eduok 
va naunyauaig unyak. 

6 Ek idivaig pelikan an namas 
acen ainyak : ek idivaig nalidmut 
ainyak an nuarin er eti amen iran. 

7 Ek aijilahlah ainyak, um idi- 
vaig inman tintin et echem amen 
ijinies an neom. 

8 Era atuh nyak a ilpu atimi 
tak atimi irak an nadiat asega ; era 
lep asan tas itaup vai nyak ara sji 
eigki era atavaitaup alupas vai nyak 
ara. 

9 Kis caig nohpa ainyak is idi- 
vaig uareto, um ago pelaig nitai 
alumak an nidi imtak, 

10 Va nedemda unyum im inta- 
vaitaup unyum : as idim imiaridjai 
nyak aiek um imiasuol nyak. 

1 1 Et tup ti nadiat irak et idivaig 
nalmui itai ; ek imlai ainyak et idi- 
vaig nefelelicai. 

12 Ja napu amen aiek ira iji mes- 
ese, ak Ihova ; uhpu lep imiehva 
euc um yet pan irai iji tak aopan 
asega. 

13 Napu atidai aiek, um aiheuc 
vai Saion : et mun idim yet pam 
naopan marom eris up yi asaig. 

14 Era imacitak niji hat iran a 
ilpu aheca unyum, um aiheuc vai 
nobohtan iran. 

15 Erupu lep imtitai nidai Ihova 
a ilpu atimi aupat, im natimi alupas 
unyum a ilpu atimarid asega an 
nobohtan. 

1 6 Etpu uctaig ehni Saion a Ihova 
ja par ehcohos an natimi alupas o 
un. 

17 Etpu aktaktai nalaigaheni o 

ilpu ihki atimi aien, um eti amcel 
vai nalaigaheni ura. 

18 Er aged nitai ineigki va atimi 
an tak aopan : erupu lep imiahpas 
Ihova natimi uhpu lep apos ra. 

19 Is ias sepam aien an nuarin 
itaup o un ijinies acen ; is almoi 
nobohtan a Ihova an nohatag : 

20 Par atahaijeg nauuyauaig o 
ilpu atimi eris arore ra; um aihiyi 
ra eris asaig inmas ura ; 

21 Va uhpu asuptecnaig nidai 
Ihova an nedoon Saion, im nimiah- 
pas o un Jerusalem: 

22 Eruit asjapicnaig natimi, im 
niji elcau, par aheca o Ihova. 

23 Is atipagki nemda uuyak aien 
an nefalaig; is ika aien yi eti alupat 
nadiat irak. 

24 Kis ika ainyak, ak Atua un- 
yak, jim atipagki nyak aiek an tak 
uras unyak : na idim amen aiek ira 
iji mesese. 

25 As ati oktit nobohtan aiek itu 
acen : et lep auritai ira ikmam no- 
hatag. 

26 Etpu ti nitai iji eigki, ja napu 
amen aiek : etpu idim mutit niji itai 
asega et idivaig napelumai ; napu 
iknipagki aiek et idivaig napelumai, 
uhpu idim iknipagki ra : 

27 Ja na eti eche aiek, inyi ti lep 
ti inmesese iram. 

28 Erupu amen a ilpu hal o ilpu 
aheca unyura, erupu lep amen aktit 
a ilpu mapora an nuhup unyum. 


SALM 103. 

1 Etmu imiahpas Ihova inliin- 
mopok ainyak : etmu lep imiahpas 
nidan upene niji itai asega anliin- 
mopok. 

2 Etmu imiahpas Ihova inliimo- 
pok ainyak, um jim ahnag irai nedo 
aiheuc asega o un. 

3 Et iknipagki nedo has asega 
unyum aien, um ago cehcehe euc 
Ya nemehe asega unyum ; 


4 Et imiatamai euc aien va neh- 
panitai ; et taluopni pam euc aien 
an nedo aiheuc ira nedo upene o un. 

5 Et alupai euc niji itai upene 
et ahinag aien ; na lep takuras aiek 
et idivaig ical. 

6 Et ago nedo atoh im nedo 
upene a Ihova vai ilpu atimi asega 
er ehcerucai ra. 

7 Is asuptecnaig nedo o un ehele 
Moses aien,im niji auritai o un ehele 
nupu Isreel. 

8 Et tak eris ira atimi a Ihova 
um aiheuc vai ra, um eti fi auroauro 
um atavaitaup, um esjilid naiheuc o 


un. 

9 Inyi ti ated atimi aien ira iji 
adiat: inyi ti lep amen nedemda o 
un ira iji mesese. 

10 Is eti ago iraija aien is idivaig 
nedo has uja ; um eti aru iraija is 
idivaig nedo acalacal uja. 

1 1 Et idivaig et ijinies nohatag 
irai nobohtan, et ura ucco et esjilid 
naiheuc o un vai ra era imtitai yin 
ara. 

12 Et idivaig et itac acen inridjai 
o un va nette o un, et um ucco is 
ikni itac acen vai caija nedo has 
uja. 

13 Et idivaig et aiheuc vai ilpu 
al o un a etmara, et ura ucco et 
aiheuc vai ra a Ihova era imtitai 
yin ara. 

14 Et ato noh uja aien ; et imiebva 
aien mika inta obohtan akaija. 

15 Et idivaig nefelelicai niji adiat 
ira atimi : et edel aien et idivaig 
intisianicai an nobohtan. 

16 Et yet pan nimtinjop iran, um 
lep ti ; er eti lep ecetai an nuarin o 


un. 

17 Ja etpu amen naiheuc o Ihova 
ira ra era imtitai yin ara ira iji 
mesese, im lep nedo atoh o un irai 
ilpu mapora ; 

18 Ira ra era. apos intas asuptec- 
naig o un &ra,,um lep ra era imiehva 
intas alep o jin um imiaiji. 

19 Is ati dorona o un an nohatag 
a Ibova ; et lep atimarid aien ira iji 
itai asega. 

20 Akumu asan tas upene vai 
Ihova aijaua, ak ilpu agelo o un, et 
esjilid neinda unyimia, eka iraiaiji 
iutas alep o un aijaua, um atahaijeg 
noh ran tas o un. 

21 Akumu asan tas upene vai 
Ihova aijaua, ak ilpu agelo o un: 
eka ilpu aheca o un aijaua, um ago 
uitai merit o un. 

22 Etmu imiahpas Ihova niji au- 
ritai asega o un ira iji uarin asega 
an nelcau o un : etmu imiahpas 
Ihova inliinmopok ainyak. 

SALM 104. 

1 Etmu imiahpas Ihova inliin- 
mopok ainyak. Ak Ihova Atua 
unyak na esjilid acen aiek : na aso 
euc aiek an nimiahpas im natimi 
alupas. 

2 Na taluopni pam euc aiek an 
lah et idivaig an napelumai : um 
alage nohatag et idivaig napelumai: 

3 Et ikni nauicai atgeig an neom 
o un aien ijinies irai wai : et ika 
aien yi itai atga o un naupat : et 
atga aien an nehpan nimtinjop. 

4 Et ika aien yi agelo o un nim- 
tinjop ; um lep aheca o un incop. 

5 Is ati intinan nobohtan aien, 
va yi jim amaamai ira iji mesese. 

G As adahpoi an tuboahau aiek 
et idivaig nn napelumai : is amen 
inwai ijinies irai lola edoon. 

7 Is aha va intas alep unyum ; is 
auroauro um yet pan va nohran 
manuka unyum. 

8 Et aridjai ira iji edoon ; et lep 
asuol ira iji ihkanse um yet pan an 
nuarin as ati vaig aiek. 

9 As ati uatacai aiek va yi jim 
ahtaregde; um lep apam um taluopni 
pam nobohtan. 

10 Is ika aien yi ahlau ohua inwai 

ira iji ihkanse, et lep yah ira iji 
edoon. 

11 Era umwig iran niji itai eclim 
edo irai pece : era lep ebgi vaig 
nifo aleg. 

12 Erupu amen ubutpotet o un 
inman an nohatag, um laav irai rni 
cai. 

13 Et ohoaig niji edoon aien irai 
iji uarin amen ijinies o un ; ct ohua 
nohoai itai an nobohtan va nauritai 
unyum. 

14 Et ika aien yi ededel nefeleli- 
cai incai niji itai eclim edo irai pece, 
im inceslum incai atimi: va etpn 
eteuc nitai caig an nobohtan ; 

15 Im waina par imiacitak inliin- 
mopoi atimi, im naraki mika yi 
nauuau nesganimtara vaig, im nitai 
caig par ago emda natimi. 

1G Et mulmul nauicai o Ihova; 
nauicai Sitar Lebanon is ahoaig 
aien ; 

17 Era ago nasiom ura iran in- 
man : ja et narin amen o stork nau- 
incai paina. 

18 Era amen upene nanin aleg 
irai lola edoon ; im lep kuni irai 
hehteuc. 

19 Is ati inmohouc aien par asja- 
aicnaig niji aopan : et ato nette o 
un nagesega. 

20 As ago naupat aiek, et lep 
epeg : era ehcohos iran niji itai 
eclim edo irai pece aleg asega. 

21 Era aunyauaig va nitai caig 
incara inhakli laion, um ahilek nitai 
caig incara ehele Atua. 

22 Et aridjai nagesega, era asjap- 
icnaig ara, um asjeuc irai kakoai 
kuri ura. 

23 Era apan atimi u nauritai ura, 
um auritai um yet pam an jupura. 

24 Ak Ihova, et ahinng niji auritai 
unyum ! as ago asega aiek an nara- 
pakau unyum : et ohua niji itai 
upene unyum an nobohtan. 

25 Im lep injop esjilid ineigki um 
alupas, et amen iran niji itai atga 

ct ahinag, niji itai umumoh aklin 
urn alupas. 

26 Et atga iran nelcau : et lep 
amen iran livaiedin, as ago aiek urn 
imiacitak. 

27 Era aijnai euc nitai iji eigki 
asega : va apu alupai ra nitai caig 
aiek incara ira iji adiat. 

28 Era asjapicnaig nitai iji eigki 
ara na alupai ra aiek : na asalagc 
nikman aiek, era gaije ara va niji 
itai upene. 

20 Na adinaig nesganimtam aiek, 
era oil acred ara : na atipagki noh- 
rara aiek, era emesmas ara, urn 
adumoig pan an nobohtan. 

30 Na abrai ncsgam aiek, urn ago 
ra : na lep ago upene narasin noboh- 
tan aiek. 

31 Etpu amen natimi alupas o 
Ihova ira iji mesese : etpu imiacitak 
nauritai o uu a Ihova. 

32 Et eas pan nobobtan aien, ct 
lep ucjucjucaig: et aticei pan niji 
edoon aien, et lep ahes nadran cop 
iran. 

33 Ekpu acesaces nohranitai vai 
Ihova ainyak an numoh vaig asega 
uuy«.k : ekpu acesaces nohranitai 
vai Atua unyak ainyak an namcn 
unyak an nobohtan. 

34 Ekpu aktaktai yin ainyak an- 
liinrnopok upene: ekpu imiacitak 
Ihova ainyak. 

35 Uhrau auabas ilpu atimi aua- 
tatirai an nobohtan, erumu lep ti 
ilpu atimi ago nedo has. Etmu 
naaurineig vai Ihova inliinmopok 
ainyak. Akurnu imiahpas Ihova 
aijaua. 

SALM 105. 

1 Ago naaurineig vai Ihova; 
ahlaig vai nidan : asuptecnaig ehele 
atimi niji nuritai o un. 

2 Acesaces nohranitai vai yin, 
um imiahpas yin : akurnu tas aijaua 
va niji auritai imiali asega o un. 


3 Akurnu imiacitak nidan aijaua : 
etmu imiacitak inliinmo|w>i ra sji 
eigki aijaua era aliilek Ihova ara. 

4 Akurnu ahilek Ihova aijaua im 
nemda o un : ahilek uesgauimtan 
ira iji adiat. 

5 Akurnu imiehva niji auritai 
imiali aijaua is ago aien ; nedo imi- 
ali o un, im intas alcp asega an 
nipjineuesen ; 

6 Ak ilpu mapoi Ebraham na- 
heca o un, ak ilpu mapoi Jekob is 
ehtai yin aien. 

7 Et Ihova aien Atua uja: er ato 
nedo ated atimi o un an nobohtan 
asega. 

8 Et imiehva intas is up yi asaig 
o un aien ira iji mesese, intas is asaig 
aien ehele atimi an tuk nopan. 

9 Intas o un ehele Abraham, im 
intas asig yi aktit o un ehele Aisaak ; 

10 Is lep ati ehele ilpu mapoi 
Jakob aien mika yi tas alep irai ra, 
im lep ehele uupu Isrucl mika yi 
tas ctipup imi ra ira iji mesese. 

11 Um ika, ekpu alupai euc inpece 
Kenan ainyak mika aki ohuun 
aijaua. 

12 Kris wat eti alupat ara ; um 
eti ahinag, uin tak atimi iran. 

13 Eris wat ahes ara an pece is 
ethi um apan irai taka pece, um lep 
ahes iran nelcau is ethi um apan 
irai taka uarin ; 

14 Is acniji atimi aien va yi jim 
ago nedo has vai ra tab : is lep ated 
ilpu atimarid aien vai ra : 

15 Um ika, Jim aticei pan ilpu 
profeta unvak aiek, um jim ago tah 
nedo has vai ilpu profeta unyak. 

16 Is lep ika aien yi umhiin has 
an pece : is atipagki nitai caig asega 
aien. 

17 Is abrai natimi is ethi aien 
mika yi uhup ira ra Josef marom, 
eris ahtai yin mika yi aheca aien : 

18 Is cmda neduon va wau : eris 
ati natau hat iran : 

19 Um imihum pan an naopan 

yehki is ehneijid intas o un : eris 
aticijaig yin va intas o Ihova. 

20 Is abrai atiinl a natiraarid par 
aihiyi yin : natimarid an pece ma- 
rom um atieijai yin. 

21 Is ati yin aien mika yi esjilid 
aien an nimnim o un, um atimi 
alupas irai padiaig asega o un : 

22 Par arore ilpu atimi alupas o 
un el is upene iran ; um esege imi 
ilpu atimi tastas alep narapukau. 

23 Is yet pan Ijipt a Isreel : is 
lep amen a ilpu mapoi Jekob an 
pece o Ilam. 

24 Is ika aien eri ahinag acen 
ilpu atimi o un ; is lep ika aien eri 
esjilid ara irai ilpu atimi tak atimi 
ira ra. 

25 Is lep ahidaig inliinmopura 
aien mika eri amcel vai ilpu atimi 
o un ara, um ago nedo efaifa vai 
ilpu aheca o un. 

26 Is abrai Moses aien nalieca o 
un ; im Eron yehki is ehtai yin aien. 

27 Erus elivaig niji itai asjaaic- 
naig o un ehele ra aien, im nedo 
imiali an pece o Ham. 

28 Is ati inmehcuin aien um ika 
yi aupat ; ja cris eti imipalea intas 
o un ara. 

29 Is ika aien yi ja iuwai, um 
atgei numu ura. 

30 Is ahinag rane an pece ura, im 
lep irai li com umjeg o ilpu atima- 
rid ura. 

31 Is tas aien, ja is elicohos niji 
ubiitpot lag, im nicit ira iji uari 
pece ura. 

32 Is alupai rahionaien va incop- 
da, im incop alaume an pece ura. 

33 Is lep aqad vaine ura aien, im 
nauicai ateg ura ; um asvi nauicai 
ira iji uari pece lira. 

34 Is tas aien, ja is elicohos in- 
heled, im nimyiv is ahinag, 

35 Um ahtahni inceslum asega an 
pece ura, um caig nohoai itai an 
nobohtan ura. 

36 Is lep auad inmetto asega aien 

an pece ura, inmetto an nemda asega 
ura. 

37 Is iknipagki ra aien im lep colt 
im silver ura : is lep eti amen tah 
natimi auatialidi ira ra. 

38 Eris imiacitak Ijipt va napan 
ura : eris idim imtitai ra ara. 

39 Is alage uaupat aien par adah- 
poi ra ; im incop mika yi lah an 
nepeg. 

40 Eris ugni itai atimi is lep imi- 
apam inman aien, eris gaije ara va 
nitai caig is ahes an nohatag. 

41 Is asalagc inhehteuc aien, is 
lep ahlau ohua jai inwai iran; is 
yah irai uari amasacen is idivaig 
nofowai. 

42 Is imiehva intas up yi asaig 
upene o un aien ehele Abraham 
naheca o un ; 

43 Is iknipagki ilpu atimi o un 
aien incediaig vaig, im ilpu atimi 
ehtai ra nimiacitak vaig. 

44 Is alupai ra inpeceo ilpu atimi 
aupat aien : eris ohuun nauritai o 
atimi ara ; 

45 Va erupu imiaiji intas asuptec- 
naig o un ara, um apos intas alep o 
un. Akumu imiahpas Ihova aijaua. 

SALM 10G. 

1 Aleluia. Akumu ago naauri- 
neig vai Ihova aijaua: et upene aien: 
et amen naiheucouu ira iji mesese. 

2 Et emda a di par asuptecnaig 
niji auritai esjilid o Ihova ? um 
imiapaahni nimiahpas yin asega. 

3 Era mun ahis moij ara sji eigki 
era imiaiji intas alep o un ara, im 
lep yin et ago nedo atoh aien ira 
iji adiat. 

4 Ak Ihova, imiehva nyak an 
naiheuc unyum vai ilpu atimi un- 
yum : etmu ateghe nyak nitai imi- 
atamaig nyak unyum. 

5 Va ekpu ato ainyak inupene o 
ilpu atimi ehtai ra unyum, um imi- 
acitak va nimiacitak o nup iran pece 

unyum, ura cediaig ehele ilpu atimi 
unyum. 

G Ecris ago nedo has aijama im 
lep ilpu retpoma, ecris ago nedo 
imipalea aijama, ecris ago nedo 
auatatimi aijama. 

7 Eris eti ato nedo imiali unyum 
a ilpu retpoma an pece ljipt ; eris 
eti imiehva nedo imiali unyum is 
ahinag ara ; ja eris imipale^ara u 
injop, Injop cop marom. 

8 Ja is imiatamaig ra aien va 
nidan, va uhpu ato nemda esjilid 
o UD. 

9 Is lep acaiji Injop cop aien. is 
um ame : is lep atau ira ra aien irai 
iji uarin ubo ; et idivaig an namas 
acen. 

10 Is imiatamaig ra aien va nik- 
mai natimi amcel vai ra : um ikni- 
pagki ra an nikmai natimi tak atimi 
ira ra. 

1 1 Is taluopni pam ilpu atimi tak 
atimi ira ra injop: is eti amen tah 
ra. 

12 Eris imiisjis ninivaijec intas o 
un ara ; eris lep acesaces nohranitai 
vai yin ara. 

13 Eris auroauro ara um eti imi- 
ehva niji auritai o un ; eris eti 
aijnaig intas o un ara. 

14 Eris ahvig emdaitai an namas 
acen ara, um auahas inliinmopoi 
Atua an namas acen. 

15 Is alupai ra itai aien eris ugni 
ara ; ja is lep alupai ra nauatialidi 
aien. 

1G Eris lep auatitai vai Moses ara 
an nuarin amen o atimi. im lep vai 
Eron natimi upene o lliova. 

17 Is asaloge nobohtan um atleg 
Todan, um taluopni pam ilpu atimi 
apol irai Ebarim. 

18 Eris adnan cop an nibla atimi 
asjapicnag ; is atnamud ilpu atimi 
auatatimi nalaume u incop. 

19 Eris ago inliakli kurimatau ara 
Horeb, um ago nalaigaheni vai nat- 
mas hat ineigki. 


20 Eris idim ika ara et idivaig 
kurimatau et caig uefelelicai natimi 
alupas ura. 

21 Eris eti imiehva Atua imiata- 
maig ra ara, is ago nedo emda ljipt 
aien ; 

22 Nauritai imiali an pece o Ham, 
im nedo eris imtitaig vaig u Injop 
cop. 

23 Va nitai ineigki is ika aien, 
etpu auahas ra aien, ja is aiji a 
Moses an nuhup ura an nibla ra, 
par atapanes nedemda o un, va yi 
jim auahas ra aien. 

24 Eris lep amcel vai inpece 
upene ara, eris eti ateuc an tag o 
un ara : 

25 Ja is has inliinmopurn ara irai 
li eom atga ara, um eti at&haijeg 
intas o Ihova. 

2G Va nitai ineigki is adaig jai 
nikman aien vai ra par imiasuol ra 
an namas acen : 

27 Um lep imiasuol ilpu hal ura 
ira iji uarin um imiterimterim ra 
ira iji pece. 

28 Eris lep apol irai Beelpeor 
ara, um caig niji itai ahlap vai itai 
emesmas. 

29 Is idim ucco eris auahas in- 
liinmopon ara an nedo has ura ; is 
lep yet pan ira ra nemehe has. 

30 Ja is atidai a Finehas um tas 
alep ; is lep ti nemehe has. 

31 Eris esvi nedo upene ineig o 
un atimi asega ira iji mesese asega. 

32 Eris lep auahas inliinmopon 
ara ui wai Merita, is lep has namen 
o Moses vai ra : 

S3 Eris auahas mHinmopon ara 
va nitai ineigki is asan tas ahnag 
aien an nipjineucsen. 

34 Eris eti auahas nup irai pece 
iji ehki ara, is tas alep vai ra a 
Ihova: 

35 Ja eris ehramen ehele ilpu 
atimi aupat ara, um leh nedo ura. 

86 Eris lep aheca u natmasimai 
ura ara : is itai oop ra ineigki. 

37 Eris lep ahlap vai ilpu agelo 
lias ara irai ilpu halav atamaig ura 
iin ilpu halav atahaig ura. 

38 Eris atgei ilpu atimi ara, upene 
ilpu halav atamaig ura im ilpu halav 
atahaig ura marom, eris ahlap ira 
ra ara vai ilpu atmasim&i Kenan, is 
lias inpece va inja iran. 

39 Is idim ucco eris auahas ra 
ara va niji auritai ura, um ago 
ingaijed an nedo ura. 

40 Va nitai ineigki is atavaitaup 
a Atua vai ilpu atimi o uu, um lep 
amcel vai natimi iji ehki is ehtai ra 
aien. 

41 Is ikni ra aien an nikmai ilpu 
atimi aupat ; eris lep amcel vai ra 
ara sji ehki eris esjilid ira ra ara. 

42 Eris lep ehcercai ra a ilpu 
atimi tak atimi ira ra, eris lep 
upoupo ara an nuhup ura. 

43 Isecahinag imiatamaigra aien; 
ja eris auahas inliinmopon ara va 
nimiisjis itai ura, eris lep ilpu ihki 
atimi ara va nedo has ura. 

44 Ja is aktaktai nohacred ura 
aien, is wat atahai jeg intaig ura aien : 

45 Is imiehva intas up yi asaig o 
un aien vai ra, um adumoij et idi- 
vaig naiheuc esjilid o un. 

46 Is lep ika aien eri aiheuc vai 
ra ara sji ehki asega eris iknipagki 
ra ara. 

47 Imiatamaig cama, ak Ihova 
Atua unvima, um iknipagki cama 
ehele ilpu atimi aupat, par ago 
naaurineig vai nidam upene, um 
imiocitak nimiahpas euc. 

48 Naauriueig vai Ihova Atua o 
nupu Isreel, ira iji mesese asega : 
erumu lep ika atimi asega, Amen. 
Aleluia vai Ihova. 

SALM 107. 

1 Ago naaurineig vai Ihova, et 
idim upene aien, et eteuc naiheuc o 
un ira iji mesese. 

2 Etmu ucce intas o ilpu atimi 

is imiatamaig ra a Ihova, is imiata- 
maig ra aien va nikmai ilpu atimi 
tak atimi ira ra ; 

3 Um asjapicnai ra ira iji pece, 
an ridjai o un, im an nette o un, im 
nord im 6aud. 

4 Eris atga ara an namas acen 
is ti nefalaig iran ; eris eti ecetai tali 
nuarin pece ara par amen iran. 

5 Is ehtele ra ara um ahvig wai, 
is auatialidi inliinmopura ara. 

6 Eris ahlaig vai Ihova ara an 
nohacred ura, is lep imiatamaig ra 
aien va nohacred ura. 

7 Is atau ira ra aien an nefalaig 
atoh, va erupu apan ara an nuarin 
eris amen iran natimi. 

8 Erumu imiahpas Ihova natimi 
va naiheuc o un, im lep nauritai 
imiali o un vai atimi ! 

9 Et ika aien yi gaije natimi 
ahvig itai, et lep ika aien yi gaije 
ira iji itai upene natimi ahvig itai. 

10 Era amen an mehcum ara im 
naupat u inmas, eris arora ra ira 
atau hat ; 

11 Va nedo ura nikavaig eris imi- 
palea intas o Atua ara, um amcel 
vai intas o un et esjilid acen aien. 

12 Va nitai ineigki is imiasuol 
inliinmopura aien an nohacred ; eris 
ebehtau ara, is eti amen tali par 
atau imi ra. 

13 Eris ahlaig vai Ihova ara an 
nohacred ura, is lep imiatamaig ra 
aien va nohacred ura. 

14 Is imiatamaig ra aien va in- 
melicum im naupat u inmas, um 
ahtnmud nitai arore ra. 

15 Erumu imiahpas Ihova nutimi 
va naiheuc o un, im nauritai imiali 
o un vai atimi : 

16 Is idim auahas nitai atnpanes 
irai bras aien, um ahtaldei sjipe 
naui airon. 

17 Era ohacred a ilpu atimi ah- 
nag va nedo iraipalea ura, im lep 
nedo has ura. 

18 Et amcel vai nitai caig asega 

inlinmopura ara : era ubutpotet u 
inmas ura ara. 

19 Era ahlaig vai Ibova ara an 
nohacred ura, et lep imiatamaig ra 
aien va nohacred ura. 

20 Et tas alep aien um ago 
cehcehe ra, ura imiatamaig ra va 
niji itai auahas ra. 

21 Erumu iroiahpaa Ihova natimi 
va naiheuc o un, ira lep niji auritai 
imiali o un vai atimi. 

22 Erumu ahlap ara ira iji itai 
ahlap naaurineig, um asuptecnaig 
niji auritai o uu um acesaces noh- 
ranitai. 

23 Ara era atga an jop ara irai 
elcau um auritai ijinies an tupoahau 
esjilid ; 

24 Era almoi nauritai o Ihova 
ara sji eigki, im lep nedo imiali o 
un an tupoahau. 

25 Et tas alep aien um ago 
nehio um imiaridjai nepeau iran. 

2G Et aridjai an nohatag, et lep 
asuol an nuarin ubo : et auatialidi 
inliinmopura ara va nohacred ura. 

27 Et aedyaui sjipe, um atga 
ahnag et idivaig natimi umui kava, 
et lep ti nesgnra. 

28 Era ahlaig vai Ihova ara an 
nohacred ura, et lep imiatamaig ra 
a ; en va nohacred ura. 

29 Et ika aien yi eigpa, et lep 
esjainse injop. 

30 Era imiacitak ara va namen 
upene ura, et lep imiapan ra aien 
an nafaiava era merit vaig ara. 

31 Erumu imiahpas Ihova natimi 
va naiheuc o un, im lep niji auritai 
imiali o un ehele atimi : 

32 Erumu lep asan tas upene vai 
yin ara an nuhup o ilpu atimi as- 
japicnaig, um imiahpas yin an nu- 
hup o ilpu atimi alupas. 

33 Et ika aien yi amas acen niji 
ofowai, um lep ucda mese nuarin is 
ahlau ohua jai inwai iran ; 

34 Um amas acen nobohtan aiyu, 
va nedo has ura era amen iran ara. 


35 Et ika aien yi etpen wai na- 
mas acen, um lep uarin ahlau ohua 
jai inwai iran nobohtan ucda mese. 

3G Et ika aien eri amen eahki a 
ilpu atimi ehtele ra, va erupu ago 
nuarin amen iran ara ; 

37 Um ahapol an nobohtan um 
ahoaig vaine, va etpu ah i nag no- 
hoai itai. 

38 Et lep asan tas upene vaig 
aien, mika yi ahitiag nohoau ; et lep 
ika aien eri jim eti alupat niji itai 
eclim edo irai pece ura. 

39 Era lep eti alupat ara um asuol 
va nedo ehcercai ra, im nohacred, 
im intaig ura. 

40 Et amcel vai ilpu atimarid 
aien, um ika eri atga ara an namas 
acen, et ti nefalaig iran. 

41 Ja imiatamaig ilpu iliki atimi 
aien va nohacred ura, um ika eri 
idivaig inpak irai siip a ilpu hal o un. 

42 Erupu almoi a ilpu atimi upene 
um imiacitak : erupu ucsup a ilpu 
atimi auatatimi asega. 

43 Erupu ato naiheuc o Ihova 
ara sji eigki era arapakau ara, um 
aktaktai nitai iji eigki. 

SALM 108. 


1 Ak Atua, et amen aktit inliin- 
mopok ainyak ; ekpu acesaces noh- 
ranitai ainyak, um imiahpas euc 
anliinmopok. 

2 Uhmu aiji lahlah salteri im 
harp : ekpu auroauro ainyak um 
aiji lahlah. 

3 Ak Ihova ekpu imiahpas euc 
ainyak an nuhup o atimi : ekpu 
imiahpas euc ainyak an nuhup o 
uup ira iji pece. 

4 Et esjilid naiheuc unyum irai 
nijinies u nohatag : et yet pan nedo 
inivaijec unyum an nohatag. 

5 Ak Atua, namu esjilid aick ira 
ohatag : im natimi alupas unyum 
irai nobohtan asega ; 

8 Va uhpu imiatamaig ilpu atimi 

unyum eti aiyu inliinmopom aiek 
vai ra : namu imiataraaig cama aiek 
an matam um atahaijeg intas unyak. 

7 Is tas a Ihova an nuarin upene 
o un ; ekpn imiacitak ainyak, ekpu 
ahaig Sikem ainyak, um akaro 
sjipe nihkanse Sukkod. 

8 Ek ohuun Ciliet ainyak ; et 
unyak Manasi ; et lep nemda esjilid 
unyak Ifreim; et ahes intas alep 
unyak Juta; 

9 Et eleau ereuc unyak Moab ; 
ekpu ethaig su unyak ainyak ijinies 
irai Itom: ekpu imiacitak ainyak 
vai Filistia. 

10 Etpn imiapan nyak an nuarin 
pece esjilid a di ? etpu atau pan 
irak Itom a di ? 

1 1 Aiek marom, ak Atua, as atci- 
jaig cama aiek ; Ak Atua, napu 
ahced ilpu eucsupo unyima aiek an 
nedoa, ka o’o : 

12 Atau imi cama aiek an noha- 
cred, era auatialidi atimi par atau 
imi cama. 

13 Ecrupu etnda aijama vai Atua ; 
etpu idim atga ijinies aien irai ilpu 
atimi tak atimi irama. 

SALM 109. 

1 Ak Atua, ek imiahapas euc 
ainyak, namu jim ucsup aiek. 

2 Era asalage nipjineucsera vai 
nyak a ilpu atimi auatatami im 
ilpu atimi efaifa ; eris asan tas 
ahcil vai nyak ara. 

3 Eris lep arahed irak ara irai 
ta9 edemda ; eris lep ispara ago 
nedoa vai nyak ara. 

5 Eris aru nedo upene unyak 
ara an nedo has, im naiheuc unyak 
an nedemda. 

6 Etmu esjilid iran natimi aua- 
tatimi, etmu lop aiji a Satana an 
matan. 

7 Uhuit tas alep vai yin, etmu 
amen iran nedo has o un: etmu lep 
has nalaigaheni o un. 

8 Etmu eti alupat nadiat iran : 
etmu leh nauritai o un intak atimi. 

9 Erumu umnij a ilpu hal o un, 
etmu takata echem amen a ehgan. 

10 Erumu amen ehcid a ilpu hal 
o un, um ugni itai ; erumu ahilek 
nitai caig ura ara irai iji uarin amas 
acen. 

1 1 Etmu leucse niji itai asega o 
un a natimi atoraliak itai ; erumu 
lep auahas nauritai o un a uup irai 
taka uarin. 

12 Etmu jim aiheuc vai yin tah: 
etmu jim aiheuc vai ilpu umnij o 
un tah. 

13 Erumu emesmas a ilpu hal o 
un ; etmu ti nidara an tak aopan. 

14 Etmu imiehva nedo has o ilpu 
retpon a Ihova : uhrnu jim iknipag- 
ki nedo ha3 o risin. 

15 Erumu amen ara an nuhup o 
Ihova ira iji adiat, va uhpu eti im- 
iehva ra an nobohtan. 

16 Va nedo o un nikavaig is eti 
imiehva nedo aiheuc vai atimi aien, 
ja is atmas aien vai natimi ineig is 
ohacred aien um ihkin natimi, va 
etmu auahas natimi ineig aien er 
ahtagre inliinraopon. 

17 Is merit vai intas has aien. 
etmu lep yet pam iran : is eti imi- 
acitak intas upene aien, etmu lep 
itac acen vai yin. 

18 Is aso yin aien an tas has et 
idivaig an napelumai, etmu lep yet 
pam anli nipjinetgan et idivaig in- 
wai, um lep idivaig naraki anli 
neduon. 

19 Etmu idivaig napelumai et aso 
yin iran aien, im nitai ahid et arore 
nejihgan iran aien ira iji adiat. 

20 Etmu ucce neruvaig o Ihova 
irai ilpu atimi tak atimi irak, im lep 
ira ra era asan tas has vai nyak ara. 

21 Ja namu atau imi nyak aiek 
ak Atua Natimarid, va nidam ; imi- 
atamaig nyak va naiheuc upene 
unyum. 

22 Ek ohacred ainyak um ihkin 

natimi, er lep ahcai inliinrnopok. 

23 Ek apan ainyak et idivaig 
nalmui itai et lep ti : er ahladaig 
sjipe nyak et idivaig inheled. 

24 Et auatialidi nijin neduok va 
natoakum unyak, et lep erekinman 
inman irak ainyak. 

25 Er amcel vai nyak : eris wat 
alum nyak ara eris auhohaig nidjin- 
ira ara. 

26 Atau irai nyak, ak Ihova Atua 
unyak : imiatamaig nyak an naiheuc 
unyum : 

27 Va erupu ato ara mika nikman 
ineigki ; as ago aiek, ak Ihova. 

28 Erumu asan tas has ara, ja 
namu asan tas upene aiek : eruit 
atidai ara erumu ehcamai ara : ja 
etmu imiacitak a naheca unyum. 

29 Erumu ehcamai alupas a ilpu 
atimi tak atimi irak, erumu aao ra 
ara an nehcamai ura et idivaig an 
napelumai. 

30 Ekpu imiahpas alupas Ihova 
ainyak an nipjineucsek ; ekpu idim 
imiahpas yin ainyak an nuhup o 
atimi. 

31 Etpu aiji aien an matai nihki 
natimi par imiatamaig yin vai ilpu 
atimi tastas alep vai yin. 

SALM 110. 

1 Is ika a Ihova ehele Natima- 
rid unyak, Namu eteuc an matak 
aiek, um imihum pan an naopan 
yehki ekpu ikni ilpu atimi tak 
atimi iram ainyak mika eri itai 
at'jai neduom iran. 

2 Etpu ika a Ihova yi ahes Saion 
neseuc emda unyum ; namu atiraa- 
rid aiek an nuhup o ilpu atimi tak 
atimi iram. 

3 Erupu eti esjum a ilpu atimi 
unyum an nadiat o nemda unyum, 
an nuarin itaup upene : erupu idi- 
vaig nara et ahes an nipjinetgan 
nahialeg a ilpu hal unyum. 

4 Is asan tas aktit o un a Ihova, 


inyi ti lep adumoij o un aien, na 
atimi ahlap aiek ira iji mesese et 
idivaig Malkisitek. 

5 Etpu auad ilpu atimarid a Na- 
timarid an matam an nadiat o inta- 
vaitaup o un. 

6 Etpu tas alep aien vai ilpu 
atimi aupat: erupu aliinag acen a 
ilpu atimi emesmas vai yin: etpu 
atgei atmas ilpu atimi alupas aien 
ira iji pece ahinag. 

7 Etpu umwig aien an ran wai 
an nefalaig : etpu lep alcacse jai 
nidjinen aien. 


SALM 111. 


1 Aleluia. Ekpu, imiahpas 
Atua ainyak anliinmopok asega, 
an nuhup o ilpu atimi upene, irn lep 
ilpu atimi asjapicnaig. 

2 Et esjilid nauritai o Ihova, era 
ahilok ara asega era imiacitak vaig 
ara. 


3 Et upene um esjilid nauritai o 
un ; et lep amen nedo atoh o un ira 
iji mesese. 

4 Is ika aien eri imiehva niji 
auritai imiali o un ; et aiheuc vai 
atimi a Ihova, et lep esjilid acen 
naiheuc o un. 

5 Is alupai ilpu atimi imtitai yin 
nitai caig aien incara ; etpu imiehva 
intas up yi asaig o un aien ira iji 
adiat. 

6 Is ehvaig ehele ilpu atimi o 
un aien niji auritai emda o un, va 
etpu alupai ra nuarin eris ohuun a 
ilpu atimi aupat. 

7 Et inivaijec um atoh nauritai 
an nikman ; et inivaijec intas alep 


asega o un. 

8 Et amen aktit irp iji mesese ; 
et lep ahes an nedo inivaijec im nedo 
atoh o un. 

9 Is imiatamaig ilpu atimi o un 
aien ; is ati intas up yi asaig o un 
aien mika yi amen ira iji mesese ; et 
upene im itaup nidan. 

10 Natapun narapakau ineigki 
nimtitai Ihova : et eteuc upene le- 
lera sji eigki asega era apos iotas 
alep o un ara : uhpu imiahpas yin 
ira iji mesese. 

SALM 112. 

1 Aleluia. Et mun ahis moij a 
natimi ineig et imtitai Ihova aien, 
urn irniacitak alupas intas alep o un. 

2 Erupu esjilid a ilpu mapon an 
nobohtan : erupu ahes moij a ilpu 
atimi upene. 

3 Etpu amen anli neom o un 
naga im niji itai upene : etpu lep 
amen nedo upene o un ira iji mesese. 

/4 Et aridjai inlah an naupat va 
ilpu atimi upene : era upeue ara um 
aiheuc alupas vai atimi, um atoh 
nedo ura. 

5 Et ago nedo aiheuc vai atimi 
a natimi upene, um alupai ilpu 
atimi ugni itai ; et arapakau nedo o 
un vai niji itai o un. 

6 Inyi iditn eti amaamai aien ira 
iji mesese : uhpu imiehva ilpu atimi 
upene ira iji mesese. 

7 Inyi ti imtitaig intas has aien : 
et amen aktit inliiumopon aien, um 
asgeij; irai Ihova. 

8 Et emda inliinraopon aien, in- 
yi ti imtitaig aien, ura imihura pan 
an naopan yehki etpu almoi aien 
nitai merit o un irai ilpu atimi tak 
atimi iran. 

9 Et eduoraprap itai aien, et 
alupai ilpu ihki atimi itai aien ; et 
amen nedo atoh o un ira iji mesese ; 
etpu aridjai uemda esjilid o un. 

10 Erupu almoi a ilpu atimi aua- 
tatimi, um edemda vaig : etpu ak- 
taktit neijin aien, ja pah mas : etpu 
ti nitai merit O ilpu atimi auatatimi. 

SALM 113. 

1 Aleluia. Akumu imiahpas yin 
aijaua. ak ilpu aheca o Ihova, imiah- 
pas nidai Ihova. 

2 Naaurineig vai nidai Ihova an 
naopan ineig um yet pan ira iji 
adiat. 

3 Uhmu imiahpas nidai Ihova an 
ridjai o un um yet pan an nette o 
un. 

4 Et esjilid a Ihova ira iji pece 
asega, et lep esjilid natimi alupas o 
un irai ohatag. 

5 Et idivaig Ihova Atua uja a 
di ? et amen ijinies aien, 

6 Et asuol aien par almoi niji 
itai an nohatag im lep an nobohtan : 

7 Et imiaridjai ilpu atimi upoupo 
aien an nobohtan, et alcacse jai 
ilpu ihki atimi aien an nuarin u 
nohok ; 

8 Va etpu ikni ra aien ehele 
ilpu atimarid, ilpu atimarid o atimi 
marora. 

9 Et ika aien yi risi ilpu hal o 
un um irniacitak a intakata eti as- 
valav anli neom. Aleluia. 

SALM 114. 

1 Eris wat ahes Ijipt a nupu 
Isreel, um lep ahes ehele nup auoh 
intas is eche a ilpu mapoi Jekob ; 

2 Eris itaup vai yin a ilpu mapoi 
Juta, is lep atimarid irai upu Isreel 
aien. 

3 Is ecetai injop um aha : is lep 
adumoij nofowai Jortan. 

4 Is aleaujai niji edoon et idivaig 
siip atamaig, im niji edoon akliu et 
idivaig inhakli siip. 

5 Is auri injop par aha ? im no- 
fowai Jortan par adumoij ? 

6 Im niji edoon par aleaujai et 
idivaig siip atamaig ; im niji edoon 
tintin, et idivaig inhakli siip : 

7 Etmu ucjucjucaig nobohtan an 
nuhup o Ihova, an nuhup o Atua o 
Jekob ; 

8 Is ika yi etpen wai iuhehteuc 
im lep inwai ahlau oliua jai in- 
hetme. 


SALM, 

SALM 11&- 

1 Uhmu jim imiahpas cam a, ak 
Ihova, jam imiahpas nidam ache, va 
naiheuc unyura irn intas inivaijec 
unyum. 

2 Era auri a ilpu atimi aupat par 
ika, Atua ura yeuc eda ? 

3 Ja et amen a Atua unyima an 
nohatag : is ago nedo asega ineigki 
aien is upene iran. 

4 Et silver im colt natrnasimai 
ura, nauritai ira ikma atimi. 

5 Et eteuc nipjineucsera, ja era 
eti tas am : et etuec nesgauimtara, 
ja era eti alum itai ara : 

6 Et eteuc intikgara, ja era eti 
ahge itai ara : et eteuc ingedjera, ja 
era eti ipni itai ara : 

7 Et eteuc nikmara, ja era eti 
ubli itai ara, et eteuc neduora, ja era 
eti atga ara : era eti tas ara irai 
hujgopul ura. 

8 Era idivai ra a ilpu atimi ago 
ra : im lep ra asega era asgeig ira 
ra ara. 

9 Ak nupu Isreel, akumu asgeig 
irai Ihova aijaua: et atau imi ra 
aien um imiatamaig ra. 

10 Ak ilpu mapoi Eron, akumu 
asgeig irai Ihova aijaua: et atau 
imi ra aien um imiatamaig ra. 

11 Ak ilpu atimi imtitai Ihova, 
aijaua : et atau imi ra aien um imi- 
atamaig ra. 

12 Is aktaktai caija a Ihova ; etpu 
asan tas upene vai caija aien, etpu 
asan tas upene vai nupu Isreel aien ; 
etpu asan tas upene vai ilpu mapoi 
Eron aien. 

13 Etpu asan tas upene aien vai 
ra era imtitai Ihova ara, ilpu ihki 
atimi ira ilpu atimi alupas. 

14 Etpu ika a Ihova mika aki 
ahinag aijaua, im lep ilpu hal un- 
yimia. 

15 Eka mun ahis moij aijaua vai 


115, 116. 

Ihova ineig is ago nohatag aien im 
nobohtan. 

16 Et ohuun nohatag ijiuies acen 
a Ihova ; ja is alupai atimi nobohtan 
aien. 

17 Era eti imiahpas Ihova a ilpu 
atimi emesmas, im lep ra asega era 
asuol se anli nehpanitai ara : 

18 Ja intumu imiahpas Ihova 
akaija an naopan ineig um yet pan 
ira iji mesese. Aleluia. 

SALM HG. 

1 Et aiyu inliinmopok ainyak 
vai Ihova va nedo o un nikavaig, 
is atahaijeg nohrak aien im intas 
ugni unyak. 

2 Um atgaig pam intikgan ehelek 
va nitai ineigki ekpu ahlaig vai yin 
ainyak ira iji adiat irak. 

3 Is aralied irak inwau an mas ; 
is apol iraknohacred ira uma atmas : 
kis ato nohacred ainyak im uerek 
inman irak. 

4 Ja kis ahlaig ainyak vai nidai 
Ihova : ek ugni euc ainyak, ak ihova, 
mika an imiatamaig nyak aiek. 

5 Et upene a Ihova um atoh 
nedo o un ; et idim aiheuc vai atimi 
a Atua uja. 

6 Et aminjinaig ilpu atimi eclim 
amen a Atua ; eris imiasuol nyak, 
ja is atau imi nyak aien. 

7 Etmu lep eropse inliinmopok 
ainyak ; is idim ago nedo upene vai 
nyak a Ihova 

8 As immiatmaig nyak aiek va 
inmas, im nesganimtak va intaig, 
im neduok va nebehtau vaig. 

9 Ekpu atga ainyak an nuhup o 
jlpu atimi umumoh. 

10 Kis iraiisjU ninivaijec ainyak 
va nitai ineigki kis tas ainyak : kis 
ohacred alupas ainyak. 

11 Kis auroauro ainyak um ika 
era asan tas ahcil natimi asega. 

12 Ekpu alupai Ihova inhe ain- 

yak, va nedo upene asega o un vai 
nyak ? 

13 Ekpu leh nipjinitai ainyak va 
nimiatamaig nyak, um ahlaig vai 
nidai Ihova. 

14 Ekpu ehgeijid intas up yi asaig 
unyak ainyak an nubup o ilpu atimi 
o un asega. 

15 Et itai esjilid an nuhup o Ihova 
inmas o ilpu atimi upene o un. 

16 Ak Ihova, ek idim uaheca un- 
yum ainyak ; ek naheca unyum ain- 
yak, im inhal o naheca atahaig 
unyum ; as aihiyi nitai arore nyak 
aiek. 

17 Ekpu ah lap vai euc ainyak an 
nitai ahlap naaurineig, um ahlaig 
vai ni lai Ihova. 

18 Ekpu ehegeijid intas up yi 
asaig unyak ainyak ehele Ihova, an 
nuhup o ilpu atimi o un asega, 

19 Anli nikaro an neom o Ihova, 
an nuarin juju iram, ak Jerusalem. 
Aleluia. 

SALM 117. 

1 Akumu imiahpas Atua aijaua. 
ak nup ira iji pece asega: akumu 
imiahpas yin aijaua, ak nup iran 
pece asega. 

2 Et esjilid acen naiheuc o un 
vai caija: et amen nedo inivaijec o 
Ihova ira iji mesese. Aleluia. 

SALM 118. 

1 Ago naaurineig vai Ihova : et 
idim upene aien ; et amen naiheuc 
o un ira iji mesese. 

2 Erumu ika a nupu Isreel, et 
amen naiheuc o un ira iji mesese. 

3 Erumu ika a ilpu mapoi Eron, 
et amen naiheuc o un ira iji mesese. 

4 Erumu ika a ilpu atimi imtitai 
Ihova, et amen naiheuc o un ira iji 
mesese. 

5 Kis ahlaig vai Ihova ainyak 
an nohacred unyak: is adai intas 

78 


117, 118. 

unyak a Ihova um ati nyak an 
nuarin alupas. 

6 Et amen ehelek a Ihova ; inki 
ti imtitaig ainyak: erupu ago inhe 
vai nyak natimi ? 

7 Et amen ehelek a Ihova tup 
ethi pan irai ilpu atimi atau imi 
nyak : va nitai ineigki ekpu almoi 
nitai merit unyak ainyak ira ilpu 
atimi amcel vai nyak. 

8 Et upene par asgeig irai Ihova, 
jam eti upene nasgeig ira atimi vaig. 

9 Et upene par asgeig irai Ihova, 
jam eti upene nasgeig ira ilpu ati- 
marid vaig. 

10 Eris arahed irak a nup ira iji 
pece aseg » : ja ekpu auahas ra ain- 
yak an nidai Ihova. 

1 1 Eris arahed irak ara ; eris 
arahed irak ara ; ja ekpu auahas ra 
ainyak an nidai Ihova. 

12 Eris arahed irak ara et idivaig 
impak irai bii ; eris ahui ra et idi- 
vaig incop an nefelelicai : ekpu idim 
auahas ra ainyak an nidai Ihova. 

13 As aticei pan emda nyak aiek 
va ekpu eropse ainyak : ja is imi- 
atamaig nyak a Ihova. 

14 Et nemda unyak a Ihova im 
nohranitai unyak, et lep nmiatamaig 
nyak aien. 

15 Et amen nohrara imiacitak va 
nimiatamaig ra irai li eom atga o 
ilpu atimi upeue : et auritai emda 
a Ihova an matan. 

16 Et mun adaigjai in matan a 
Ihova : et auritai emda a Ihova an 
matan. 

17 Inki ti mas ainyak, jam umoh, 
um asuptccnaig nauritai o Ihova. 

18 Is ated emda nyak a Ihova ; ja 
is eti ati nyak aien mika ki mas 
ainyak. 

19 Asalage vai nyak intapanes o 
ilpu atimi upene ; ekpu atga iran 
ainyak, ekpu lep imiahpas Ihova 
ainyak : 

20 Intapanes o Ihova ineig, erupu 
atga irau a ilpu atimi upene. 

21 Ekpu imiahpas euc ainyak : as 
atahaijeg intas unyak aiek, uni imi- 
atamaig nyak. 

22 Inhat ineig eris ude a ilpu 
atimi uctaig neom, et hat esjilid 
ineigki an nesvi va neom. 

23 Nedo o Ihova ineigki : et lep 
itai imiali an nuhup uja. 

24 Nadiat ineigki is ago a Ihova ; 
ecrupu imiacitak akaija um cediaig 
iran. 

25 Ak Ihova, ek ugni euc ainyak 
mika an imiatamaig nyak aiek : ak 
Ihova, ek ugni euc ainyak mika ki 
amen upene ainyak. 

2G Et mun ahis moij aien et ham 
aien an nidai Ihova : ecra asan tas 
ces yi aloai vai caua aijama anli 
neom o Ihova. 

27 Et Atua a Ihova, is ehvaig 
inlah ehelaija aien ; arore nitai 
ahlap an wau irai ibat an nataau. 

28 Na Atua unyak aiek, ekpu ago 
naaurineig vai euc ainyak : na Atua 
unyak aiek ekpu imiahpas euc ain- 
yak. 

29 Ago naaurineig vai Ihova ; et 
idim upene aien, et amen naiheuc o 
un ira iji mesese. 

SALM 119. 

1 Era mun ahis moij ara sji 
eigki et upene asega nedo ura, era 
lep atga ara an tas o Ihova. 

2 Era mun ahis moij ara sji 
eigki era apos intas asuptecnaig o 
un ara ; um ahilek yin anliinmopu- 
ra asega. 

3 Era lep eti ago tah nedo has 
ara, jam ahced nefalaig o un. 

4 As asaig aiek mika ecri imiaiji 
upene intas alep unyum aijama. 

5 Ek idim merit ainyak mika yi 
emda inliinmopok ainyak par apos 
nedo unyum ! 

6 Inki eti lep ehcamai ainyak, 
ekuit aktaktai intas alep asega un- 
yum ainyak. 


7 Ekpu ago naaurineig vai euc 
ainyak, uhuit esege imtak nedo atoh 
asega unyum. 

8 Ekpu apos nedo unyum ain- 
yak : namu jim ude nyak aiek. 

9 Etpu upene nedo o un tah in- 
takuras vanhe? 

10 Kis ahilek euc ainyak anliin- 
mopok asega: ekmu jim ude intas 
alep unyum ainyak. 

1 1 Kis adinaig intas unyum an- 
liinmopok ainyak va ki jim ago 
nedo has ainyak, vai ki jim ago 
nedo has ainyak vai euc. 

12 Naaurineig, ak Ihova; esege 
imtak nedo unyum. 

13 Kis asuptecnaig an nipjineuc- 
sek ainyak intas asega as asaig 
aiek. 

14 Ek imiacitak nedo ineig ainyak 
as asuptecnaig aiek, et idivaig in- 
padiaig asega. 

15 Ekpu aktaktai intas alep un- 
yum ainyak, um ahced netalaig 
unyum. 

16 Ekpu imiacitak nedo unyum 
ainyak : inki ti ahnag an tas unyum 
ainyak. 

17 Namu aiheuc vai nalieca un- 
yum aiek, va ekpu umoh ainyak, 
um apos intas unyum. 

18 Namu asalage nesganimtak 
aiek, va ekpu almor niji itai imiali 
ainyak an tas alep unyum. 

19 Ek atimi amen ehcid an no- 
bohtan ainyak ; jim adina'g intas 
alep unyum vai nyak. 

2(3 Et mas inliinmopok ainyak vai 
inmerit alupas o un va intas unyum. 

21 As ated ilpu atimi auatatimi 
aiek, etpu lep erek inman ira ilpu 
atimi ahnag an tas alep unyum. 

22 Atipagki intas has vai nyak, 
im intas edemda ; kis idim apos 
intas asuptecnaig unyum ainy»k. 

23 Eris ateuc a ilpu atimi alupas 
um tas vai nyak: ja is aktaktai 

79 


SALM, 

intas alep unyum a naheca unyum. 
24 Ek imiacitak intas asuptecnaig 
unyum ainyak, er lep ated nyak 
iran. 


25 Et apol an nobohtan inliinmo- 
pok ainyak : namu imiatamumoh 
nyak aiek et idivaig intas unyum. 

2G Kis asuptecnaig nedo unyak 
ainyak, as lep atahaijeg intas unyak 
aiek: esege imtak nedo unyum. 

27 Namu ehvaig ehelek aiek nes- 
gan tas an tas alep unyum : ja ekpu 
tus ainyak va niji auritai imiali 
unyum. 

28 Pit auatialidi inliinmopok ain- 
yak va nohacred unyak : namu ago 
emda nyak aiek et idivaig intas 
unyum. 

29 Etmu itac acen vai nyak nedo 
ahcil : namu lep alupai nyak inta9 
alep unyum aiek an tup riaiheuc 
unyum. 

80 Kis merit va nedo inivaijec 
ainyak : kis ati nedo unyum an 
nuhup unyak ainyak. 

31 Kis apol an tas asuptecnaig 
unyum ainyak : ak Ihova, ekmu jim 
ehcamai ainyak. 

32 Ekpu auroauro ainyak um 
imiaiji intas alep unyum, nauit ago 
emda inliinmopok aiek. 

33 Ak Ihova, esege imtak nedo 
unyum, ekpu lep apol iran ainyak 
um eti adumoij o un. 

34 Alupai nyak inliinmopok ato 
itai, ekpu lep apos intas unyum 
ainyak anliinmopok asega. 

35 Atau irak an nefalaig as asaig 
aiek ; ek idim imiacitak nitai ineigki 
ainyak. 

86 Namu aihiaig pam inliinmopok 
aiek u intas asuptecnaig unyum ; 
um jim aihiaig pan u nitai merit has. 

37 Namu anidaig pun nesganim- 
tak aiek va ki jim almoi intakitai 
ainyak ; um imiatamumoh nyak an 
nefalaig. 

38 Namu ehneijid intas unyum 
aiek ehele naheca unyum, va uhpu 
imtitai euc. 

39 Namu atipagki nitai ehcamai 
unyak ek imtitaig vaig ainyak : et 
idim upene nedo unyum. 

40 Kis idim ahvig intas alep un- 
yum ainyak; namu imiatamumoh 
nyak aiek an nedo atoh unyum. 

41 Ak Ihova, etmu lep yet pam 
ehelek naiheue unyum, niji itai 
iraiatamaig nyak unyum marom, ak 
Ihova et idivaig intas unyum. 

42 Va ekpu tas ainyak ehelen et 
atuli nyak aien ; ek idim asgeig an 
tas unyum ainyak. 

43 Um jim atipagki asega intas 
inivaijec an nipjineucsek : kis idim 
aijnaig nedo ated atimi unyum ain- 
yak. 

44 Ja ekpu apos intas unyum ain- 
yak um sti atumop ira iji adiat. 

45 Ekpu lep atga an nuarin lah 
ainyak : ek idim ahilek intas unyum 
ainyak. 

46 Ekpu tas ainyak va intas asup- 
tecnaig unyum an nuhup o ilpu 
atimarid, jam eti ehcamai 

47 Ekpu lep imiacitak intas alep 
unyum ainyak, et aiyu inliinmopok 
ainyak vaig. 

48 Ekpu lep adaigjai nikmak 
ainyak u intas alep unyum, et aiyu 
inliinmopok ainyak vaig; ekpu lep 
aktaktai intas alep unyum aiuyuk. 

49 Namu imiehva intas unyum 
aiek ehele naheca unyum, kis asgeig 
iran ainyak. 

50 Nitai imiacitak nyak ineigki, 
an nohaored unyak; is idim imiata- 
mumoh nyak intas unyum. 

51 Era imiafak ahcil nyak a ilpu 
atimi auatatimi ; ja ek eti ahnag 
irai tas alep unyum ainyak. 

52 Ek imiehva nedo unyum itu 
acen ainyak, ak Ihova ; et lep imi- 
acitak inliinmopok ainyak. 

53 Et ucjucjucrvij alupas inliinrao- 
pok u nyak va nedo o ilpu atimi 
auatatimi era ahuag irai tas alep 
unyum ara. 

54 Kis acesaces oohrai itai ainyak 
irai tas alep unyum an nuarin ineig, 
kis amen ehced iran ainyak. 

55 Ak Ihova, ek imiehva nidam 
ainyak an nepeg,um apos in tas alep 
unyum. 

56 Is idiin ucce, va nedo unyak 
nikavaig, kis apos intas alep unyum 
ainyak. 

57 Ak Ihova, Nai hadek aiek : kis 
ika ainyak ekpu apos intas unyum 
ainyak. 

58 Kis ugni naiheuc unyum ain- 
yak anliinmopok asega: namu ai- 
heuc vai nyak aiek et idivaig intas 
unyum. 

59 Kis aktaktai nedo unyak ain- 
yak, urn adumoij pau o intas alep 


unyum. 

60 Kis auroauro ainyak, um eti 
atumop par imiaiji intas alep unyum. 

61 Is arahed irak nopoig o ilpu 
atimi auatatimi ; ja kis eti imiehva 
intas alep unyum ainyak. 

G2 Ekpu aiji ainyak an nijihgan 


nepeg um ago naaunneig vai euc 
va nedo atoh unyum. 

63 Ek etoai ra sji eigki ainyak 
era imtitai euc ara, im lep ra era 
apos intas alep unyum ara. 

64 Ak Ihova, et ohua naiheuc 
unyum an nobohtan : esege imtak 
intas alep unyum. 


65 Ak Ihova, as ago nedo upene 
aiek vai naheca unyum, et idivaig 
intas unyum. 

66 Esege imtak mika ki aktaktai 
upene ainyak um ato itai : kis idim 
imiisjis ninivaijec intas alep unyum 
ainyak. 

67 Kis ahnag ainyak an naopan 
yehki kis eti fi ohacred ainyak : ja 
ek apos intas uuyum ainyak an 
naopan ineig. 


68 Na upene aiek um lep ago 
nedo upene : esege imtak intas alep 
unyum. 

69 Eris athai intas ahcil vai nyak 
a ilpu atimi auatatimi: ja ekpu 
apos intas alep unyum ainyak an- 
liinmopok asega. 

70 Et agnyiv inliinmopura ara et 
idivaig nagako ; ja ek imiacitak 
intas alep unyum ainyak. 

71 Et upene vai nyak mika ki 
ohacred ainyak : va ekpu ato intas 
alep unyum ainyak. 

72 Et upene irak intas et ahes an 

nipjineucsum irai colt im silver et 
ah i nag. 

73 As ago nyak an nobohtan aiek 
um ati nyak: olupai nyak inliin- 
mopok aktaktai itai mika ki ato 
intas alep unyum ainyak. 

74 Erupu imiacitak ara sji eigki 
era imtitai euc ara eruit ecet nyak 
ara ; kis idim asgeig an tas unyum 
ainyak. 

75 Ak Ihova, ek ato ainyak mika 
et atoh nedo unyum, as lep ati 
nohacred irak aiek an nedo inii- 
vaijec unyum. 

76 Etmu imiacitak inliinmopok 
ainyak va naiheuc unyum, et idivaig 
intas unyum ehele naheca unyum. 

77 Etmu yet pam ehelek naihauc 
unyum va ekpu umoh ainyak : ek 
imiacitak intas alep unyum ainyak. 

78 Erurau ehcamai a ilpu atimi 
auatatimi ; eris ispara ago nedo has 
vai nyak ara : ja ekpu aktaktai 
intas alep unyum ainyak. 

79 Erumu adumoij pam ehelek 
ara sji eigki era imtitai euc ara, im 
lep ra era ato intas asuptecuaig 
unyum ara. 

80 Etmu atoh inliinmopok ainyak 
an tas alep unyum, va ki jim ehca- 
mai ainyak. 

81 Et mas inliinmopok ainyak va 
nitai imiat&maig nyak unyum ; ja 
ek asgeig an tas unyum ainyak. 

82 Et auatialidi nesganimtak ain- 

yak va intas unyum, Ek ika ainyak, 
napu aiheuc vai nyak aiek an na- 
bopan ? 

83 Ek idivaig inhubej arasi itai 
ainyak aa n ad ran cop, ja ek imiehva 
intas alep unyum ainyak. 

84 Inyi ehed nadiat irai naheca 
unyum ? napu aru nedo o ilpu atimi 
atmas vai nyak aiek an nahopan ? 

85 Eris ucji ehpai itai vai nyak ft 
ilpu atimi auutatimi, era eti apos 
intas alep nnyum ara. 

86 Et inivaijec intas alep asega 
unyum : era ago nedo has vai nyak 
ara an nefaifa ura ; namu atau imi 
nyak aiek. 

87 Eris ubutpotet ara u nauahas 
nyak vaig an pece; ja kis eti ude 
intas unyum ainyak. 

88 Namu imiatamumoh nyak aiek 
et idivaig naiheuc unyum ; ekpu lep 
apos intas asuptecnaig ainyak et 
ahes an nipjineucsum. 

89 Ak Ihova, et amen aktit intas 
unyum an nohatag irai iji adiat. 

90 Et inivaijec nedo unyum irai 
iji mesese : as ati nobohtan aiek, et 
lep amen aktit. 

91 Et eteuc an naopan ineig va 
intas unyum : et lep aheca unyum 
niji itai asega. 

92 El ekiseti imiacitak intas alep 
unyum ainyak, el ekis mas ainyak 
va nohacred unyak. 

93 Inki imiehva intas alep unyum 
ainyak ira iji mesese : as imiatamu- 
moh nyak aiek iran. 

94 Ek atimi unyum ainyak, namu 
imiatamaig nyak aiek: kis ahilek 
intas alep uuyum ainyak. 

95 Eris atpoijnaig nyak a ilpu 
atimi auatatimi par auahas nyak : 
ja ekpu aktaktai intas asuptecnaig 
unyum ainyak. 

96 Ek ato iuupene u itai asega 
ainyak : ja et esjilid acen intas alep 
unyum. 

97 Et aiya alupas inliinmopok 

ainyak vai intas alep unyum ! ek 
aktaktai ainyak ira adiat asega. 

98 Et esjilid narapakau unyak 
ira arapakau o ilpu atimi tak atimi 
irak va intas alep unyum : et ameu 
ehelek irai iji adiat. 

99 Ek esjilid ainyak va nato itai 
unyak irai ilpu atimi esege imtak 
asega : ek idim aktaktai intas alep 
unyum ainyak. 

100 Ek esjilid ainyak va nato itai 
unyak irai ilpu atimi itu acen,ek idim 
apos intas alep unyum ainyak. 

101 Kis aminjinaig neduok ain- 
yak va nedo has asega, va ekpu 
apos intas unyum ainyak. 

102 Kis eti ude nedo unyum ain- 
yak: as idim esege imtak aiek. 

103 Et idim adale intas unyum ek 
watatemtem iran ainyak : et esjilid 
nadale iran irai hune an nipiineucsek 

104 Ek ato itai ainyak va intas 
alep unyum: vi nitai ineigki ek 
amccl vai nedo efaifa asega ainyak. 

105 Et lamp uri neduok intas un- 
yum,et lep itai lah va nefalaig unyak. 

106 Kis up yi asaig ainyak mika 
ekpu apos nedo upene ainyak as 
asaig aiek, ekpu lep ehneijid ainyak, 

107 Ek ohacred alupas ainyak* 
ak Ihova, namu imiatamumoh nyak 
aiek, et idivaig intas unyum. 

108 Ek ugni euc ainyak, ak Ihova 
mika etmu upene iram niji itai 
ahlap et ispan ahes an nipjiueucsek* 
um esege imtak nedo unyum. 

109 Et amen nitai umoh iran un- 
yak an nikmak irai iji adiat ; ja ek 
.eti ahnag irai tas alep unyum ainyak. 

110 Kris ati nopoig vai nyak a 
ilpu atimi auatatimi : ja kis eti ude 
intas alep unyum ainyak. 

111 Kis leh intas alep unyum ain- 
yak um apol iran irai iji mesese;et lep 
imiacitak inliinmopok ainyak vaig. 

112 Kis ika inliinmopok ainyak 
ki imiaiji intas alep uuyum ainyak 
irai iji adiat, im niji mesese. 

113 Ek amcel vai naktaktai has 
ainyak, ja et aiyu inliinmopok ain- 
yak vai intas alep unyum. 

114 Na uarin adinaig unyak aiek, 
im nitai atapen unyak ; ek aijnaig 
intas unyum ainyak. 

115 Akumu ude nyak aijaua ak 
ilpu atimi auatatimi: ekpu idim imi- 
aiji intas alep o Atua unyak ainyak. 

1 1 6 Namu atau imi nyak aiek et 
idivaig intas unyum, va ekpu umoh 
ainyak : ekmu jim lep ehcamai 
ainyak va inliinmopok asgeig iram. 

117 Namu asjirai nyak aiek va 
ekpu umoli ainyak ; ekpu lep ak- 
taktai intas alep unyum ainyak irai 
iji adiat- 

118 Na amcel vai ra sji eigki 
a9ega aiek, era ahnag irai tas alep 
unyum ara: et ahcil nedo efaifa ura. 

119 Na iknipagki ilpu atimi aua- 
tatimi an nobohtan aiek et idivaig 
nohok va nitai ineigki et aiyu in- 
liinmopok ainyak va intas unyum. 

120 Et ucjucjucaij nohuk ainyak 
um imtitai euc, ek lep imtitaig ain- 
yak va nedo ated atimi unyum. 

121 Kis ago nedo atoh ainyak im 
nedo upene; jim aticijai nyak imi 
ilpu atimi ago nedo has vai nyak. 

122 Namu atau imi naheca un- 
yum aiek, va ekpu amen upene 
ainyak ; erumu jim ago nedo has 
vai nyak a ilpu atimi auatatimi. 

123 Et aupat nesganimtak ainyak 
va naijnaig nitai imiatamaig nyak 
unyum in intas upene unyum. 

124 Ago nedo upene vai naheca 
unyum et idivaig naiheuc unyum, 
um esege imtak intas alep unyum. 

125 Ek aheca unyum ainyak ; na- 
mu alupai nyak inliinmopok ato itai 
aiek,mika ki ato intas unyum ainyak. 

126 Naopan auritai unyum, aklho- 
va ; era auahas iotas alep unyum ara. 

127 Va nitai ineigki^t esjilid naiyu 
u inliinmopok ainyak vai intas alep 
unyum ira colt, colt upene marom. 


128 Va nitai ineigki ek ika ain- 
yak et upene intas alep asega un- 
yum va uiji itai asega, ek lep amcel 
vai nedo efaifa asega ainyak. 


129 Et itai imiali intas asuptecnaig 
unyum : et lep amen auliinmgpok. 

130 Et eteuc inlah va nesege 
intas unyum: era lep ato itai vaig 
a ilpu atimi aupat. 

131 Kis asalage nipjineucsek ain- 
yak um mopmop ; kis idim ahvig 
intas alep unyum ainyak. 

132 Namu alum nyak aiek, um 
aiheuc vai nyak, et idivaig nedo 
unyum va ra sji eigki, et aiyu in- 
iuliinmopura ara vai nidam. 

133 Namu asjaaicnaig ehelek an 
nefalaig unyum aiek irai tas unyum : 
etmu jim lep esjilid irak tah nedo has. 


134 Imiatamaig nyak va nedo ip- 
jin o atimi ; ekpu lep apos intas 
alep unyum a'nyak. 

135 Etmu upene nesganimtam 
aiek vai naheca unyum ; um esege 
imtak intas alep unyum. 

136 Et yah nidi imtak et idivaig 
nofowai, va nedo ura nikavaig era 
eti apos intas alep unyum ara. 


137 Ak Ihova, na upene aiek : et 
lep atoh nedo ated atimi unyum. 

138 Et upene intas alep unyum 
as asaig aiek, et lep inivaijec. 

139 Ek mas ainyak va nitai merit 
emda unyak, era idim eti imiehva 
intas unyum a ilpu atimi tak atimi 
irak. 

140 Et upene acen intas unyum:- 
va nitai ineigki et ahvig a naheca 
unyum. 

141 Ek aklin ainyak er lep amcel 
vai nyak : ja ek eti ahnag irai tas 
alep unyum ainyak. 

142 Et upene nedo atoh unyum 
irai iji mesese, etlep inivaijec intas 
alep unyum. 

141 Eterek in man irak ainyak um 
ohacred alupas : ja et imiacitak in- 

tas alep unyum inliinmopok ainyak. 

144 Et atoh intas asuptecnaig 

unyum irai iji mesese: alupai nyak 
inliinmopok ato itai va ekpu umoh 
ainyak. 

145 Ki8 ahlaig ainyak anliinrao- 
pok asega; ak Ihova, atahaijeg in- 
tas unyak; ekpu apos intaa alep 
unyum ainyak. 

146 Kis ahlaig vai euc ainyak; 
imiatamaig nyak aiek, ekpu lep 
apos intas asuptecnaig unyum ain- 
yak. 

147 Kis ahlaig vai euc ainyak, ja 
i9 par ahrareti nepeg : kis asgeig 
an tas unyum ainyak. 

148 Ek up yi hup ainyak um aiji 
lahlah, ja et par apitac niji uari 
epeg ek imigaiji ainyak, mika ki 
aktaktai intas- unyum ainyak. 

149 Atahaijeg nohrak, et idivaig 
naiheuc unyum: ak Ihova, namu 
imiatamumoh nyak aiek et idivaig 
intas unyum. 

150 Era ubutpotet a ilpu atimi 
ahilek nedo has : era itac acen u 
intas alep unyum ara. 

151 Na ubutpotet aiek, ak Ihova; 
et lep inivaijec intas alep asega 
unyum. 

152 Kis ato ainyak itu acen mika 
as ati intas alep unyum aiek mika 
yi amen aktit ira iji mesese. 

153 Namu aktaktai nohacred un- 
yak aiek, um imiatamaig nyak : ek 
idim imiehva intas alep unyum ain- 
yak. 

154 Aiheuc vai nyak um imiata- 
tnaig nyak : imiatamumoh nyak et 
idivaig intas unyum. 

155 Et itac acen vai ilpu atimi 
•auatatimi nitai imiatamaig ra : era 
eti ahilek intas alep unyum ara. 

156 Ak Ihova, et esjilid nedo ai- 
fheuc unyum : imiatamumoh nyak et 
idivaig intas unyum. 

157 Era ah i nag a ilpu atimi atmas 
<piv vai nyak im ilpu atimi tak atimi 

irak ; ja ek eti adumoij u intas alep 
unyum ainyak. 

158 Kis alum ilpu atimi imipalea 
ainyak, um ohacred ; era eti apos 
intas unyum ara. 

159 Aktaktai naiyu u inliinmopok 
vai intas alep unyum : ak Ihova, 
imiatamumoh nyak, et idivaig nai- 
heuc unyum. 

160 Is inivaijec intas unyum itu 
acen um imiham pain an naopan 
ineig : et lep amen aktit intas atoh 
asega unyum. 

161 Erls ispara edemda va nyak 
a ilpu atimi alupas: ja et iintitaig in- 
tas alep unyum inliinmopok ainyak. 

162 Ek imiacitak intas unyum 
ainyak, et idivaig tah et ecetai im- 
padiaig alupas aien. 

163 Ek amcel vai intas ahcil ain- 
yak um esjum vaig : ja et aiyu in- 
liinmopok ainyak vai intas alep 
unyum. 

1 64 Ek eceseven imiahpas euc ain- 
yak ira iji adiat va nedo atoh unyum. 

165 Et esjilid neigpa ura et aiyu 
inliinmopura era vai intas alep un- 
yum : et ti nitai ebehtau ura. 

166 Ak Ihova, kis aijnaig nitai 
imiatamaig nyak unyum ainyak, um 
imiaiji intas alep unyum. 

167 Et apos intas alep unyum 
inliinmopok ainyak ; et lep aiyu 
alupas inliinmopok ainyak vaig. 

168 Kis apos intas alep unyum 

ainyak im intas asuptecnaig unyum ; 
et eteuc nedo asega unyak an nuhup 
unyum. 

1 69 Ak Ihova, etmu aridjai nah- 
laig unyak an nuhup unyum : alupai 
nyak narapakau, et idivaig intas 
unyum. 

170 Etmu aridjai iotas ugni unyak 
an nuhup unyum ; um imiatamaig 
nyak et idivaig intas unyum. 

171 Etpu ahlaua intas imiahpas 
an nipjineacsek, nauit esege imtak 

I intas alep unyum aiek. 

172 Etpu ahes intas unyum an 
nipjineucsek : et idim atoh iotas 
alep asega unyum. 

173 Namu atau imi nyak aiek ; 
kis apos iotas alep unyum ainyak. 

174 Kis aijgaig nitai imiatamaig 
unyum ainyak, ak Ihova ; ok lep 
imiacitak iotas alep unyum ainyak. 

175 Ekmu umoh ainyak, va ekpu 
imiahpas euc ainyak ; namu lep atua 
imi nyak aiek an nedo unyum. 

17G Kis ahnag ainyak et idivaig 
slip ahnag ; ahilek naheca unyum ; 
ek imiehva intas alep unyum ainyak. 

SALM 120. 

1 Kis ahlaig vai Ihova ainyak 
an nohacred unyak, is atahaijeg 
intas unyak aien. 

2 Ak Ihova, namu imiatamaig 
nyak aiek va intas ahcil im intas 
efaifa. 

3 Etpu aru iram inhe aien ? etpu 
lep ago inhe iram aien, ak natimi 
asan tas ahcil ? 

4 Nidji afaoa tfrig o ilpu atimi 
emda marom, im lep inhumla irai 
ritem. 

5 Kaiheuc vai nyak ! ek amen 
Misek ainyak, ek lep amen ainyak 
ira iji eom atga Kitar ! 

6 Kis amen ainyak is itu irak 
ehelen et aincel vai neigpa aien. 

7 Ek atimi eigpa ainyak, ja ekuit 
tas ainyak era asaig uedoa ara. 

SALM 121. 

1 Ekpu yiasji pan ainyak irai 
iji edoon, etahes iran nitai atau imi 
nyak. 

2 Et ahes ehele Ihova nitai atau 
imi nyak, is ago nohatag aien im 
nobohtan. 

3 Etpu ika aien yi jim ebehtau 
neduorn : inyi ti umjeg aien et amin- 
jinai euc aien. 

4 lnyi idim eti imtate um umjeg 
aien et aminjiuaig nupu Isreel aien. 


5 Et aminjinai euc a Ihova : et 
aiyu iram a Ihova an matam. 

6 Inyi ti auad euc nagesega an 
nadiat ; im lep inmohouc an nepeg. 

7 Etpu aminjinai euc a Ihova va 
niji itai has asega : etpu aminjinaig 
nesgam aien. 

8 Etpu aminjiuaig napan vaig 
■unyum aien im napain vaig unyum, 

an naopan ineig, um yet pan ira iji 
mesese. 

SALM 122. 

1 Kis imiacitak ainyak eris wat 
ika ehelek ara, Intumu apau akaija 
anli Deom o Ihova. 

2 Ak Jerusalem, etpu aiji neduoi 
ja anli neucse nathatahau unyum. 

3 Eris uctaig niji eom Jerusalem, 
eris idim uctaig upene : 

4 Era ap&n eahki a ilpu atimi o 
Ihova, va intas alep ehele nupu 
Isreel, par ago naaurineig vai nidai 
Ihova. 

5 Et amen eahki dorona eh tas 
alep iran, dorona o ilpu atimi ehpan 
irai Tevit. 

6 Akumu ugni Atua aijaua mika 
yi amen neigpa Jerusalem : erupu 
amen upene ara sji eigki et aiyu 
inliinmopura ara vai euc. 

7 Etmu amen neigpa anli nat- 
hatahau unyum, im niji itai upene 
irai li emnem atimi unyum. 

8 Ekpu ika ainyak vai ilpu etoak 
im ilpu apapa uuyak, Etmu amen 
neigpa iram. 

3 Ekpu ugni Atua ainyak mika 
an upene aiek va neora o Ihova 
Atua uja. 

SALM 123. 

1 Ekpu yiasji pan ehelum ain- 
yak, ak Atua an nohatag. 

2 Et idivaig era almoi nikmai 
ilpu atimi alupas ura a ilpu aheca 
ura, et idivaig et lep almoi nikmai 
natimi alupas o un a naheca atahaig 
o un ; et um ucco et almoi Ihova 
Atua uja nesganimtaija um yet pan 

an naopan yehki etpu aiheuc vai 
caija aien. 

3 Aiheuc vai cama aiek, ak Iho- 
va, aiheuc vai cama: et esjilid acen 
nedemdn vai cama. 

4 Et ga'je acen inliinmopoma 
aijama va nedo auatafak ahcil o 
ilpu atimi tup amen im namcel vaig 
o ilpu atimi ijinies inliinmopura. 

SALM 124 . 

1 Erumu ika a nupu Isreel, el is 
eti amen ehelaija a Ihova ; 

2 El is eti amen ehelaija a Ihova 
eris wat atidai vai caija natimi : 

3 El eris nuroauro ara um atles 
caija, eris wat edemda ara vai caija : 

4 El is taluopni pam caija iuwai : 
el is yet pam iraija inwai yah. 

5 El is yet pam iraja inwai es- 
jilid. 

6 Naaurineig vai Ihova is eti 
aticijaig caija aien irai eijora. 

7 Er imiatamaig caija et idivaig 
inman, va nopoig o natimi nhilek 
man : eh raun ahtamud nopog, er 
Isp imiatamaig caija. 

8 Er iiniat:im:iig caija va nidai 
Ihova, is ago nohatag aien im no- 
bohtan. 

SALM 125. 

1 Erupu idivaig nedoon Saion 
ara asega era asgeig irai Ihova ara, 
urn eti araaamai, jam amen aktit ira 
iji mesese. 

2 Et idivaig et arahed Jerusalem 
niji edoou, et um ucco et arahed 
ilpu atimi o un a Ihova an naopan 
ineig um yet pan ira iji mesese. 

3 Inyi ti amen se nisec o ilpu 
atimi auatatimi ijinies irai ilpu atimi 
upene, va eri jim atgeig yi apidi 
nikmara u nedo has a ilpu atimi 
upene. 

4 Ak Ihova, ago nedo upene, vai 
ilpu atimi upene, im lep ra et atoh 
inliinmopura ara. 

5 Ja etpu ntau ira ra sji eigki a 

Ihova pan irai ilpu atimi auatatimi 
era ahidai ra pan ira efalaig acalacal 
ara, ja etpu amen neigpa irai upu 
Isreel. 

SALM 126. 

1 Is wat imiadumoij pam nupu 
Saion a Ihova eris leuese pan ra, 
intis idivaig ilpu atimi umjeg ahnag 
akaija. 

2 Is ohua inlaav an nipineucsaija, 
intis lep acesaces nohranitai akaija : 
eris ika ara ehele ilpu atimi aupat. 
Is ago niji itai esjilid a Ihova vai 
caija. 

3 Is ago niji itai esjilid a Ihova 
vai caija, inta iraiacitak vaig akaija. 

4 Ak Ihova, namu lep iraiadu- 
raoij pam ra sji eigki aiek eris 
leucse pan ra, et idivaig naui wai 
saud. 

5 Erupu aldei nohoai itai um 
imiacitak ara sji eigki era ahoiag 
itai ara jam taig. 

6 Aien et apan aien um taig um 
apos nupsi itai upene ; etpu idim 
lep hnm aien um tiniacitak, um apos 
nuhud irai sito. 

SALM 127. 

1 El et eti uctaig neom a Ihova, 
et takitai nauritai o ilpu atimi uc- 
taig neom : el eti nminjinaig nuarin 
pece a Ihova, el et takitai naijilah- 
lah vaig o natimi aminjinaig. 

2 Et takitai naiji vaig an nuhia- 
leg im naiji lau vaig an jupura; im 
nacaig vaig nitai caig er ohacred 
vaig ; et um ucco et ika aien eri 
umjec a ilpu halav cop o un. 

3 Et idim alupas caija ilpu halav 
cop o un. 

4 Et idivaig nidji afana an nik- 
mai natimi emda ; era lep ucco a 
ilpu halav an takuras uja. 

5 Et mun ah is moij a natimi in- 
eig et ohua incetpoi nidji afana o 
un iran : erupu eti ehcamai ara, ja 
erupu tastss ara an neucse nathat- 
ahau ehele ilpu atimi tak atimi ira ra. 

SALM 128. 

1 Era man ahis moij ara asega 
era imtitaig Ihova ara ; um ahced 
nefalaig o un. 

2 Napu caig nauritai ira ikmam 
aiek : napu ahis moij aiek, um amen 
upene. 

3 Etpu idivaig vaine a ehgira et 
ohoai itai upene: erupu lep idivaig 
inhakli oliv a ilpu halav unyum u 
inhag unyum. 

4 Inyi ahis moij inyi ucce anati- 
mi ineig et imtitai Atua aien. 

5 Etpu asan tas ces yi aloai Saion 
a Ihova : napu almoi nitai upene 
aiek irai Jerusalem ira iji adiat 
asega iram. 

6 Napu idim almoi ilpu mapom, 
aiek im lep neigpa irai upu Isreel. 

SALM 129. 

1 Erumu ika a nupu Isreel, eris 
ecahinag edemda vai nyak ara an 
halav unyak um imihum pam an 
naopan ineig: 

2 Eris ecahinag edemda vai nyak 
ara an halav unyak um imihum 
pam an naopan ineig: ja eris eti 
imiasuol nyak ara. 

3 Eris ahapol an cehek a ilpu 
atimi ahapol : is abra nahaua* ura. 

4 Et atoh nedo o Ihova : is ah- 
taraud inwau o ilpu atimi auatatimi 
aien. 

5 Erumu ehcamai um adumoij a 
ilpu atimi atncel vai Saion. 

6 Erumu idivaig nefelelicai ara 
ijinies irai eom, er eti fi ateucre ja 
et imlai : 

7 Et eti amen an nikmai natimi 
ucse nefelelicai ; im lep an riti natimi 
arore nuhud iran. 

8 Era eti lep ika a ilpu atimi 
atga, Etmu amen iramia in tas ces 
yi aloai o Ihova : ecra asan tas ces 
yi aloai vai caua aijama an nidai 
Ihova. 


SALM 130. 

1 Ak Ihova, kis ahlaig vai euc 
ainyak ira iji uari ubou. 

2 Ak Ihova, ahge nohrak : etrau 
atahaijegintas ugni unyak intikgam 
aiek. 

3 Ak Ihova, el et asjaaicnaig 
nedo has unyuk aiek, ak Ihova, 
etpu Htidai a di? 

4 Jaet amen eheltim nitai iknipa- 
gki nedo has.va uhpu imiatamai euc. 

5 Ek aijnaig Ihova ainyak, et 
aijnai yin inliinmopok ainyak, ek 
aijnaig intas o un ainyak. 

6 Ek esjilid ainyak par aijnaig 
Ihava irai ilpu atimi aijnaig nuhia- 
leg : ilpu atimi aminjinaig nuhialeg 
marom. 

7 Erumu asgeig irai Ihova a nu- 
pu Isreel : et amen naiheuc ehele 
Ihova, et lep amen alupas ehelen 
nitai imiatnmaig atimi. 

8 Etpu imiatamaig nupu Isreel 
aien va nedo has asega ura. 

. SALM 131. 

1 Ak Ihova, et eti ijinies iuliin- 
mopok ainyak, um eti ijinies nes- 
ganimtak: ek eti imjijeuc ainyak 
vai niji itai esjilid, im niji itai ehka 
vai nyak. 

2 Kis ago nedo upoupo ainyak 
im nedo erop, et idivaig inhalav et 
mun atetwan yin a risin : et idivaig 
inhalav er etetwan yin inliinmopok 
ainyak. 

3 Erumu asgeig irai Ihova a 
nupu Isreel an naopan ineig um 
yet pan ira iji mesese. 

SALM 132. 

1 Ak Ihova, namu imiehva Tevit 
aiek, im nohacred asega o un. 

2 Is asan tas aktit o un ehele 
Ihova aien : um asan tas up asaig o 
un ehele Atua erada o Jekob. 

3 Mika inki idim eti apan ain 
yak, an neom unyak, um eti apan 
an nuarin umjeg unyak : 

4 Inyi ti umjeg nesganimtak 
ftinyak, urn eti aroparop uarasio 
nesganimtak, 

5 Um iraihum pan an naopan 
yehki ekpu ecetai nuarin imi Ihova 
aiuyak,nuarin amen imi Atuaerada 
o Jekob ; 

6 Intis atahaijeg vaig Ifreta 
akaija: intis ecetai akaija an nuarin 
nobohtan ui cai. 

7 Intupu apan akaija irai taber- 
nakel o un, intupu atpusc akaija an 
nuhup o nitai atijai neduon iran. 

8 Ak Ihova, namu atidai aiek 
um apan an nuarin atumop unyum ; 
aiek, im nelcau esjilid unyum et 
amen iran intas alep. 

9 Erumu aso ra a ilpu atimi 
ahlap unyum au nedo upene ; erumu 
lep ahlaig ijinies a ilpu atimi upene 
unyum va nimiacitak ura. 

10 Namu jim ah daig nesganim- 
tan aiek as ati yin aiek va Tevit 
naheca unyum. 

1 1 Is asan tas aktit um inivaijec 
o un a Ihova ehele Tevit ; inyi ti 
adumoij o un aien ; ekpu ati a do- 
rona unyum ainyak inmaporn. 

12 El era apos intas etipup unyak 
a ilpu hal unyum ira intas asuptec- 
naig unyak ekpu esege imi ra ain- 
yak, erupu lep ateuc a doroua un- 
yum a ilpu hai ura ira iji mesesc. 

13 Is aniv Saiou a Ihova, is merit 
vaig aien par amen iran. 

14 Nuarin atumop unyak ineigki 
ira iji inesese: ekpu amen igcaki 
ainyak : kis idim merit vaig ainyak. 

15 Ekpu ika ainyak yi ahinag 
nitai caig iran : erupu lep gaije a 
ilpu ihki atimi iran irai itai helaig. 

16 Ekpu aso ilpu atimi ahlap 
iran ainyak an nitai irniatamaig ra: 
erupu lep ahlaig ijinies a ilpu atimi 
upene iran va nimiacitak ura. 

17 Ekpu eka ainyak yi esjilid 
natimi alupas o Tevit : ek mun lep 
ati incopalahala ainyak vai yin eris 
aspi yin. 

18 Ekpu aso ilpu atimi tak atimi 
iran ainyak an nehcamai ura : ja 
etpu amen upene iran korona o un. 

SALM 133 . 

1 Almoi,etidim upene um esjilid. 
mika yi tup ethi ache inliinmopoi 
ilpu raimu ! 

2 Et idivaig nitai aspi upene an 
nidjini atimi, is asuol an nalau an 
nesganimtai Eron ; um yet se pan 
an tid an napelumai o un ; 

3 Et idivaig nara irai Hermon, 
is lep asuol irai lola edoon Saion : 
is asaig nitai upene eahki a Ihova, 
nitai umoh iran marom ira iji mesese. 

SALM 134. 

1 Almoi, akumu imiahpas Ihova 
aijaua, ak ilpu aheca o Ihova asega, 
eka aiji aijaua anli neom o Ihova 
an nepeg. 

2 Adaig jai nikmamia, an nuarin 
itaup, um asan tas upene vai Ihova. 

3 Etmu asan tas ces yi aloai euc 
Saion a Ihova is ago nohatag aien 
im nobohtan. 

SALM 135. 

1 Akumu imiahpas Ihova aijaua, 
Akumu imiahpas nidai Ihova aijaua; 
ak ilpu aheca o Ihova, akumu imi- 
ahpas yin aijaua. 

2 Ak ilpu atimi aiji anli neom o 
Ihova, anli nikaro an neom o Atua 
uja marom. 

3 Akumu imiahpas Atua aijaua; 
et idim upene a Ihova: acesaces 
nohrai itai vai nidan ; et idim upene. 

4 Is ehtai Jekob imi yin a Ihova, 
ira lep nupu Isreel mika eri impa- 
diaig esjilid o un ara. 

5 Ek idim ato ainyak mika et 
esjilid a Ihova, et lep esjilid a Ihova 
uja rai ilpu atua asega. 

6 Is ago niji itai asega a Ihova 
is merit aien an nohatag, im lep an 
nobohtan, im lep an jop, im lep ira 
iji uarin nbo. 

7 Et ika aien yi aridjai inmosso 
an nobohtan asega ; et ago nauain- 

apit aien im lep incopda ; et lep ika 
aien yi ahes nimtinjop an nuarin 
amen iran o un. 

8 Is auad inmetto Ijipt aien um 
atupun ira atiroi um yet pan irai iji 
itai eclim edo irai pece. 

9 Is ehvaig niji itai asjaaicnaig 
men im niji itai imiali an nuhup 
unyimia, ak nupu Ijipt, irai Fero 
im lep irui ilpu aheca o un asega. 

10 Is auad nup irai pece alupas 
aien, um atgei ilpu atimarid esjilid ; 

11 Saihon natimarid o nupu Em- 
or, im Oc natiinarid Besan, im nup 
ira iji elcau Kenan : 

12 Um alupai nupu Isreel in pece 
ura, mika eri ohuun ara, nitai 
ohuun o uupu Isreel o un. 

13 Ak Ihova, et amen nidam ira 
iji adiat; im nitai imiehva euc, ak 
Ihova, ira iji mesese. 

14 Etpu aktaktai ilpu atimi o un 
a Ihova, etpu lep eche inliinmopon 
aien vai ilpu aheca o un. 

15 Et silver im colt natmasimai o 
ilpu atimi aupat, nauritai ira ikma 
atimi. 

16 Et eteuc nipjineucsera, ja era 
eti tas ara; et eteuc nesganimtara, 
ja era eti alum itai ara ; 

17 Et eteuc intikgara, ja era eti 
ahge itai ara; era lep eti umumoh ara. 

18 Era idivai ra a ilpu atimi ago 
ra : im ra asega era asgeig ira ra ara. 

19 Akumu imiahpas Atua aijaua, 
uk nupu Isreel ; akumu imiahpas 
Ihova aijaua, ak ilpu mapoi Eron : 

20 Akumu imiahpas Ihova aijaua, 
ak ilpu mapoi Livai : akumu imiah- 
pas Ihova aijaua, ak ilpu atimi im- 
titai yin. 

21 Erurnu imiahpas Ihova a nupu 
Saion, et amen Jerusalem aien. 
Aleluia. 

SALM 136. 

1 Naaurineig vai Ihova ; ct idim 
upene aien : et amen naiheuc o un 
ira iji mesese. 


2 Naaurineig vai Atua o ilpn 
atua, et amen naiheuc o un ira iji 
mesese. 

3 Naaurineig vai Natimarid o 
ilpu atimarid : et amen naiheuc o 
un ira iji mesese. 

4 Et ago nedo imiali esjilid aien 
ache :et ainen naiheuc o un ira iji 
mesese. 

5 Is ago nohatag aien an nara- 
pakau o un : et amen naiheuc o un 
ira iji mesese. 

6 Is alage nobohtan aien ijinies 
irai jop ; etamen naiheuc o un ira iji 
mesese. 

7 Is ago niji itai lah alupas aien : 
et amen naiheuc o un ira iji mesese : 

8 Nagesega mika yi esjilid an 
nadiat: et amen naiheuc o un ira 
iji mesese. 

9 Im inmohoc iminmoijeuvmika 
yi esjilid an nepeg : et amen naiheuc 
o un ira iji mesese. 

10 Is auad Ijipt aien irai inmetto 
ura: et amen naiheuc o un ira 
iji mesese. 

11 Um iknipagki nupu Isreel 
ehele ra ; et amen naiheuc o un ira 
iji mesese : 

12 An nikman emda, im nikman 
is atgeig yi apidi aien : et amen 
naiheuc o un ira iji mesese. 

13 Is atiakoaisjipe Injopcop aien: 
et amen naiheuc o un ira iji mesese : 

14 Um atau irai upu Isreel an 
niblan jop : et amen naiheuc o un 
ira iji mesese : 

15 Jam erekhaig se Fero im ilpu 
eucsupo o un an Jop cop : et amen 
naiheuc o un ira iji mesese. 

1 6 Is atau irai ilpu atimi o un an 
namas acen aien : et amen naiheuc 
o un ira iji mesese : 

17 Is auad ilpu atimarid esjilid 
aien : et amen naiheuc o un ira iji 
mesese : 

18 Um atgei ilpu atimarid emda: 
et amen naiheuc o un ira iji mesese : 

19 Saihon natimarid o uupu Enior* 

et amen naiheuc o un ira iji mesese. 

20 Im Oc natimarid Besan : et 
amen naiheuc o un ira iji mese-e. 

21 Um ahtai inpece ura imi nupu 
Isreel : et amen naiheuc o uu ira iji 
mesese. 

22 Nitai ohuun imi nupu Isreel 
marom ilpu aheca o un: et ainen 
naiheuc o un ira iji mesese. 

23 Is iraiehvn caija aien an nihkin 
natimi uja : et amen naiheuc o un 
ira iji mesese. 

24 Is imiatamaig caija aien va 
ilpu atimi tak atirai iraija : ct amen 
naiheuc o un ira iji mesese. 

25 Et alnpai niji itai umumoh 
asega nitai caig aien : et ameu nai- 
heuc o un ira iji mesese. 

26 Ago naaurineig vai Atua an 
nohatag : et amen naiheuc o un ira 
iji mesese. 

SALM 137. 

1 Ecris ateuc se u nofowai Babu- 
lon aijama ; ecris iiniehva Saiou 
aijama um ta’g acen. 

2 Ecris aijicei harp unyima uij- 
ama ijinies irai cai karab e ihki. 

3 Eris merit rnika ecri acesaces 
nohranitai aijama eahki arasji ehki 
eris iknipagki caija ara : eris lep 
ahilek laav ara sji ehki eris atijai 
nohacred iraija ara, um ika, Akumu 
acesacesuoh ran itai irai Saion aijaua. 

4 Ecrupu acesaces nohranitai o 
Ihova aijama an pece oi tak atimi 
um yet pan an nahopan ? 

5 El ek eti imiehva Jerusalem 
ainyak, etmu eti imiehva namarero 
o un inmatak. 

6 El ek eti imiehva ainyak, etmu 
apol namak an nipjineuesek : cl et 
eti esjilid nimiacitak Jerusalem un- 
yak ira iji itai asega ek imiacitak 
vaig ainyak. 

7 Ak Ihova, namu imiehva nu- 
pu Itom aiek, an uadiat irai Jerusa- 
lem ; eris ika ara, Echedeliekse, 
echedeliekse upene niji eom iran. 

8 Ak inhalav atahaig o Saion, 
uhpu auahas euc: etmu nhis moij 
aien etpu aru iram aien yi idivaig 
as aru irama aiek. 

9 Etmu ahis moij aien et leh 
ilpu halav unyipiiaaien um auad ra 
irai hat 

SALM 138 . 

1 Ekpu iraiahpas euc ainyak an- 
liinmopok asega: ekpu acesaces 
nohranitai vai euc ainyak an nuhup 
o ilpu atua. 

2 Ekpu atpuse ainyak u neom 
alilap upene unyum, um imiahpas 
nidara vA naiheuc unyum im nedo 
inivaijec unyum : as idim ati intas 
unyum «*iek mika yi esjilid irai ni- 
dam asega. 

3 As adai intas unyak aiek an 
naopan yehki kis ahlaig vai euc 
ainyak um ago emda inliinmopok. 

4 Ak Ihova, erupu imiahpas euc 
a ilpu atimarid asega an nobohtan, 
eruit atahaijeg intas an nipjineuc- 
sum ara. 

5 Ernpu idim acesaces nohranitai 
ara va nedo o Ihova: et idim esjilid 
natimi alupas o Ihova. 

6 Et esjilid a Ihova ja et almoi 
ilpu atimi ijinies inliinmopura itac 
acen aien. 

7 Ek atga an nohacred ainyak, 
ja napu imiataraumoh nyak aiek : 
napu atgeig yi apidi nikmam aiek 
va intavaitaup o ilpu atimi tak atimi 
irak, etpu lep immiatamaig nyak 
inmatam. 

8 Etpu ago ehni itai vai nyak a 
Ihova: ak Ihova, et amen naiheuc 
unyum ira iji mesese : jim ude nau- 
ritai ira ikmam. 

SALM 139 . 

1 Ak Ihova, as ahilek inliinmo- 
pok aiek, um ato nyak. 

2 Na ato nateuc vaig unyak aiek 
im natidai vaig unyak, na ato^nak- 
taktai unyak aiek itac acen. 

3 Na ahilek natga unyak aiek im 

n&8jeuc unyak, na lep imjijeuc aiek 
va nedo nsega unyak. 

4 Ak Ihova, na idim ato upene 
aiek intas asega an nipjineucsek. 

5 Na arahed irak aiek an cehek 
im lep an nuhup unyak, um atijai 
nikmam ijinies irak. 

6 Kt ehka vai nyak n&rapakau 
ineig; et esjilid acen, et ehka vai 
nyak nato vaig. 

7 Ekpu aha pan ainyak eda va 
nesgsm? ekpu aha pan ainyak eda 
va euc ? 

8 El ek aridjai an nohatag ain- 
yak, namen eahki aiek : el ek allied 
intinak ainyak an nuariu ubo, na 
idim amen eahki aiek. 

9 El ek leh nehpan nuhialeg 
ainyak, um amen an jop itac acen ; 

10 Etpu idimatau irak eahki nik- 
mam, eipu lep asjiraig nyak inma- 
tam. 

11 El ek ika ainyak, Etpu idim 
taluopni pam nyak naupat; etpu 
lah nepeg um arahed irak. 

12 Et eti aiipat vai euc an nepeg ; 
ja et lah nepeg et idivaig nadiat: et 
tup apapa naupat im inlah an nu- 
hup unyum. • 

18 As ago nesgak aiek ; as adah- 
poi nyak aiek an nipjinetgai risik. 

14 Ekpu naaurineig vai euc ain- 
yak : eris ago nyak an nedo imtitaig 
im nedo iuiiali : et itai imiali niji 
auritai unyum : ek ato upene ainyak. 

15 Eris eti adinaig nohuk vai euc, 
an naopan yehki eris ago nyak an 
nuarin adinaig, um ahod upeue nyak 
irai uarin ubo an nobohtau. 

16 As almoi nupsen nohuk aiek 
an nesganimtam ; eris lep aged niji 
uari ohuk nsega an nitasvitai unyum, 
eris ago an nitasvitai unyum,eris ago 
an naopan yehki is eti fi eteuc tah. 

17 Ak Atua, « t upene acen naktak- 
tai unyum irak ! et idim ahinag acen. 

18 El ek esvi ainyak, el et ahinag 
ira nauaihavig : ekuit aijilahlah ain- 
yak, ek amen ehelum ainyak. 


19 Ak Atua, napu idim atgei ilpu 
atimi auatatimi aiek ; akumu ude 
nyak aijaua, ak ilpu atimi atgei 
atmn. 

20 Era asau tas has vai euc ara, 
era lep tup asaig uidam a ilpu atimi 
tak atimi iram. 

2 1 Ak Ihova, ek amcel vai ra sji 
eigki ainyak era amcel vai euc ara : 
ek lep ohacred ainyak vai ra sji 
eigki era atidai vai euc ara. 

22 Ek idim amcel vai ra ainyak : 
ek ika ainyak era ilpu atimi tak 
atimi irak ara. 

23 Ak Atua, akilek nyak um ato 
inliinmopok : alumajidcid nyak um 
ato naktaktai unyak : 

24 Urn almoi kit et amen ehelek 
tah nitai has ; um atau irak an ne- 
falaig ira iji mesese. 

SALM 140. 

1 Ak Ihova, namu imiatamaig 
nyak aiek va natimi has ; aininjinaig 
nyak va natimi auatatimi ; 

2 Era aktaktai nedo h *s anliin- 
mopura ara, era asjapicnaig ara va 
nedoa ira iji adiat. 

3 Era ati neiji namara ara et 
idivaig nimyiv ; et lep amen nitai 
acen irai asp ithau narasi mpjineuc- 
eera. Sela. 

4 Ak Ihova, namu aminjinaig 
nyak aiek va nikmai natimi has; 
imiatamaig nyak va natimi auata- 
timi ; eris aktaktai ara par auahas 
natga unyak. 

5 Eris adinaig nopoig im inwau 
vai nyak a ilpu atimi ijinies inliin- 
mopura ; eris alage nopoig ara an 
nahaijen nefalaig, eris lep ati nitai 
anai nyak iran. Sela. 

6 Kis ika ehele Ihova ainyak, 
Na Atua unyak aiek; ak Ihova: 
namu atahaijeg intas ugni unyak 
aiek. 

7 Ak Ihova Atua unyak, in nem- 
da unyak par imiatamaig nyak, as 

ad&hpoi nidjinek aiek aa nadiat o 
n»doa. 

8 Ak Ihova, jim alupai ilpu atimi 
auatatimi nitai merit ura: jim atau 
imi ra an nitai merit has ura ; va 
eri jim aridjai ara. Sela. 

9 Jam auauo nidjini ra sji eigki 
era arahed irak ara; etmu adahpoi 
ra nitai has is ahes an nipjineucsera. 

10 Etmu edjose ijinies ira ra in- 
humla et cas : uhmu erekhaig jai 
ra an cop ; irai li ehpai itai ubo va 
eri jim lep atidai ara. 

11 Etmu jim amen aktit an no- 
bohtau tah riatimi asan tas has : 
etpu apitac natimi auatatimi nitai 
has par auahas yin. 

12 Ek ato ainyak inika etpu atau 
imi ilpu atimi ohacred a Ihova, ura 
ago nedo atoh vai ilpu ihki atimi. 

13 Erupu idim ago naaurineig vai 
nidam a ilpu atimi upene: erupu 
amen a ilpu atimi upene an nuhup 
unyum. . 

SALM 141. 

1 Ak Ihova, ek ahlaig vai euc 
ainyak; auroauro um apam ehelek : 
atahaijeg nohrak, ekuit ahlaig vai 
euc ainyak. 

2 Etmu aridjai nalaigaheni un- 
yak an nuhup unyum et idivaig nitai 
aua nipin upene; im uxdaigjai nik- 
mak et idivaig nitai ahlap an jupura. 

3 Ak Ihova, namu ati nitai amin- 
jinaig nipjineucsek aiek ; aminjinaig 
intApanes an narasio nipjineucsek. 

4 Etmu jim aiyu inliinmopok 
ainyak vaig tah nitai has, par ago 
nauritai has ehele ilpu atimi ago 
nedo has: ekmu jim caig niji itai 
upene ura ainyak. 

5 Erumu ated nyak a ilpu atimi 
upene ; nedo aiheuc ineigki : erumu 
ated nyak ara ; naraki upene ineigki 
inyi ti ehtoplec nidjinek : ekpu ago 
nalaigaheni vai ra ainyak an noha- 
cred ura. 

6 Uhuit erekhaigse ilpu atimi 
alupas ura irai iji uarin et eteuc 

nilpau hat iran, erupu atahaijeg 
intas unyak ara; et idim adale. 

7 Er terimterim neduoja an neuc- 
sen nehpanitai, et idivaig nauicai et 
attai tah um ates. 

8 Ak Atua Natimarid,et aes pan 
euc nesganimtak ainyak : ek asgeig 
iram ainyak : jim ude nyak. 

9 Aminjinaig nyak va nopoig 
eris ati vai nyak, im lep nehpai itai 
o ilpu atimi ago nedo has. 

10 Erumu ebehtau a ilpu atimi 
auatatimi irai opoig ura, ja ekpu 
atga upene ainyak. 

SALM 142 . 

1 Kis ahlaig vai Ihova ainyak 
an nohrak ; kis ugni itai ehele Ihova 
ainyak an nohrak. 

2 Kis asaig upene naktaktai un- 
yak ainyak au nuhup o un : kis 
asuptecnaig nohacred unyak ainyak 
an nuhup o un. 

3 Is wat ohacred inliinmopok 
ainyak, as ato nefalaig unyak aiek. 
Eris ati nopoig vai nyak ara an 
nefalaig ek atga iran ainyak, jam 
eti asaig. 

4 Kis eas an matak ainyak um 
almoi, ja is eti ato nyak tah natimi : 
eris eti aiheuc vai nyak ; is eti ak- 
taktai nyak tah natimi. 

5 Ak Ihova, kis ahlaig vai euc 
ainyak : kis ika ainyak, Na uarin 
atpuh iran unyak aiek, im inpadiag 
unyak, an pece o ilpu atimi umumoh. 

6 Aktaktai nahlaig unyak ; eris 
imiasuol acen nyak : imiatamaig 
nyak va ilpu atimi edemda vai 
nyak : era esiilid irak ara. 

7 Atipagki nyak anli neom ipjin 
aiek, va ekpu ago naaurineig ain- 
yak vai nidam : erupu arahed irak 
a ilpu atimi upene; napu idim ago 
nedo upene vai nyak aiek. 

SALM 143 . 

1 Ak Ihova, namu atahaijej 
nalaigaheni unyak aiek, aktakta 

intas ugni unyak : namu adai intas 
unyak aiek an nedo inivaijec unyum 
im nedo upene. 

2 Namu jim ahilek nedo o na- 
heca unyum aiek : et eti upene tali 
an nuhup unyum, 

3 Is atraas vai nyak a natimi tak 
atimi irak ; is auad se' nyak an no- 
bohtan aien; is atinyakaien mikaki 
amen ainyak an naupatet idivaig ra 
sji eigki eris emesmaa ara itu acen. 

4 Et idim ohacred inliinmopok 
ainyak : et lep mas inliinmopok. 

5 Ek imiehva niji adiat itu acen 
ainyak ; ek aktaktai niji auritai as- 
ega unyum ainyak; ek aktaktai 
nauritai ira ikmam ainyak. 

6 Ek atgeig yi apidi nikmak 
ehelum ainyak : et idivaig inpece et 
ti inwai iran inliinmopok ainyak, 
um mas vai euc. Sela. 

7 Ak Ihova, auroauro um ata- 
haijeg, intas unyak : et mas ehni 
inliinmopok ainyak : jim adinaig 
ne8ganimtam aiek vai nyak, va ki 
jim idivaig ra ainyak era asuol anli 
nehpan itai ara. 

8 Ekrau atahaijeg nedo aiheuc 
unyum ainyak an nuhialeg: ek idim 
asgeig iram aiuyak : namu asjaaic- 
naig ebelek aiek an nefalaig ekpu 
atga iran ainyak ; et aridjai ehelum 
inliinmopok ainyak. 

9 Ak Ihova, namu imiatamaig 
nyak aiek vai ilpu atimi tak irak : 
ekpu atpuh ehelum ainyak. 

10 Esege imtak mika ki ago nitai 
merit unyum ainyak : na Atua un- 
yak aiek : etmu atau irak a nesgam 
upene an nefalaig upene. 

11 Ak Ihova, namu imiatamumoh 
nyak aiek va nidam : imiatamaig 
nyak va nohacred unyak va nedo 
upene unyum. 

12 Namu lep ahni ilpu atimi tak 
atimi irak aiek, um auahas ra asega 
era atijai nohacred irak ara : ek 
idim alieca unyum ainyak. 


SALM 144. 

1 Naaurineig vai Ihova inheh- 
teuc unyak, et ika aien yi imjijeuc 
nikmak u nehtauo, im nupsikmak u 
nedoa : 

2 Inupene unyak im nirahed un- 
yak: neom ipjin unyak im natimi im- 
iatamaig nyak ; nitai atapen unyak 
ek asgeig iram ainyak ; na imiasuol 
nup iran pece unyak aiek vai nyak. 

3 Ak Ihova. ai natimi mika an 
ato yin aiek ! im inhal o natimi mika 
an aktaktai yin aiek. 

4 Era idivaig intakitai natimi: 
et idivaig nalmui itai niji adiat iran 
et lep ti. 

5 Ak Ihova, imiade pam nohatag 
um asuol sepam : aticei pan niji 
edoon etpu lep ahes nadiran cop iran. 

6 Aticijaig nauainapit aiek, um 
imiterimterim ra : aticijaig nidjan 
nafana unyum aiek um auahas ra. 

7 Atgeig yi apidi nikmam aiek 
ijinies; atipagk! inwai esjilid irak 
um imiatamaig nyak vai nup irai 
tak aurin ; 

8 Era asaig intakitai irai ipji 
eucsera ara, et lep amen nefaifa an 
matara. 

9 Ak Atua, ekpu acesaces noh- 
ranitai ainyak vai euc an nohranitai 
mat: ekpu acesaces nohranitai ain- 
yak vai euc irai salteri et amen inya 
et ten iran. 

10 Aien aigki et imiatamumoh 
ilpu atimarid aien : um imiatamaig 
Tevit va nauitoga has. 

11 Imiatamaig nyak, um atipagki 
nyak an nikmai nup irai taka pece, 
era asaig intakitai an nipjineucsera 
ara, et lep amen nefaifa an matara: 

12 Erumu idivaig itai alioaig et 
ededel a ilpu lialav atamaig uja an 
takuras ura : um lep idivaig inhat 
uri nesvi va neom esjilid : 

13 Etmu ohua niji eom ikni itai 
uja irm iji itai asega : erumu ahad 

siip uja um yet pan irai dausant 
inyi ahimig acen irai efalaig uja. 

14 Erumu emda kurimatau ata- 
maig uja par auritai, uhmu jm 
athut pam um athut pau ; um ti 
naunyauaig irai efalaig uja. 

15 Era mun ahe3 moij natimi iji 
eigki, et Atua ura a Ihova. 

SALM 145. 

1 Ak Atua, Natimarid, ekpu 
imiahpas euc ainyhk ; ekpu asan tas 
upene va nidam ainyak ira iji mesese 

2 Ekpu asan tas upene vai euc 
ainyak ira iji adiat : ekpu imiahpas 
nidam ainyak ira iji mesese. 

3 Et esjilid a Ihova, et lep uoene 
par imiahpas alupas yin; er eti ato 
natimi alupas o un. 

4 Uhpu imiahpas nauritai un- 
yum an naopan ineig um yet pan 
irai tak aopan ; um asuptecnaig 
nedo esjilid unyum. 

5 Ekpu tas ainyak va natimi 
alupas unyum et esjilid acen ; im 
lep niji auritai imiali unyum. 

6 Erupu tastas natimi va nemda 
ira auritai imiali unyum ; ekpu lep 
asuptecnaig Datirai alupas unyum 
ainyak 

7 Erupu tastas alrpas ara va 
niji itai imiehva nedo upene esjilid 
unyum, um acesaces nohranitai va 
nedo atoh unyum. 

8 Et aiheuc vai atimi a Ihova, 
um tak eris ira ra alupas ; et eti 
auati emda aien, et lep esjilid nai- 
heuc o un. 

9 Et ago nedo upene a Ihova 
vai atimi asega : et lep amen naiheuc 
upene o un ira iji auritai asega o un. 

10 Ak Ihova, etpu imiahpas euc 
niji auritai asega unyum ; erupu lep 
asan tas upene vai euc a ilpu atimi 
unyum. 

1 1 Erupu tas ara va natimi alupas 
an nelcau unyum, um tas va nemda 
unyum ; 

12 Um asuptecnaig ehele atimi 

nedo emda o un, ira natimi alupas 
esjilid an nelcau o un. 

13 Inyi ti lep ti nelcau unyum, et 
lep amen natimi alupas unyum ira 
iji mesese. 

1 4 Et asjiraig jai ra asega a Ihova 
era ebehtau ara. um alcacse ra ase- 
ga era amen ubo ara. 

15 Et aespan euc nesganimtai 
niji itai asega : na alaa ra nitai caig 
aiek an naopan upene. 

16 Na asalage nikmam aiek um 
ika eri gaije niji itai umumoh asega. 

17 Et upene a Ihova an nedo 
asega o un, et lep amen naiheuc an 
niji auritai asega o un. 

18 Et amen a Ihova ubutpotet 
ehele ra asega era ahlaig vai yin 
ara, vai ra asega era ahlaig vai yin 
ara um inivaijec. 

19 Etpu ago nitai merit o ilpu 
atimi imtitai yin aien : etpu lep 
atahaijeg nahlaig ura aien, um 
imiatamaig ra. 

20 Et aminjinaig ra asega a Ihova 
et aiyu inliinmopura ara vai yin, ja 
etpu auahas ilpu atimi auatatimi 
asega aien. 

21 Etpu asan tas imiahpas Ihova 
nipjineucsek ainyak : erumu lep ago 
naaurinei^ vai nidan itaup natimi 
asega ira iji mesese. 


SALM 140. 

1 Akumu imiahpas Ihova aijaua, 
etmu imiahpas Ihova inliinmopok 
ainyak. 

2 Etpu imiahpas Ihova ainyak 
an nnmoh unyak : ekpu acesaces 
nohranitai vai Ihova ainyak ira iji 
adiat irak. 

3 Akumu jim asgeig irai' ilpu 
atimarid aijaua, im lep natimi, et 
eti amen nitai imiatamaig caija 
ehele ra. 

. 4 Et mas aien; et adumoij pan 
an nobohtan aien : et lep ti naktak- 
tai o un an nadiat yehki. 

5 Et mun ahes moij a natimi 

ineig et atnu imi yin a Atua o Jekob, 
et lep asgeig irai Iliova aien Atua 
o un : 

6 Is ago nohatag aien, im noboh- 
tan, im injop, im niji itai asega iran : 
et lep inivaijec aien irn iji mesese: 

7 Et ago nedo atoh aien vai ilpu 
atimi er edemda vai ra; et alupai 
ilpu atimi ehtel era nitai caig aien. 
Et aihiyi ilpu atimi eris arore ra a 
Ihova. 

8 Et asalage nesganimtai ilpu 
atimi aupat neaganimtara a Ihova: 
et alcacse ra a Ihova era eteucum- 
lai ara: et aiyu inliinmopoi Ihova 
vai ilpu atimi et atoh nedo ura: 

9 Et aminjanaig ilpu atimi et 
eche a Ihova; et asjiraig ilpu umuij 
aien im ilpu takata eris emesmas a 
ilpu atumn ura: ja et ago acalacal 
nefalaig o ilpu atimi auatatimi aien. 

10 Etpu atimarid a Ihova ira iji 
mesese. Atua o Saion marom, uin 
yet pan ira iji mesese. Alelulia. 

SALM 147 . 

1 Akumu imiahpas Ihova aijaua ; 
et upene par acesaces nohrai itai 
vai Atua uja : nedo esjilid ineigki ; 
et lep upene nimiahpas yin. 

2 Et uctaig Jerusalem a Ihova: 
et asjapicnaig nopu Iareel aien eris 
terimterim ara. 

3 Et ago cehcehe ra ap eigki 
aien et auatialidi inliinmopura ara, 
urn aso inmocop ira ra. 

4 Et esvi niji moijev aien ; et lep 
anvi nidara asega aien. 

5 Et esjilid a Ihova, et lep esjilid 
nerpda o un : et esjilid acen nato 
itai o un. 

6 Et alcacse ilpu atimi upoupo a 
Ihova: et lep ethaigse an nobohtan 
ilpu atimi auatatimi aien. 

7 Akumu acesaces nohrai itai 
vai Ihova aijaua umago naaurineig; 
akumu imiahpas Atua uja aijaua a 
harp : 

8 Et alage naupat an nohatag 

aien, um ago incopda va nobohtan, 
um ikayiededel nefelelicai irai lola 
edoon. 

9 Et alupai niji itai eclim edo 
irai pece nitai caig incara aien, im 
lep inhakli reven, era alilaig vai 
yin ara. 

10 Et eti imiacitak nemda o hors 
aien : et lep eti upene iran nedui 
atimi. 

1 1 Et imiacitak ra sji e'gki a Ihova 
era imtitai yin ara, ra sji e gka era 
asgeig an naiheuc o un ara. 

12 Ak nupu Jerusalem, akumu 
imiahpas Ihova aijaua ; ak nupu 
Saion, akumu imiahpas Atua un- 
yimia aijaua. 

13 Is ago ipjin niji itai atapanes 
unyimia a en ; is cas yi aloai ilpu 
hal unyimia aien ehelemia. 

14 Et ati neigpa aien ira ahaiji 
pece unyimia, um ika an gaije aiek 
irai si to upene. 

15 Et imiapaahni intas alep o un 
aien an nobohtan : et .athut emda 
intas o un. 

1 6 Et imiasuol hion aien et idivaig 
numri siip: et imiterimterim nopo- 
igmul aien et idivaig nohpa. 

17 Et aticijaig nesgan munuka o 
un aien et idivaig nahre itai: et 
emda a di par atidai an nuhup a 
inyuyu o un ? 

18 Et imiapaahni intas o un aien, 
um ago updak ra : et ika aien yi 
ehlehel an nimtinjop, et lep yah 
inwai. 

19 Et eh vaig intas o un aien ehele 
ilpu mapoi Jekob ; intas alep im 
nedo atoh o un ehele nupu Israel. 

20 Is eti ago nedo et idivaig ineig 
aien vai nop iran taka pece : era lep 
eti ato nedo atoh o un ara. AJeluia. 

SALM 14S. 

1 Akumu imiahpas Ihova aijaua. 
Akumu imiahpas Ihova aijaua an 
nohatag: akumu imiahpas yin aijaua 
ira iji uarin ijinies. 

2 Akumu imiahpas yin aijaua, ak 
ilpa agelo o un asega : akumu imi- 
ahpas yin aijaua, ak ilpu aheca o un 
asega. 

3 Etmu imiahpas yin nagesega 
im inmohoc: etmu imiahpas yin 
inmoijev naunau asega. 

4 Etmu imiahpas yin nohatag 
ijinies acen, im lep inwai et amen 
ijinies irai oh a tag. 

5 Etmu imiahpas nidai Ihova 
nitai iji eigki ; is tus alep aien j i 
eris par ateuc. 

6 Is lep ilcni ak tit aien ira iji 
mesese : is asan tns alep vaig aien 
inyi ti lep ti. 

7 Etmu imiahpas Ihova an nobohi- 
tan, numu esjilid,iminjop ubo asega, 

8 Incop, im nesgan munuka ; 
hion, im inmoso ; nimtimjop alupjs 
et imiaiji intas o un : 

9 Niji edoon alupas, iranijiedoon 
tintin asega ; nauicai oho, im sitar 
asega : 

10 Niji itai eclim edo irai pece 
aleg, im niji itai eclim edo irai pece 
auata upene asega, niji itai ata has, 
im inman ae: 

1 1 Ilpu atimarid an nobohtAn, im 
lep natimi asega; ilpuatim< alupas, 
im ilpu atimi tastas alep asega aa 
nobohtan : 

12 Ilpu takuras im ilpu atahaig: 
ilpu fatimi, im ilpu halav: 

13 Erumu imiahpas nidai Ihova 
ara ; et esjilid nidan ache ; et esjilid 
natimi alupas o un irai obohtan im 
nohatag. 

14 Et ika aien yi esjilid nemda o 
ilpu atimi o un, im nimiahpas o 
ilpu atimi upene o un asega ; nupu 
Isreel marom, natimi amen ubutpo- 
tet ehelen. Aleluia. 


SALM 149. 

1 Akumu im ahpas Ihova aijaua. 
Acesaces noh ran itai vai Ihova an 
nohranita mat, um imiahpas yin an 
nuhup o ilpu atimi upene o un. 

2 Erumu imiacitak yin a nupu 
Israel is ago ra aien : erumu imiaci- 
tak Nttimarid ura a nupu Saion. 

3 Erumu imiahpas nidan ara an 
hutlavlav : erumu acesaces nohrai 
itai vai yin ara irai timbrel im harp. 

4 Et imiacitak ilpu atimi o un a 
Ihova: erpu aso ilpu atimi upene 
aien an nitai imiatamaig ra. 

5 Erumu imiacitak emda a ilpu 
atimi upene ; erumu lep acesaces 
nohrai itai ijinies ara irai tinara. 

6 Etmu amen nimiahpas o Atua 
an nipjineucsera, im nauitoga et 
arig nahaijen im nahaijen an nik- 
mara : 

7 Par ago neruvaig irai ilpu 
atimi aupat, um ated atimi : 

8 Ura arore ilpu atimnrid irai 
atau hat, im ilpu atimi alupas ura 
irai itai ahteghaig hat. 

9 Um ago neruvaig yehki ira ra 
eris aged : et eteuc natimi alupas 
ineigki irai ilpu atimi upene o un. 
Aleliua. 

SALM 150. 

1 Akumu imiahpas Ihova aijaua. 
Imiahpas yin anli neom itaup o un. 

2 Akumu imiahpas yin aijaua va 
niji auritai esjilid o un: imiahpas 
yin et idivaig natimi alupas esjilid 
o un. 

3 Akumu imiahpasyin aijaua an 
nolirau t iho : imiahpas yin a salteri 
im harp. 

4 Akumu imiahpas yin aijaua a 
timbrel im inhutlavlav : imiahpas 
yin irai itai et amen inya iron im 
nutarau. 

5 Akumu imiahpas yin aijaua 
irai simbal et uboubo nohran : imi- 
ahpas yin ira simbal et ijinies nohran 

6 Erumu imiahpas Ihova niji itai 
umumoh asega. Aleluia. 


